വിദ്യാര്‍ത്ഥിനിയുടെ മൊബൈല് നമ്പര് പോണ് സൈറ്റില് പോസ്റ്റ് ചെയ്തു; സുഹൃത്തിനെതിരെ പോലീസ് കേസെടുത്തു - ഇ വാർത്ത | evartha Girl Student Mobile Number Upload On Porn Site\nവിദ്യാര്‍ത്ഥിനിയുടെ മൊബൈല് നമ്പര് പോണ് സൈറ്റില് പോസ്റ്റ് ചെയ്തു; സുഹൃത്തിനെതിരെ പോലീസ് കേസെടുത്തു\nപഞ്ചാബ് യൂണിവേഴ്സിറ്റിയിൽ പഠിക്കുന്ന വിദ്യാര്‍ത്ഥിനിയുടെ മൊബൈല് നമ്പര് പോണ് സൈറ്റില് പോസ്റ്റ് ചെയ്ത സംഭവത്തില് ഒരാള്‍ക്കെതിരെ സൈബര് പോലീസ് കേസെടുത്തു. പരാതിക്കാരിയായ പെണ്‍കുട്ടി വാര്‍ഷിക പരീക്ഷയ്ക്ക് തയ്യാറെടുക്കുന്ന സെപ്തംബറില് ആയിരുന്നു സുഹൃത്ത് നമ്പര് സൈറ്റിൽ അപ്ലോഡ് ചെയ്തത്.\nഇതിനെ തുടർന്ന് അറുപതോളം ഫോണ് കോളുകളാണ് പെണ്‍കുട്ടിക്ക് ലഭിച്ചത്. ഈ കോളുകളിൽ വാട്സ്ആപ്പില് നിന്നുള്ള വീഡിയോ കോളുകളും ഓഡിയോ കോളുകളും ഉണ്ടായിരുന്നു. ഫോൺ കോളുകൾ തുടര്‍ന്നതോടെ മാനസ്സികമായി തളര്‍ന്ന പെണ്‍കുട്ടിക്ക് പരീക്ഷ ശരിയായി എഴുതാന് സാധിച്ചില്ല.\nകഴിഞ്ഞ സെപ്തംബര് 23നായിരുന്നു മൊബൈല് നമ്പര് നല്‍കിയതെന്നാണ് പോലീസ് പറയുന്നത്. രണ്ട് ദിവസങ്ങൾക്ക് ശേഷം 25നാണ് സംഭവത്തെക്കുറിച്ച് പെണ്‍കുട്ടി പരാതി നല്‍കിയത്. പെണ്‍കുട്ടിയെ പരിചയമുള്ള സുഹൃത്ത് തന്നെയാണ് നമ്പര് നല്‍കിയതെന്ന് സൈബര് പോലീസ് വ്യക്തമാക്കി.\n“നിലവിൽ മൂന്ന് പോണ്‍സൈറ്റുകളില് നിന്ന് പെണ്‍കുട്ടിയുടെ നമ്പര് എടുത്തുമാറ്റിയിട്ടുണ്ട്.അതേപോലെ തന്നെ പെണ്‍കുട്ടിക്ക് വീഡിയോ ഓഡിയോ കോളുകള് ചെയ്ത നമ്പറുകള് പോലീസ് ശേഖരിക്കുകയും ചെയ്തു. സംഭവത്തിൽ തനിക്ക് ആരെയും സംശയമില്ലെന്നാണ് പെണ്‍കുട്ടി പറഞ്ഞത്. അന്വേഷണത്തില് പ്രതിയെ കണ്ടെത്തുകയും വിവരം പെണ്‍കുട്ടിയെ അറിയിക്കുകയും അയാള്‍ക്കെതിരെ കേസെടുക്കുകയും ചെയ്തു” – സൈബര് പോലീസ് പറഞ്ഞു.\nTopics: Chandigarh Man Porn site


ഡല്‍ഹി തെരഞ്ഞെടുപ്പ്: വോട്ടിങ് പുരോഗമിക്കുന്നു - Pathram Online\nഡല്‍ഹി തെരഞ്ഞെടുപ്പ്: വോട്ടിങ് പുരോഗമിക്കുന്നു\nന്യൂഡല്‍ഹി: ഡല്‍ഹി നിയമസഭയിലേക്കുള്ള വോട്ടെടുപ്പ് ആരംഭിച്ചു. രാജ്യം ഉറ്റുനോക്കുന്ന തിരഞ്ഞെടുപ്പില് 70 മണ്ഡലങ്ങളിലേക്കാണ് വോട്ടെടുപ്പ് നടക്കുന്നത്. സംസ്ഥാനത്ത് ഭരണത്തിലിരിക്കുന്ന എ.എ.പി.യും ബി.ജെ.പി.യും കോണ്‍ഗ്രസും തമ്മില് ത്രികോണ മത്സരമാണ് നടക്കുന്നത്. എ.എ.പി. 70 സീറ്റിലും മത്സരിക്കുന്നുണ്ട്.\nഡല്‍ഹിയിലെ 1.47 കോടിയോളം വോട്ടര്‍മാരാണ് ഇന്ന് പോളിങ് ബൂത്തിലെത്തുക. 672 സ്ഥാനാര്‍ഥികളാണ് ജനവിധി തേടുന്നത്. ആകെ 13,750 ബൂത്തുകളാണ് തയ്യാറാക്കിയിരിക്കുന്നത്. രാവിലെ എട്ടു മണി മുതല് വൈകുന്നേരം ആറുമണി വരെയാണ് വോട്ടെടുപ്പ്.\nപൗരത്വനിയമത്തിനെതിരേ സമരം നടക്കുന്ന പശ്ചാത്തലത്തില് കനത്ത സുരക്ഷാസംവിധാനങ്ങളാണ് ഏര്‍പ്പെടുത്തിയിരിക്കുന്നത്. രാപകല് സമരംനടക്കുന്ന ഷഹീന്‍ബാഗിലെ എല്ലാ ബൂത്തിലും ശക്തമായ സുരക്ഷ ഒരുക്കിയിട്ടുണ്ട്. നാല്‍പതിനായിരം സുരക്ഷാ ഉദ്യോഗസ്ഥരെയാണ് സുരക്ഷാ ചുമതലയ്ക്കായി നിയോഗിച്ചിരിക്കുന്നത്.\nഅതിശക്തമായ പ്രചാരണമാണ് ഇത്തവണ ഡല്‍ഹിയില് നടന്നത്. കഴിഞ്ഞ തവണത്തെ 67 സീറ്റ് 70 ആക്കി ഉയര്‍ത്തുക എന്ന ലക്ഷ്യത്തോടെയാണ് മുഖ്യമന്ത്രി കെജ്‌രിവാളിന്റെ നേതൃത്വത്തില് എഎപി പ്രചാരണരംഗത്ത് സജീവമായത്. കേന്ദ്ര മന്ത്രി അമിത് ഷായുടെ നേരിട്ടുള്ള മേല്‍നോട്ടത്തിലായിരുന്നു ബിജെപിയുടെ പ്രചാരണം. സിഎഎ, എന്‍ആര്‍സി, എന്‍പിആര്, അയോധ്യ തുടങ്ങിയവയും ഡല്‍ഹിയിലെ വികസനപ്രവര്‍ത്തനങ്ങളുമെല്ലാം പ്രചാരണവിഷയമായി. ഫെബ്രുവരി 11ന് ആണ് വോട്ടെണ്ണല്.\n24 മണിക്കൂറിനിടെ രാജ്യത്ത് 1823 പേര്‍ക്ക് കൊവിഡ് ; 67 മരണം, മൊത്തം മരണം...


ബ്രൂവറി ഇടപാട്; സിപിഎം ഉന്നതന്റെ മകന് പങ്കെന്ന ആരോപണവുമായി ചെന്നിത്തല\n1 Oct 2018 10:40 AM GMT\nസംസ്ഥാനത്ത് പുതിയ ബ്രൂവറികള് അനുവദിക്കാനുള്ള സര്‍ക്കാര് തീരുമാനത്തില് പുതിയ ആരോപണങ്ങളുമായി പ്രതിപക്ഷ നേതാവ് രമേശ് ചെന്നിത്തല. കിന്‍ഫ്രയില് ബ്രൂവറി സ്ഥാപിക്കുന്നതിന് അനുമതി നല്‍കിയ കമ്പനിയുടെ പ്രൊജക്റ്റ് മാനേജര് സിപിഎമ്മിലെ ഉന്നത നേതാവന്റെ മകനാണെന്നും ചെന്നിത്തല ആരോപിച്ചു. ബ്രൂവറി ഇടപാടിലെ അഴിമതിയാരോപണങ്ങളില് ഇടപെടണമെന്നാവശ്യപ്പെട്ട് കേരള ഗവര്‍ണര് പി സദാശിവത്തെ കണ്ടശേഷം മാധ്യമങ്ങളെ കാണുകയായിരുന്നു ചെന്നിത്തല. സര്‍ക്കാരിനോട് അന്വേഷണം ആവശ്യപ്പെട്ടിട്ട് നടപടി സ്വീകരിക്കുന്നില്ല. അത് കൊണ്ടാണ് ഗവര്‍ണറെ സന്ദര്‍ശിച്ച് അദ്ദേഹത്തിന്റെ അനുമതി നേടിയെടുത്ത് നിയമനടപടികളിലേക്ക് കടക്കുന്നതെന്നും ചെന്നിത്തല പ്രതികരിച്ചു.\nഇപ്പോള് ബ്രീവറിക്കായി ഇപ്പോള് അനുമതി കൊടുത്ത ശ്രീചക്ര 1998-ലും അപേക്ഷ നല്‍കിയിരുന്നു. അന്ന് നിരസിക്കപ്പെട്ട 110 അപേക്ഷകളില് ഈ കമ്പനിയുമുണ്ടായിരുന്നു. ഡിസ്റ്റലറി അനുവദിക്കേണ്ടെന്ന 1999-ലെ ഉത്തരവ് ഹൈക്കോടതിയും നിരസിച്ചതാണെന്നും അദ്ദേഹം പറയുന്നു. ഇത്തരത്തിലുള്ള കമ്പനിക്ക് ഏതുതരത്തിലാണ് അനുമതി നല്‍കിയെന്ന് സര്‍ക്കാര് പറയണമെന്നും രമേശ് ചെന്നിത്തല പറഞ്ഞു.\nഇതിന് പുറമെയാണ് എറണാകുളത്ത് പവര് ഇന്‍ഫ്രാ ടെക്കിന് ബ്രൂവറി സ്ഥാപിക്കുന്നതിന് സ്ഥലം അനുവദിച്ചത്. ഈ ഇടപാടും സംശയാസ്പദമാണ്. 2017 മാര്‍ച്ച് 27-നാണ് കിന്‍ഫ്ര ജനറല് മാനേജര്‍ക്ക് പദ്ധതി തുടങ്ങുന്നതിനായി പവര് ഇന്‍ഫ്രാ ടെക് സിഎംഡി അപേക്ഷ നല്‍കിയത്. വെറും 48 മണിക്കൂറിനുള്ളില് പ്രോജക്ടിന് സ്ഥലം അനുവദിക്കുകയും ചെയ്തു. നപടികള് ക്രമങ്ങള് പാലിക്കാതെയാണ് അനുമതി നല്‍കിയതെന്നും ഈ വിഷയം എക്‌സൈസ് മന്ത്രിക്ക് അറിയാമായിരുന്നോയെന്നും, ഇതിന്റെ പിന്നില് നടന്ന ഗൂഢാലോചനയെപ്പറ്റി സമഗ്ര അന്വേഷണം വേണമെന്നും ചെന്നിത്തല ആവശ്യപ്പെടുന്നു.\nclasim cpm leader son connection with Breweries kerala licence issue Opposition Leader ramesh chennithala


ആരാധകരെ ആവേശത്തിലാക്കി ആപ്പിളിന്റെ പ്രഖ്യാപനങ്ങള്, ഏറ്റവും ശക്തിയേറിയ മാക് പ്രോ വരുന്നു\n|4 Jun 2019 6:51 AM GMT\nഐഫോണുകള്, ഐപാഡുകള്, മാക് എന്നിവയ്ക്കുള്ള പുതിയ സോഫ്റ്റ് വെയറുകള്, ഏറ്റവും കരുത്തേറിയ കംപ്യൂട്ടറായ പുതിയ മാക് പ്രോ... ഇങ്ങനെ ആപ്പിള് ആരാധകര്‍ക്ക് ആവേശം പകരുന്ന പ്രഖ്യാപനങ്ങളാണ് കമ്പനി ഇത്തവണത്തെ തങ്ങളുടെ വാര്‍ഷിക വേള്‍ഡ്‌വൈഡ് ഡെവലപ്പേഴ്‌സ് കോണ്‍ഫറന്‍സില് (WWDC) നടത്തിയത്. ഇന്നലെ ആരംഭിച്ച കോണ്‍ഫറന്‍സില് ആപ്പിളിന്റെ പ്രഖ്യാപനങ്ങള്‍ക്കായി കാത്തിരിക്കുകയായിരുന്നു ടെക് പ്രേമികള്.\nപ്രഖ്യാപനത്തിലെ ഏറ്റവും ആകര്‍ഷക ഘടകമായ പുതിയ മാക് പ്രോ ഇതുവരെ ലഭ്യമായതില് വെച്ച് ഏറ്റവും കരുത്തേറിയ കംപ്യൂട്ടറാണ്. വീഡിയോ പോലെ വലിയ ഫയലുകള് കൈകാര്യം ചെയ്യേണ്ടിവരുന്ന പ്രൊഫഷണലുകള്‍ക്കായി നിരവധി ഫീച്ചറുകളാണ് ഇതില് ഒരുക്കിയിരിക്കുന്നത്. ഇതിലെ ആഫ്റ്റര്‍ബേണര് എന്ന പുതിയ സംവിധാനം സെക്കന്‍ഡിന് ആറ് ബില്യണ് പിക്‌സലുകള് പ്രോസസ് ചെയ്യാന് ശേഷിയുള്ളതാണ്. ഇത് കൂടുതല് കാര്യക്ഷമതയുള്ള വീഡിയോ എഡിറ്റിംഗ് സാധ്യമാക്കുന്നു. പരമാവധി 1.5 ടെറാബൈറ്റാണ് സിസ്റ്റം മെമ്മറി. 6000 ഡോളർമുതലാണ് ഇതിന്റെ വില.\nകൂടാതെ 32 ഇഞ്ച് ഡിസ്‌പ്ലേയോട് കൂടിയ പ്രോ ഡിസ്‌പ്ലേ XDRഉം ആപ്പിള് അവതരിപ്പിച്ചു. കൂടുതല് കൃത്യതയാര്‍ന്ന നിറങ്ങള് ഡിസ്‌പ്ലേ ചെയ്യാനാകുന്ന ഇതിന്റെ വില 4,999 ഡോളറാണ്.\nഇനിമുതല് ഐട്യൂണ്‍സ് ഉണ്ടാകില്ലെന്നതാണ് മറ്റൊരു പ്രധാന വാര്‍ത്ത. പകരം ഐട്യൂണിനെ മൂന്ന് വ്യത്യസ്ത ആപ്പുകളായി വിഭജിച്ചിരിക്കുന്നു; ആപ്പിള് മ്യൂസിക്, ആപ്പിള് പോഡ്കാസ്റ്റ്‌സ്, ആപ്പിള് ടിവി എന്നിങ്ങനെ. കംപ്യൂട്ടറുമായി ഫോണ് സിങ്ക് ചെയ്യാന് ഇനി ഐട്യൂണ്‍സ് ആവശ്യമില്ല.\nമാക്, ഐഫോണ്, ഐപാഡ് എന്നിയ്ക്കുള്ള പുതിയ സോഫ്റ്റ് വെയറുകളും പ്രഖ്യാപിച്ചു. 2009 മുതല് എല്ലാ വര്‍ഷവും WWDCയില് ആപ്പിള് തങ്ങളുടെ ഐഒഎസിന്റെ പുതിയ വേര്‍ഷന് പ്രഖ്യാപിക്കാറുണ്ട്. ഡാര്‍ക് മോഡ്, അപ്‌ഡേറ്റഡ് ആപ്പ്‌സ് അടക്കമുള്ള പുതിയ വേര്‍ഷനാണ് ഇപ്പോള് പ്രഖ്യാപിച്ചിരിക്കുന്നത്. കൂടാതെ ആപ്പിള് ടിവി, ആപ്പിള് വാച്ച് എന്നിവയ്ക്കും പുതിയ സോഫ്റ്റ് വെയര് അപ്‌ഡേറ്റ് ലഭ്യമാകും. പുതിയ സോഫ്റ്റ് വെയറുകളെല്ലാം ഉടനടി ഡെവലപ്പര്‍മാര്‍ക്ക് ലഭ്യമാകും.


Emalayalee.com - ശബരിമല നടവരവ് 66.11 കോടി\nവൃശ്ചിക മണ്ഡല-മകരവിളക്ക് മഹോത്സവത്തോടനുബന്ധിച്ച് നടതുറന്നതിനു ശേഷം ഡിസംബര് അഞ്ചുവരെ ശബരിമലയില് 66, 11,07,840 രൂപയുടെ വരവുണ്ടായതായി തിരുവിതാംകൂര് ദേവസ്വം ബോര്‍ഡ് മെമ്പര് അഡ്വ.എന്.വിജയകുമാര് പറഞ്ഞു. കഴിഞ്ഞ വര്‍ഷം ഡിസംബര് അഞ്ചുവരെ 39,49, 20,175 രൂപയായിരുന്നു നടവരവ്. എന്നാല് 2017ല് 74,67,36,365 രൂപയായിരുന്നു വരവ്. ഈവര്‍ഷം വൃശ്ചികം ഒന്നിന് നടന്ന തുറന്നതു മുതല് ഇതുവരെ , അഞ്ച് കോടിയോളം രൂപയുടെ നാണയങ്ങള് എണ്ണി തീര്‍ക്കുന്നതിന് അവശേഷിക്കുന്നുണ്ട്. ധനലക്ഷമി ബാങ്ക് നാണയങ്ങള് എണ്ണുന്നതിന് കൂടുതല് യന്ത്രങ്ങള് എത്തിക്കേണ്ടതാണ്. നാണയങ്ങള് എണ്ണുന്നതിന് ക്ഷേത്ര കലാപീഠത്തില് നിന്ന് 40 പേരുടെ സേവനം തിങ്കളാഴ്ച മുതല് സന്നിധാനത്ത് ലഭിക്കും. എണ്ണി തീര്‍ക്കാനുള്ളവ എണ്ണി തീര്‍ക്കും. തുടര്‍ന്ന് ഓരോ ദിവസത്തേയും നടവരവ് അന്നന്ന് എണ്ണി തീര്‍ക്കും. അരവണ 13.5 ലക്ഷവും അപ്പം2ലക്ഷവും സ്റ്റോക്കുണ്ട്. ലോഡ്എത്തിയതോടെ ശര്‍ക്കരയുടെ കുറവ് പരിഹരിച്ചു. നെയ് ക്ഷാമം പരിഹരിക്കുന്നതിനും അടിയന്തിര നടപടി സ്വീകരിച്ചു.\nമണ്ഡല-മകര വിളക്ക് മഹോത്സവത്തിന് ശബരിമലയിലെത്തുന്ന ഭക്തരുടെ ഇരുമുടിക്കെട്ടിലെ നെയ്‌ത്തേങ്ങയിലെ നെയ്യ് അയ്യപ്പന് അഭിഷേകം ചെയ്യുന്നതിന് ടിക്കറ്റ് നിരക്ക് 10 രൂപ. സന്നിധാനത്തെ വിശേഷ പൂജയായ പടിപൂജയുടെ നിരക്ക് 75,000 രൂപ. ആടിയ ശിഷ്ടം നെയ്യ് 100 മില്ലി ലിറ്ററിന് 75 രൂപയ്ക്ക് കൗണ്ടറുകളില് ലഭിക്കും. അഭിഷേക നെയ്യ് പ്രസാദത്തിനും 75 രൂപയാണ് നിരക്ക്. അരവണപ്രസാദം 250 മില്ലി ലിറ്ററിന് 80 രൂപയാണ്. അപ്പം ഏഴെണ്ണമടങ്ങിയ ഒരു കവറിന് 35 രൂപ. ഇവയടക്കം മണ്ഡല-മകര വിളക്ക് മഹോത്സവത്തിന് നാല്‍പതിലേറെ വഴിപാടുകളാണ് ശബരിമലയില്.\nവിവിധ പൂജകളുടെയും അഭിഷേകങ്ങളുടെയും നിരക്ക് ഇനി പറയുന്നു. അഭിഷേകം ടിക്കറ്റ് ഒന്ന്-10 രൂപ, മാല വടി പൂജ 20, മലര് നിവേദ്യം 20, ശര്‍ക്കര പായസം 20, വെള്ള നിവേദ്യം 20, വറ നിവേദ്യം 20, നെയ്യ് വിളക്ക് 25, ഉടയാട ചാര്‍ത്ത്/നടയ്ക്ക് വെപ്പ് 25, ചരട് ജപം 25, വിഭൂതി പ്രസാദം 25, അഷ്ടോത്തരാര്‍ച്ചന 30, മഞ്ഞള് കുങ്കുമം അഭിഷേകം 40, മഞ്ഞള് കുങ്കുമം 40, സഹസ്ര നാമാര്‍ച്ചന 40, ഒറ്റ ഗ്രഹപൂജ 50, സ്വയംവരാര്‍ച്ചന 50, നാഗരുപൂജ 50, പൂജിച്ച മണി ചെറുത് 50, നീരാഞ്ജനം 100, പഞ്ചാമൃതാഭിഷേകം 100, നവഗ്രഹ നെയ്യ് വിളക്ക് 100, സ്വര്‍ണാഭരണ പൂജ 100, പഞ്ചാമൃത അഭിഷേകം (സെയില്) 100, അയ്യപ്പചക്രം 200, നവഗ്രഹ പൂജ 250, ശത്രുസംഹാര പുഷ്പാഞ്ജലി 250, ഹരിഹര സൂക്ത പുഷ്പാഞ്ജലി 250, ഗണപതി ഹോമം 300, തുലാഭാരം 500, ഉഷപൂജ 750, മുഴുക്കാപ്പ് 750, ഭഗവതി സേവ 2000, ഉച്ചപൂജ 2500, നിത്യപൂജ 3000, ലക്ഷാര്‍ച്ചന 10,000, പുഷ്പാഭിഷേകം 10,000, ഉത്സവബലി 30,000, ഉദയാസ്തമന പൂജ 40,000, സഹസ്രകലശം 40,000, പടിപൂജ 75,000 രൂ


TapestryAssistant എന്ന് പേരിട്ടിരിക്കുന്ന Linux ആപ്പാണിത്, ഇതിന്റെ ഏറ്റവും പുതിയ പതിപ്പ് TapestryAssistant_1.0.1-bin.zip ആയി ഡൗൺലോഡ് ചെയ്യാം. വർക്ക് സ്റ്റേഷനുകൾക്കായുള്ള സൗജന്യ ഹോസ്റ്റിംഗ് ദാതാവായ OnWorks-ൽ ഇത് ഓൺലൈനായി പ്രവർത്തിപ്പിക്കാം.\nOnWorks-നൊപ്പം TapestryAssistant എന്ന് പേരിട്ടിരിക്കുന്ന ഈ ആപ്പ് സൗജന്യമായി ഓൺലൈനായി ഡൗൺലോഡ് ചെയ്ത് പ്രവർത്തിപ്പിക്കുക.\nടേപ്പ്സ്ട്രി ഡെവലപ്പർമാർക്കുള്ള ഒരു എക്ലിപ്സ് പ്ലഗിൻ ആണ് TapestryAssistant. ഇത് .html, .page(.jwc), .java ഫയൽ എന്നിവയിൽ ബൈൻഡിംഗ് നടപ്പിലാക്കുന്നു. അതിനാൽ, ഈ പ്ലഗിൻ ഉപയോഗിച്ച്, ഡവലപ്പർമാർക്ക് കുറുക്കുവഴി കീയും സന്ദർഭ മെനുവും ഉപയോഗിച്ച് ഈ ഫയലുകൾക്കിടയിൽ എളുപ്പത്തിൽ മാറാനാകും.\nഇത് https://sourceforge.net/projects/tapestry-as/ എന്നതിൽ നിന്നും ലഭിക്കാവുന്ന ഒരു ആപ്ലിക്കേഷനാണ്. ഞങ്ങളുടെ സൗജന്യ ഓപ്പറേറ്റീവ് സിസ്റ്റങ്ങളിലൊന്നിൽ നിന്ന് ഏറ്റവും എളുപ്പമുള്ള രീതിയിൽ ഓൺലൈനിൽ പ്രവർത്തിപ്പിക്കുന്നതിനായി ഇത് OnWorks-ൽ ഹോസ്റ്റ് ചെയ്‌തിരിക്കുന്നു.


തായ്ജനത - സര്‍വ്വവിജ്ഞാനകോശം\nതെക്കുകിഴക്കന് ഏഷ്യയിലെ രാജ്യമായ തായ്ലന്‍ഡിലെ ജനങ്ങള്. 1939 വരെ തായ്ലന്‍ഡ് 'സയാം' എന്ന പേരിലാണ് അറിയപ്പെട്ടിരുന്നത്. 'സ്വതന്ത്രജനതയുടെ രാജ്യം' എന്നാണ് തായ്ലന്‍ഡ് എന്ന പദത്തിന്റെ അര്‍ഥം. യൂറോപ്യന് അധിനിവേശത്തിനു വിധേയമാകാത്ത ഏക തെക്കുകിഴക്കന് ഏഷ്യന് രാജ്യമാണ് തായ്ലന്‍ഡ്. അതുകൊണ്ടാണ് തായ്ജനത സ്വതന്ത്രജനതയെന്നറിയപ്പെടുന്നത്. വൈദേശികാധിപത്യത്തിനു വിധേയമായിട്ടില്ലെങ്കിലും തായ്ജനത ഒരു അടഞ്ഞ സമൂഹമായിരുന്നില്ല. പാരമ്പര്യം സംരക്ഷിക്കുന്നതോടൊപ്പം തന്നെ ഇവര് ബാഹ്യസ്വാധീനങ്ങളോടും ആശയങ്ങളോടും എപ്പോഴും തുറന്ന സമീപനമാണ് സ്വീകരിച്ചിട്ടുള്ളത്. ആഗോള സാമ്പത്തിക പ്രവര്‍ത്തനങ്ങളുടെ അതിശക്തമായ ഒരു പ്രാദേശിക കേന്ദ്രമായി മാറിയിരിക്കുകയാണ് ഇപ്പോള് തായ്ലന്‍ഡ്.\nതൊഴിലില് ഏര്‍പ്പെട്ടിരിക്കുന്ന താഴ്ജനത\nതായ് ഭാഷ സംസാരിക്കുന്ന തായ് വംശജരാണ് തായ്ജനത യുടെ മഹാഭൂരിപക്ഷവും. 2000-ലെ കാനേഷുകാരി കണക്കനുസരിച്ച് തായ്ലന്‍ഡിലെ മൊത്തം ജനസംഖ്യ6കോടിയാണ്. ഔദ്യോഗികഭാഷയായ തായ്ക്കു പുറമേ ലാവോ, ചൈനീസ്, മലയ, ഖമര് ഭാഷകളും തായ്ജനത സംസാരിക്കുന്നു. 8,9 ശ.-ങ്ങളില് ചൈനയിലെ യുനാന് പ്രവിശ്യയില് നിന്നു കുടിയേറിയവരാണ് തായ്ജനത. ലാവോ എന്ന പേരിലും ഇവര് അറിയപ്പെടുന്നു. തായ് ജനതയുടെ 90 ശ.മാ-ത്തിലധികം ബുദ്ധമതവിശ്വാസികളാണ്. മുസ്ളിങ്ങള്4ശതമാനമുണ്ട്. കണ്‍ഫ്യൂഷ്യനിസ്റ്റുകള്, ക്രിസ്ത്യാനികള് തുടങ്ങിയവര് കേവലം5ശതമാനത്തില് താഴെയാണ്. എല്ലാ പ്രഭാതത്തിലും ബുദ്ധഭിക്ഷുക്കള് ഭിക്ഷാപാത്രങ്ങളുമായി ആഹാരത്തിനുവേണ്ടി ജനങ്ങളെ സമീപിക്കുക പതിവാണ്. അവധി ദിവസങ്ങളിലും ആഘോഷങ്ങളിലും വിശ്വാസികള് ബുദ്ധവിഹാരങ്ങളില് ദക്ഷിണയെത്തിക്കുകയെന്നത് ഒരാചാരമായി അനുഷ്ഠിക്കപ്പെടുന്നു. വാറ്റ്കള് (wats) എന്നറിയപ്പെടുന്ന ബുദ്ധവിഹാരങ്ങള് തായ്ലന്‍ഡിലെവിടെയും കാണാം. തലസ്ഥാനനഗരമായ ബാങ്കോക്കില് മാത്രം 400-ലേറെ വിഹാരങ്ങളുണ്ട്.\nആഗോള സാമ്പത്തിക പ്രവര്‍ത്തനങ്ങളുടെ പ്രാദേശിക കേന്ദ്രമായി മാറിയിട്ടുണ്ടെങ്കിലും തായ്ജനതയുടെ ജീവിതരീതിയുടെ നിര്‍ണായകഘടകം ചെറുഗ്രാമങ്ങളാണ്. ഈ ഗ്രാമങ്ങളധികവും സ്ഥിതിചെയ്യുന്നത് സമുദ്ര-നദീ തീരങ്ങളിലാണ്. തായ്ജനജീവിതത്തിന്റെ പ്രധാന ഘടകങ്ങളാണ് നദികളും കനാലുകളും. നദീതീരങ്ങളുമായി ബന്ധപ്പെട്ട തൊഴിലുകളില് ഏര്‍പ്പെടുന്ന വലിയൊരു വിഭാഗം ജനങ്ങള്, സഞ്ചരിക്കുന്ന വീടുകളിലാണ് താമസിക്കുന്നത്. ഗ്രാമങ്ങളിലെ പരമ്പരാഗത വീടുകള് മുഖ്യമായും തടി കൊണ്ടോ ഈറ്റ കൊണ്ടോ ആണ് നിര്‍മിക്കുന്നത്. മേല്‍ക്കൂര നിര്‍മിക്കുന്നതിന് വയ്ക്കോലാണ് ഉപയോഗിക്കുന്നത്. വെള്ളപ്പൊക്കത്തില് നിന്നു സംരക്ഷിക്കുന്നതിനുവേണ്ടി ഉയരമേറിയ താങ്ങുതടികള്‍ക്കുമേലാണ് വീടുകള് നിര്‍മിക്കുന്നത്. ധനികരുടെ വീടുകളുടെ തറ, ഓടുകള് പാകി മിനുസപ്പെടുത്താറുണ്ട്. വീടുകളുടെ നിര്‍മാണത്തിന് ആധുനിക സാമഗ്രികളും സാങ്കേതിക വിദ്യയും ഉപയോഗിക്കുന്നുണ്ടെങ്കിലും പരമ്പരാഗത വാസ്തുശില്പശൈലി സംരക്ഷിക്കുന്നതില് തായ്ജനത ശ്രദ്ധാലുക്കളാണ്. പാശ്ചാത്യ വസ്ത്രധാരണ രീതികള് വളരെയേറെ ജനപ്രിയമായിട്ടുണ്ടെങ്കിലും സ്ത്രീകളും മുതിര്‍ന്നവരും ഇപ്പോഴും ആഘോഷവേളകളില് ധരിക്കുന്നത് തങ്ങളുടെ പരമ്പരാഗത വേഷങ്ങള് തന്നെയാണ്. സ്ത്രീകള് വീടുകളില് ധരിക്കുന്ന പരമ്പരാഗത വേഷം 'സാരോംഗ്' (sarong) എന്നറിയപ്പെടുന്നു. കോളറില്ലാത്ത ഒരു അയഞ്ഞ ഉടുവസ്ത്രമാണിത്.\nവേവിച്ച അരിയാണ് ഇവരുടെ മുഖ്യ ആഹാരം. ചോറിനൊപ്പം മത്സ്യം, പന്നിയിറച്ചി, കോഴിയിറച്ചി, പച്ചക്കറികള് എന്നിവയാണ് ഇവര്‍ക്ക് ഇഷ്ടപ്പെട്ട ഭക്ഷണം. തായ്ജനതയുടെ പ്രധാന ഗതാഗത മാര്‍ഗങ്ങള് ബോട്ടുകള്, ബസുകള്, കാറുകള് എന്നിവയാണ്. മൂന്ന് ചക്രങ്ങളുള്ള മോട്ടോര് ബൈക്കുകള് സര്‍വസാധാരണമാണ്. ആഗോളഹൈവേയുടെ ഭാഗമായ ഏഷ്യന് ഹൈവേയുടെ നിര്‍മാണത്തില് തായ്ലന്‍ഡും സഹകരിക്കുന്നുണ്ട്. തായ്ജനതയുടെ ഇഷ്ട വിനോദങ്ങളില് പ്രധാനം തായ്ബോക്സിങ്ങും കോഴിപ്പോരുമാണ്. കിഴക്കന് തായ്ലന്‍ഡിലെ സൂറിനില് ഒക്ടോബര് മാസത്തില് നടക്കുന്ന ഉത്സവമാണ് തായ്ലന്‍ഡിലെ ഏറ്റവും പ്രസിദ്ധവും ജനപ്രിയവുമായ ഉത്സവം. ഈ ഉത്സവത്തിന്റെ ഭാഗമായി നടക്കുന്ന ആനയോട്ട മത്സരങ്ങള് കാണാന് ആയിരക്കണക്കിന് ആളുകളാണ് സൂറിനില് എത്തുന്നത്. പ്രാചീനകാലത്ത് യുദ്ധങ്ങളില് ആനകളെ ഉപയോഗിച്ചിരുന്നതിനെ സ്മരിക്കുന്നതിനുവേണ്ടി, പ്രത്യേകം പരിശീലിപ്പിച്ച ആനകളുടെ പ്രദര്‍ശനവുമുണ്ട്. തായ്ലന്‍ഡിലെ വെള്ളാനകള് പ്രസിദ്ധമാണ്. വെള്ളാനകളെ ആരാധിക്കുന്ന തായ്ജനത അവയ്ക്ക് അദ്ഭുതസിദ്ധികളുണ്ടെന്ന് വിശ്വസിക്കുന്നു.\n"http://web-edition.sarvavijnanakosam.gov.in/index.php?title=%E0%B4%A4%E0%B4%BE%E0%B4%AF%E0%B5%8D%E0%B4%9C%E0%B4%A8%E0%B4%A4" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 08:04, 28 ജൂണ് 2008.\nഈ താള് 331 തവണ സന്ദര്‍ശിക്കപ്പെട്ടിട്ടുണ്ട്.


Sachin Tendulkar praises MS Dhoni after Bangladesh match - Malayalam MyKhel\n» ധോണി വീണ്ടും അവസാന ഓവറില് പതറിയോ?; സച്ചിന് ടെണ്ടുല്‍ക്കര് പറയുന്നത്\nധോണി വീണ്ടും അവസാന ഓവറില് പതറിയോ?; സച്ചിന് ടെണ്ടുല്‍ക്കര് പറയുന്നത്\nUpdated: Wednesday, July 3, 2019, 12:36 [IST]\nധോണിയെ ആദ്യം വിമർശിച്ച സച്ചിൻ, ഇപ്പോൾ ധോണിയെ വിമര്‍ശിക്കുന്നവര്‍ക്ക് മറുപടി\nബര്‍മിങ്ഹാം: ലോകകപ്പിലെ ഒരു നിര്‍ണായക മത്സരത്തില് ഇന്ത്യ ബംഗ്ലാദേശിനെ തോല്‍പ്പിച്ച് സെമി ഫൈനല് ഉറപ്പിച്ചിരിക്കുകയാണ്. ബാറ്റിങ്ങിലും ബൗളിങ്ങിലും ഒരുപോലെ തിളങ്ങിയാണ് ഇന്ത്യയുടെ വിജയം. എന്നാല്, വിജയത്തിനിടയിലും ഇന്ത്യയുടെ ചില ദൗര്‍ബല്യങ്ങള് എടുത്തുകാണിക്കുന്നതാണ് ബംഗ്ലാദേശിനെതിരായ മത്സരം. ഇതില് പ്രധാനമായതാണ് അവസാന ഓവറുകളിലെ ബാറ്റിങ്.\nഇത്തവണ ലോകകപ്പില് ഒടുവിലത്തെ 10 ഓവറില് റണ് കണ്ടെത്താന് ഇന്ത്യയ്ക്ക് കഴിയുന്നില്ല. മറ്റു ടീമുകളെ അപേക്ഷിച്ച് ഇക്കാര്യത്തില് ഇന്ത്യ ഏറെ പിന്നിലാണെന്നുകാണാം. ഓസ്‌ട്രേലിയയ്‌ക്കെതിരെ മാത്രമാണ് ഇന്ത്യയ്ക്ക് അവസാന പത്തില് 100 റണ്‍സ് കടത്താനായത്. എംഎസ് ധോണി, കേദാര് ജാദവ് ഉള്‍പ്പെടെയുള്ള മധ്യനിര ബാറ്റ്‌സ്മാന്മാരുടെ പരാജയമാണ് ഇന്ത്യയ്ക്ക് തിരിച്ചടിയായത്.\nനേരത്തെ ഇംഗ്ലണ്ടിനെതിരെയും അഫ്ഗാനിസ്ഥാനെതിരെയുമായ ബാറ്റിങ്ങില് ധോണി വിമര്‍ശിക്കപ്പെട്ടിരുന്നു. അഫ്ഗാനെതിരായ ബാറ്റിങ്ങില് ഇതിഹാസതാരം സച്ചിന് ടെണ്ടുല്‍ക്കര് തന്നെ ധോണിക്കെതിരെ രംഗത്തുവന്നു. ധോണി തീര്‍ത്തും നിരാശപ്പെടുത്തിയെന്നും വേണ്ടത്ര സ്‌ട്രൈക്ക് റേറ്റ് ഉണ്ടായിരുന്നില്ലെന്നുമായിരുന്നു സച്ചിന്റെ വിമര്‍ശനം. ഇതേതുടര്‍ന്ന് സച്ചിന് ധോണി ആരാധകര് സോഷ്യല് മീഡിയയില് ഏറ്റുമുട്ടുകയും ചെയ്തു.\nബംഗ്ലാദേശിനെതിരായ പ്രകടനം കഴിഞ്ഞശേഷം സച്ചിന് ധോണിയുടെ പ്രകടനത്തെ പുകഴ്ത്തുകയാണ് ചെയ്തത്. ടീമിന് എന്താണോ വേണ്ടത് അതാണ് ധോണി ചെയ്തതെന്ന് സച്ചിന് വിലയിരുത്തി. 33 പന്തില് 35 റണ്‍സെടുത്ത ധോണിയുടെ ബാറ്റിങ് ഇന്ത്യയ്ക്ക് നിര്‍ണായകമായിരുന്നെന്നും സച്ചിന് പറയുന്നുണ്ട്. ധോണിക്കെതിരെ ആരാധകര് വീണ്ടും രംഗത്തെത്തിയ പശ്ചാത്തലത്തിലാണ് മുന്‍താരത്തിന്റെ പുകഴ്ത്തല്.\nധോണിയെ പുകഴ്ത്തി സച്ചിന്\nധോണിയുടെ ഇന്നിങ്‌സ് വളരെ പ്രധാനപ്പെട്ടതായാണ് തനിക്ക് അനുഭവപ്പെട്ടത്. 50 ഓവര്‍വരെ ബാറ്റ് ചെയ്യാനായാല് മറുവശത്ത് ബാറ്റ് ചെയ്യുന്നവരെ സഹായിക്കാനും ധോണിക്ക് കഴിയും. ടീമിനുവേണ്ടിയാണ് ധോണി പൂര്‍ണമായും കളിക്കുന്നന്. എന്താണോ അവസാന ഓവറുകളില് ചെയ്യേണ്ടിയിരുന്നത്, അതുതന്നെയാണ് ധോണി ബംഗ്ലാദേശിനെതിരെ ചെയ്തതെന്നും സച്ചിന് വ്യക്തമാക്കി.\nപല തവണ കണ്ടു, ധോണിയില് നിന്ന് എല്ലായ്‌പ്പോഴും അത് പ്രതീക്ഷിക്കരുത്... സച്ചിന് പറയുന്നു\nസെമിയില് ആരൊക്കെ കളിക്കണം?; ജഡേജ വേണോ, ഷമിയോ?; സച്ചിന് വ്യക്തമായ ഉത്തരമുണ്ട്\n92 മുതല് ഒപ്പം, സച്ചിന് അഭിമാനിക്കാന് ഇനി ആ റെക്കോര്‍ഡില്ല!! തകര്‍ത്തത് അഫ്ഗാന് താരം\nലോകകപ്പ്: സച്ചിനോളം വരുമോ ഷാക്വിബ്? വരും!! ഇതു തന്നെ തെളിവ്... ആ റെക്കോര്‍ഡിന് തൊട്ടരികെ\nപകരക്കാരനായെത്തിയ പന്തിന്റെ അരങ്ങേറ്റം പാളിയോ?; സച്ചിന് ടെണ്ടുല്‍ക്കര്‍ക്ക് പറയാനുള്ളത്\nബാറ്റിങ്ങില് വീണ്ടും ചരിത്രംകുറിച്ച് വിരാട് കോലി, വമ്പന് റെക്കോര്‍ഡ്; ലാറയേയും സച്ചിനെയും മറികടന്നു\nRead more about: sachin tendulkar ms dhoni bangladesh india icc world cup 2019 world cup 2019 world cup cricket icc odi ഐസിസി ലോകകപ്പ് 2019 ലോകകപ്പ് 2019 ലോകകപ്പ് ക്രിക്കറ്റ് ഐസിസി ഏകദിനം എംഎസ് ധോണി സച്ചിന് ടെണ്ടുല്‍ക്കര് ഇന്ത്യ\nStory first published: Wednesday, July 3, 2019, 12:26 [IST]


Emalayalee.com - വീണ്ടും കാക്കിയണിഞ്ഞ് അബു സലിം\nചലച്ചിത്ര താരം അബു സലിം പോലീസില് നിന്നും വിരമിച്ച ശേഷം വീണ്ടും കാക്കിയണിഞ്ഞു, പക്ഷേ ഇത്തവണ അദ്ദേഹം കാക്കിയണിഞ്ഞത് ഒരു ഹൃസ്വചിത്രത്തിന് വേണ്ടിയാണ്. കോവിഡ് കാലത്ത് പോലിസുകാര് നേരിട്ട പ്രശ്‌നങ്ങളും പ്രതിസന്ധികളും പ്രമേയമാക്കി നിര്‍മ്മിച്ച സ്റ്റോപ്പ് ആന്റ് പ്രൊസീഡ് എന്ന ഹൃസ്വചിത്രത്തിലാണ് താരം വീണ്ടും പോലീസായി അവതരിച്ചത്.\nചിത്രത്തിന്റെ പിന്നണിയില് പ്രവര്‍ത്തിച്ചവരില് ഭൂരിഭാഗവും പോലീസുകാരാണ്. തിരുവമ്ബാടി, കുടരഞ്ഞി, കുളിരാമുട്ടി പ്രദേശങ്ങളിലായിട്ടാണ് ചിത്രത്തിന്റെ ചിത്രീകരണം പൂര്‍ത്തിയാക്കിയത്.\nപടരുന്ന കൊറോണ, പഠിക്കാത്ത മനുഷ്യന്, പതറാത്ത പോലീസ് എന്ന സന്ദേശമാണ് ചിത്രം മുന്നോട്ട് വെക്കുന്നത്. പോലീസുകാരനായ ബിജു ആര് പിള്ള തിരക്കഥയെഴുതിയ ചിത്രം സംവിധാനം ചെയ്തിരിക്കുന്നത് അഷ്‌റഫ് അബുവാണ്.\nഎന് ത്രീ റിക്രിയേഷന്റെ ബാനറില് കെ.സുജനാണ് ചിത്രം നിര്‍മ്മിച്ചിരിക്കുന്നത്. അബു സലീമിനൊപ്പം ചലച്ചിത്ര താരമായ സൗപര്‍ണികയും പ്രധാന വേഷത്തിലെത്തുന്നുണ്ട്


സുന്നീ സന്ദേശം: കേരളയാത്ര പ്രയാണം ആരംഭിച്ചു\nകേരളയാത്ര പ്രയാണം ആരംഭിച്ചു\nമാനവിതകയെ ഉണര്ത്തുകന്നു’ എന്ന പ്രമേയവുമായി കേരളത്തിലെ വിവിധ സുന്നി സംഘടനകളുടെ ആഭിമുഖ്യത്തില് സംഘടിപ്പിക്കുന്ന കേരളയാത്ര പ്രയാണം ആരംഭിച്ചു.\n. ഇന്ന് രാവിലെ പത്തുമണിക്ക് കാസര്ഗോസഡ് പ്രത്യേകം തയ്യാറാക്കിയ വേദിയില് വച്ച് സമസ്ത കേരള ജംഇയ്യത്തുല് ഉലമ പ്രസിഡന്റ് സയ്യിദ് അബ്ദുല് റഹ്മാന് അല് ബുഖാരി ഉള്ളാല് കേരളയാത്ര നായകന് കാന്തപുരം എ പി അബൂബക്കര് മുസ്‌ലിയാര്ക്ക് സമസ്തയുടെ പതാക കൈമാറിയതോടെ യാത്ര ഔപചാരികമായി ആരംഭിച്ചു.കാസര്ക്കോ ട് നടന്ന ഉദ്ഘാടന സമ്മേളനം കേന്ദ്ര മന്ത്രി കെ.വി തോമസ് ഉദ്ഘാടനം ചെയ്തു.\nപതിനെട്ട് ദിവസം നീണ്ടു നില്ക്കു ന്ന യാത്ര സംസ്ഥാനത്തെ എഴുന്നൂറിലധികം പഞ്ചായത്തിലൂടെ കടന്നു പോകും. അറുപത് കേന്ദ്രങ്ങളില് യാത്രക്ക് സ്വീകരണം നല്കും്. വിവിധ സ്വീകരണ കേന്ദ്രങ്ങളില് മതസാമൂഹിക സാംസ്‌കാരിക രാഷ്ട്രീയ രംഗത്തെ പ്രമുഖര് പങ്കെടുക്കും. ഏപ്രില് 28ന് വൈകു.4മണിക്ക് തിരുവനന്തപുരം ചന്ദ്രശേഖര് നായര് സ്റ്റേഡിയത്തിലാണ് യാത്ര സമാപിക്കുക. കേരളത്തിലെ സുന്നി സംഘടനകളുടെ സംഘശക്തി വിളിച്ചോതുന്ന സ്വീകരണ ചടങ്ങുകളില് സംസ്ഥാനത്തൊട്ടാകെയായി ഇരുപത്തഞ്ച് ലക്ഷം പ്രവര്ത്തുകര് പങ്കെടുക്കും.\nകേരളയാത്ര കടന്നുപോകാത്ത പഞ്ചായത്തുകളില് സംഘാടക സമിതിയുടെ നേതൃത്വത്തില് ഉപയാത്രകള് നടന്നു കഴിഞ്ഞു. യാത്രയോടനുഭാവം പ്രകടിപ്പിച്ച് കര്ണാപക, തമിഴ്‌നാട് സംസ്ഥാനങ്ങളിലും വിവിധ ഗള്ഫ്ച രാഷ്ട്രങ്ങളിലും വിപുലമായ അനുബന്ധ പരിപാടികള് സംഘടിപ്പിച്ചിട്ടുണ്ട്. ഏപ്രില് പതിനൊന്നിന് വൈകു. അഞ്ചുമണിക്ക് മംഗലാപുരത്ത് ഐക്യദാര്ഢ്യ സമ്മേളനവും ഏപ്രില് 15ന് നീലഗിരിയില് സ്‌നേഹയാത്രയും നടക്കും.\nയാത്രയുടെ സന്ദേശവും പ്രമേയവും വിശദീകരിക്കുന്ന മഹല്ലു സമ്മേളനങ്ങള് അയ്യായിരം ഗ്രാമങ്ങളില് നടന്നു. മാനവിക സദസ്സ്, അയല്പളക്ക സംഗമം, റോഡ് മാര്ച്ച് എന്നിവ ഉള്നാിടുകളിലും മലയോര പ്രദേശങ്ങളിലും തീര പ്രദേശങ്ങളിലും യാത്രയുടെ സന്ദേശം എത്തിച്ചിട്ടുണ്ട്. 2011 നവംബര് രണ്ടിന് കുറ്റിപ്പുറത്ത് നടന്ന കേരളയാത്രാ പ്രഖ്യാപന സമ്മേളനത്തിന് ശേഷം വിപുലവും സംഘടിതവും ശാസ്ത്രീയവുമായ പ്രചാരണ പ്രവര്ത്തഷനങ്ങളാണ് സംസ്ഥാനത്തൊട്ടാകെ നടന്നത്.\nനിരവധി കാരണങ്ങള് കൊണ്ട് ഇന്ത്യയിലെ മറ്റു സമൂഹങ്ങളില് നിന്നും വ്യത്യസ്ത പുലര്ത്തു്ന്ന സാമൂഹിക വ്യവസ്ഥയാണ് മലയാളിയുടേത്. വികസന സൂചികകളുടെ കാര്യത്തില് ഇന്ത്യയിലെ ഇതര സംസ്ഥാനങ്ങളോടല്ല മറിച്ച് ഒന്നാം ലോക രാജ്യങ്ങളിലെ വികസിത സമൂങ്ങളോടാണ് കേരളത്തെ താരതമ്യപ്പെടുത്താറ്. ആരോഗ്യം, വിദ്യാഭ്യാസം, സാക്ഷരത, രാഷ്ട്രീയ ബോധം എന്നിവയുടെ കാര്യത്തില് മലയാളി സമൂഹം നേടിയ മുന്നേറ്റങ്ങള് സാമൂഹിക ചരിത്രകാരന്മാരെ അതിശയം കൊള്ളിച്ചിട്ടുണ്ട്. പരിമിതികളുണ്ടെങ്കിലും കേരളത്തിന്റെ തനതു വികസന അനുഭവങ്ങള് മലയാളിക്ക് ചെറുതല്ലാത്ത ആത്മവിശ്വാസം പകര്നുന നല്കിങയിട്ടുണ്ട്. കേരളത്തിനകത്ത് എന്ന പോലെ കേരളത്തിന് പുറംലോകവുമായുണ്ടായ ആശയ വിനിമയങ്ങളുടെയും കച്ചവടത്തിന്റെയും ദീര്ഘങകാല ചരിത്രം ഇതില് നിര്ണാതയകമായ പങ്കുവഹിച്ചിട്ടുണ്ട്. പടിഞ്ഞാറെ കടലിലേക്ക് തുറന്നു നില്ക്കു ന്ന കേരളത്തിന്റെ ഭൂമിശാസ്ത്രം മലയാളത്തിന്റെ തുറന്ന മനസ്സിനെ കൂടിയാണ് പ്രതീക വത്കരിക്കുന്നത്. നവോത്ഥാന പ്രസ്ഥാനങ്ങളും കൊളോണിയല് വിരുദ്ധ ദേശീയ സമരങ്ങളും ഈ തുറവിയെ കുറേക്കൂടി മുന്നോട്ട് കൊണ്ടുപോയിട്ടുണ്ട്.\nപക്ഷേ, സ്വാതന്ത്ര്യാനന്തര മലയാളിസമൂഹം അവന്റെ രാഷ്ട്രീയമായ അറിവും ഊര്ജ്വും എത്രമാത്രം കരുതലോടെയും ക്രിയാത്മകമായുമാണ് ഉപയോഗിച്ചിട്ടുള്ളത് എന്നത് സംശയകരമായ കാര്യമാണ്. നമ്മുടെ ചരിത്രത്തോടും സംസ്‌കാരത്തോടും നീതി പുലര്ത്തു ന്ന ആശയങ്ങളും അനുഭവങ്ങളും അല്ല ഇന്ന് നമ്മുടെ ദൈനംദിന ജീവിതത്തെ നിയന്ത്രിച്ചു കൊണ്ടിരിക്കുന്നത്.\nസമീപകാലത്തെ മലയാളിയുടെ അനുഭവങ്ങളെ വിലയിരുത്തുമ്പോള് ഒട്ടും ശുഭകരമായ ഒരു ചിത്രമല്ല ഉരുത്തിരിഞ്ഞു വരുന്നത്. വൃത്തിയുടെ കാര്യത്തില് കണിശത പുലര്ത്തിതയ കേരളത്തില് മാലിന്യപ്രശ്‌നങ്ങള് അനുദിനം രൂക്ഷമായിക്കൊണ്ടിരിക്കുകയാണ്. മാലിന്യ സംസ്‌കരണം പ്രാദേശികമായ സംഘര്ഷകങ്ങള്ക്ക്ത കാരണമായിത്തീരുന്നു. ആരോഗ്യ രംഗത്ത് കേരളം പുലര്ത്തി പ്പോന്നിരുന്ന ശ്രദ്ധയും പരിചരണവും ഇന്നു കാണാനില്ല. രോഗികളുടെ സമൂഹമായി നാം മാറിക്കൊണ്ടിരിക്കുകയാണ്.\nസംഘടിത കുറ്റ കൃത്യങ്ങളും സാമ്പത്തിക ക്രയവിക്രയങ്ങളുടെ കാര്യത്തിലുള്ള അച്ചടക്കമില്ലായ്മയും ആദിവാസികളും സ്ത്രീകളും കുട്ടികളും ഉള്പ്ച്ടെയുള്ള ന്യൂനപക്ഷ വിഭാഗങ്ങള്ക്ക് നേരെയുള്ള അതിക്രമങ്ങളും മുന്പ്ത്തേക്കാളുമേറെ വര്ദ്ധിഗച്ചിരിക്കുന്നു. മദ്യപാനത്തിന്റെ തോത് നാള്ക്കു നാള് കൂടി വരികയാണ്. സാമൂഹിക ബന്ധങ്ങളില് വിള്ളലുകള് വീണു തുടങ്ങി. നാട്ടിന് പുറങ്ങളില് പോലും പരസ്പര ശത്രുതയും സംശയവുമാണ്. ജാതീയവും മതപരവുമായ സ്പര്ദ്ധതകള് അങ്ങിങ്ങ് തലപൊക്കിയിരിക്കുന്നു. രാഷ്ട്രീയ സംഘര്ഷ്ങ്ങളില് കൊല്ലപ്പെടുന്നവരുടെ ജാതി മതം തിരിച്ചുള്ള കണക്കെടുത്ത് ലാഭ നഷ്ടങ്ങള് തീരുമാനിക്കുന്ന രീതി കേരളത്തില് ഉണ്ടായിരുന്നില്ല. എന്നാല് രാഷ്ട്രീയ സംഘര്ഷതങ്ങളെ മതസംഘര്ഷടങ്ങളും അതുവഴി വര്ഗീ യ സംഘട്ടനങ്ങളുമാക്കി മാറ്റാനുള്ള ശ്രമം ഉണ്ടാകുന്നുണ്ട്. നമ്മുടേത് പോലുള്ള മതാത്മക സമൂഹങ്ങളില് രാഷ്ട്രീയ സംഘര്ഷളങ്ങളേക്കാള് എത്രയോ അപകടകരമാണ് മത സംഘര്ഷളങ്ങള്. പരസ്പരം സഹകരണത്തോടെയും വിശ്വാസത്തോടെയും ജീവിച്ചുവന്ന ജൈവീകമായ സാമൂഹിക വ്യവസ്ഥയെ അത് തകര്ക്കും .\nദരിദ്രരെ കൂടുതല് ചൂഷണം ചെയ്യാനും സാമൂഹിക അവസരങ്ങള് തുല്യമായി ലഭ്യമാക്കാതിരിക്കാനും സഹായിക്കും വിധത്തിലുള്ള സാമ്പത്തിക നയനിലപാടുകള്ക്കാ ണ് ഇന്ന് സമൂഹത്തില് മേല്ക്കൈ ലഭിച്ചുകൊണ്ടിരിക്കുന്നത്. ദാരിദ്ര്യരേഖാ മാനദണ്ഡം മാറ്റി ഇന്ത്യയില് ദരിദ്രരുടെ എണ്ണം കുറഞ്ഞു എന്ന രീതിയിലുള്ള പ്രചാരണം രാജ്യത്ത് അഭ്യന്തര പ്രശ്‌നങ്ങള് രൂക്ഷമാക്കാന് കാരണമാകും.\nഈ പശ്ചാത്തലത്തിലാണ് മാനവികതയെ ഉണര്ത്തു ന്നു എന്ന പ്രമേയേവുമായി കേരളയാത്ര സംഘടിപ്പിച്ചത്. ഉത്തരവാദിത്തപ്പെട്ട ഒരു ഇസ്‌ലാമിക പ്രസ്ഥാനത്തിന് അവര്ക്കു കൂടി ഭാഗവാക്കായ കേരളീയ പൊതു സമൂഹത്തോട് നിര്വവഹിക്കാനുള്ള ഉത്തരവാദിത്വം എന്ന നിലയിലാണ് കേരളത്തിലെ സുന്നി സംഘടനകള് ഈ യാത്രയെ കാണുന്നതും ചിട്ടപ്പെടുത്തിയിരിക്കുന്നതും.\nവ്യാഴാഴ്ച കാസര്ഗോരഡ് നടക്കുന്ന ഉദ്ഘാടന സമ്മേളനത്തില് അഖിലേന്ത്യാ സുന്നി വിദ്യാഭ്യാസ ബോര്ഡ്ന പ്രസിഡന്റ് എം എ അബ്ദുല് ഖാദിര് മുസ്‌ലിയാര് അധ്യക്ഷത വഹിക്കും. കേന്ദ്ര കൃഷിവകുപ്പ് സഹമന്ത്രി കെ വി തോമസ്, പി കരുണാകരന് എം പി എന്നിവര് വിശിഷ്ടാതിഥികളായിരിക്കും. സയ്യിദലി ബാഫഖി തങ്ങള്, കെ പി ഹംസ മുസ്‌ലിയാര് ചിത്താരി, സയ്യിദ് ഇബ്‌റാഹിം ഖലീലുല് ബുഖാരി, സയ്യിദ് സൈനുല് ആബിദീന്, സയ്യിദ് ഉമറുല് ഫാറൂഖ് അല് ബുഖാരി, സയ്യിദ് ആറ്റക്കോയ തങ്ങള് കുമ്പോല്, എ കെ അബ്ദുല് റഹിമാന് മുസ്‌ലിയാര്, ഷിറിയ ആലിക്കുഞ്ഞി മുസ്‌ലിയാര് സംബന്ധിക്കും.\nകേരളയാത്രയുടെ ലൈവ് പ്രോഗ്രാമുകള്‍ക്കായി http://www.syskerala.com/\nPosted by Prachaarakan -പ്രചാരകൻ at 2:28 PM\nLabels: kaanthapuram, kerala yathra, കേരളയാത്ര


അഫ്ഗാനിസ്ഥാനും ഇന്ത്യയ്ക്കുമിടയില് ആദ്യ ചരക്കു വ്യോമപാത യാഥാര്‍ഥ്യമായി; പാകിസ്ഥാന് തിരിച്ചടിയായ തീരുമാനം | Thayambaka\nHome Breaking News അഫ്ഗാനിസ്ഥാനും ഇന്ത്യയ്ക്കുമിടയില് ആദ്യ ചരക്കു വ്യോമപാത യാഥാര്‍ഥ്യമായി; പാകിസ്ഥാന് തിരിച്ചടിയായ തീരുമാനം\nPosted By: thayambakaon: June 20, 2017 In: Breaking News, Exclusive, National, WorldNo Comments\nകാബുള്; പാക്കിസ്ഥാനു കനത്ത തിരിച്ചടി നല്‍കി അഫ്ഗാനിസ്ഥാനും ഇന്ത്യയ്ക്കുമിടയില് ആദ്യ ചരക്കു വ്യോമപാത യാഥാര്‍ഥ്യമായി. കാബുള് അന്താരാഷ്ട്ര വിമാനത്താവളത്തില്‍നിന്ന് ചരക്കുവിമാനം അഫ്ഗാന്- ഇന്ത്യ വ്യോമപാതയിലൂടെ തിങ്കളാഴ്ച സര്‍വീസ് ആരംഭിച്ചു. പുതിയ പാതയിലെ ആദ്യവിമാന സര്‍വീസിന്റെ ഉദ്ഘാടനം അഫ്ഗാന് പ്രസിഡന്റ് അഷ്റഫ് ഗനി നിര്‍വഹിച്ചു.\nകയറ്റുമതി രാജ്യമായി മാറുകയാണു അഫ്ഗാന്റെ ലക്ഷ്യമെന്ന് അഷ്റഫ് ഗനി പറഞ്ഞു. 60 ടണ് ഔഷധസസ്യങ്ങളാണ് ആദ്യവിമാനത്തില് ഉണ്ടായിരുന്നത്. അഞ്ചു മില്ല്യണ് ഡോളര് വിലവരും. പാക്കിസ്ഥാനു മുകളിലൂടെ പറക്കാതെ ചരക്കുവിമാനങ്ങള്‍ക്കു പുതിയ വ്യോമപാതയിലൂടെ ഇന്ത്യയിലെത്താം എന്നതാണു മെച്ചം.\nവ്യോമപാത യാഥാര്‍ഥ്യമായതില് അഫ്ഗാന് പ്രസിഡന്റ് പ്രധാനമന്ത്രി നരേന്ദ്രമോദിക്കു നന്ദി അറിയിച്ചു. അഫ്ഗാന് ചരക്കുകള്‍ക്ക് ഇന്ത്യ നല്ലൊരു വിപണിയാണെന്നും അദ്ദേഹം പറഞ്ഞു. ഇരുരാജ്യങ്ങളുടെയും പുരോഗതിക്കു നിര്‍ണായകമായ ചുവടുവയ്പാണിതെന്നു പ്രധാനമന്ത്രി നരേന്ദ്ര മോദിയും ട്വീറ്റ് ചെയ്തു. ആഴ്ചയില് ആറു വിമാനങ്ങളാണു ആദ്യഘട്ടത്തില് ഇന്ത്യയിലേക്ക് പറക്കുക.\nപാക്കിസ്ഥാനെതിരായ സമീപനം ശക്തമാക്കാന് ഒരുങ്ങി അമേരിക്ക


Author: Rosy Thambi\nകൊടുംകാട്ടില് പെട്ടുപോയ ഒരാള് പുറത്തേക്കുള്ള വഴി കണ്ടെത്തിയത് തന്റെ സഹജവാസനയിലായിരുന്നു. നദിയോടൊപ്പം സഞ്ചരിക്കുക. സരളമായിരുന്നില്ല ആ ധര്‍മ്മം. എന്നാല് ക്ലേശകരമായ ആ യാത്രയുടെ ഒടുവില് നദി രൂപപ്പെടുത്തിയ ഒരു വെള്ളാരംകല്ലുപോലെ അയാള് പുലരിവെയിലില് തിളങ്ങി നിന്നു. ചില അദൃശ്യ നീര്‍പ്രവാഹങ്ങളോടൊപ്പം സഞ്ചരിച്ച് ഹിംസാത്മകമായ തേറ്റകളെ ഉരച്ച് ഉരച്ച് സൗമ്യവും പ്രകാശപൂര്‍ണ്ണവുമായ ഒരു നിലനില്‍പ്പ് സാദ്ധ്യമാണെന്ന ചങ്കുറപ്പാണ് 'സ്‌ത്രൈണ ആത്മീയത'യുടെ കാതല്.\nഅകത്തും പുറത്തുമുള്ള ജലരാശിയെ തിരിച്ചറിയാനുള്ള ക്ഷണമാണിത്. ഭൂമിയുടെ സംസ്‌കാരങ്ങള് എല്ലാംതന്നെ പുഴയോരത്താണ് ആരംഭിച്ചതെന്നും നിലനിന്നതെന്നും ഓര്‍മ്മിക്കണം. സംസ്‌കാരത്തിന് കര്‍പ്പൂരത്തിന്റെയോ, കുന്തിരക്കത്തിന്റെയോ ഒക്കെ പരിമളം ലഭിക്കുന്നതിന് വിളിക്കേണ്ട പദമാണ് ആത്മീയത. കള്‍ച്ചര് എന്ന വാക്കിന്റെ വേരില് പണിയായുധം എന്നൊരര്‍ത്ഥമുണ്ട്. നിരന്തരം ഉഴുത് ഉഴുത് ഒരാളുടെ ഉള്ളിലുണ്ടാകുന്ന അഗാധമായ ചില അടയാളങ്ങളാണത്. ജലമാണ് സംസ്‌കാരങ്ങളെയും മതങ്ങളെയും അഗാധമായി നിര്‍ണ്ണയിക്കുന്നതെന്ന് തോന്നുന്നു. എല്ലാ ആന്തരിക നിലനില്പുകളുടെയും ധ്യാനഭൂമികയിലൂടെ ചില പുണ്യതീര്‍ത്ഥങ്ങള് ഒഴുകുന്നുണ്ട്. അത് ഗംഗയാവാം ജോര്‍ദാനാവാം... ഭൗതികമായി മരുഭൂമിയില് പെട്ടുപോയ ഇസ്ലാമിന് അത് സംസം ഉറവയാകാം. ഇസ്ലാമിനെ കൂള് റിലീജിയന് എന്ന് വിശേഷിപ്പിക്കുന്ന ഒരു പുസ്തകം വായിച്ചു. മരുഭൂമിയുടെ പൊടിക്കാറ്റിലും, പൊരിവെയിലത്തും അഞ്ചുതവണ പാദം കഴുകി മുഖം തുടച്ച് തണലിലേക്കെത്തി നിസ്‌കരിക്കാന് നിഷ്‌കര്‍ഷിക്കുന്ന ഒരു മതം നിശ്ചയമായും ആ പേരര്‍ഹിക്കുന്നു. പൊതുവായ ചില ജലരാശികളെ തിരിച്ചറിയുന്നിടത്താണ് സ്‌ത്രൈണ ആത്മീയതയുടെ നിലനില്‍പ്പ്.\nഅകക്കണ്ണില് തെളിയേണ്ട നദിയാണിത്. വിശുദ്ധനഗരിയില്‍നിന്ന് ഒഴുകുന്ന പുഴയെ വാഴ്ത്തുന്ന ഒരു ഹെബ്രായ സങ്കീര്‍ത്തനമുണ്ട്. നേരത്തെ സൂചിപ്പിച്ചതുപോലെ ഏതാണ്ട് എല്ലാ പുരാതന നഗരങ്ങളും തന്നെ നദീതീരത്താണ്. ബാബിലോണില് യൂഫ്രട്ടീസ്, ഈജിപ്തില് നൈല്, റോമിന് ടൈഗ്രിസ്, ദില്ലിക്ക് യമുന... എന്നാല് ജറുസലേമില് നദിയില്ല. അതുകൊണ്ട് ആ പുണ്യപുരിയിലെ ഉപാസകര്‍ക്ക് കാണാത്ത ഒരു നദിയെ ധ്യാനിക്കേണ്ടതായി വന്നു. ചില നദികള് അദൃശ്യമായിട്ടാണൊഴുകുന്നതോര്‍ക്കണം. ഒറ്റനോട്ടത്തില് നനവോ തണുപ്പോ ഇല്ലായെന്ന് നിങ്ങള് നിനച്ച ഒരാളെപ്പോലും ഒന്നു ഗൗരവമായി ശ്രദ്ധിക്കൂ. അഗാധങ്ങളില് ഒരു പുഴ ഇപ്പോഴും ഒഴുകുന്നുണ്ടെന്നും, ചില നേരങ്ങളിലെങ്കിലും അയാളതില് കുളിച്ചുകയറുന്നുണ്ടെന്നും വൈകാതെ നിങ്ങളറിയും! ആ അദൃശ്യനദിയെ ദൈവമെന്ന് വിശേഷിപ്പിക്കാന് കഴിഞ്ഞതാണ് ധ്യാനത്തിന്റെ മൂന്നാംകണ്ണ്.\nദൈവം ഒരദൃശ്യ നദിയാണെങ്കില് ആചാര്യന്മാര് ദൃശ്യനദികളാണ്. നിങ്ങള്‍ക്കവരെ കാണാം, കേള്‍ക്കാം, തൊടാം. ഉദാഹരണത്തിന് ക്രിസ്തുവില് സംഭവിച്ച ഈ വെളിപ്പെടുത്തല് ശ്രദ്ധിക്കൂ. കൂടാരത്തിരുനാളിന്റെ ഒടുവിലത്തെ ദിനത്തില് യേശു ഇങ്ങനെ വിളിച്ചു പറഞ്ഞു: ദാഹിക്കുന്നവന് എന്റെ അടുക്കല്‍നിന്ന് കുടിക്കട്ടെ. എന്നില് വിശ്വസിക്കുന്നവന്റെ ഉള്ളില്‍നിന്ന് തിരുവെഴുത്തുകള് അടയാളപ്പെടുത്തുന്നതുപോലെ ജീവജലത്തിന്റെ നദികള് ഒഴുകും. അമിത വ്യാഖ്യാനങ്ങള്‍കൊണ്ട് അഴകുകെടുത്താന് പാടില്ലാത്ത ഒരു വചനമാണിത്. അവസാനകാലത്ത് രാമകൃഷ്ണപരമഹംസന്റെ നെഞ്ചില്‍നിന്ന് പാലൊഴുകിയിരുന്നുവെന്ന വര്‍ത്തമാനത്തെ ഇതോട് ചേര്‍ത്തുവായിക്കുക.\nഅത്തരം നനവുള്ള മനുഷ്യരോടൊപ്പം ചേര്‍ന്നുനില്‍ക്കുന്നവരുടെ ഉള്ളില്‍നിന്ന് ഒരു നദി രൂപപ്പെടുമെന്ന സുവിശേഷമാണ് സ്‌ത്രൈണ ആത്മീയത, ഭൂമിയോട് പറഞ്ഞുകൊണ്ടിരിക്കുന്നത്. അപ്പോള് നിങ്ങളുടെ അടുക്കലേക്കെത്തുന്നവര്‍ക്ക് തണുപ്പും, നിങ്ങളിലേക്ക് പ്രവേശിക്കുന്നവര്‍ക്ക് കുറേക്കൂടി ശുദ്ധിയും ഉണ്ടാകുന്നു. ഫ്രാന്‍സിസ് ക്ലാരയോട് പറഞ്ഞതുപോലെ നിന്നെ കാണുമ്പോള് എനിക്കു തോന്നുന്നു മനുഷ്യര് ഒരിക്കലും പാപം ചെയ്തിട്ടില്ലെന്ന്! അവിടെയാണ് ആത്മീയതയുടെ പരമപദം - നനവുള്ള നിര്‍മ്മല മനുഷ്യര്.\nപെണ്ണായിരിക്കുന്നതിന്റെ ആനന്ദം ചിതറുന്ന, അഴകും, ആത്മാവുമുള്ള പത്തോളം കുറിപ്പുകളാണ് നമുക്ക് മുന്നില്. തലച്ചോറിനും ഹൃദയത്തിനും ഒരേപോലെ അന്നമാകുന്ന വിചാരങ്ങള്. സ്‌ത്രൈണ ആത്മീയത ബൗദ്ധികവും, യുക്തിഭദ്രവുമായിത്തന്നെ നിര്‍വ്വചിക്കപ്പെടുന്നുണ്ട് ഈ പുസ്തകത്തില്. സാന്ദ്രതയുള്ള ഒരു മതവിചാരമാണീ പുസ്തകത്തിന്റെ അകക്കാമ്പ്. മതത്തിന്റെ ശീലങ്ങളിലല്ല, ആചാര്യന്മാരുടെ ദര്‍ശനത്തിന്റെ ആഴങ്ങളിലാണ് പുസ്തകത്തിന്റെ ശ്രദ്ധ. സ്ത്രീപക്ഷത്തുനിന്ന് സംസാരിക്കാന് ശ്രമിച്ച മിക്കവാറും പുസ്തകങ്ങളുടെ പ്രശ്‌നം, ഒരു ആന്റി-തിസിസ് കണക്കവര് രൂപപ്പെടുത്തിയ ഭാഷയ്ക്ക് വല്ലാത്ത കയ്പും കാര്‍ക്കശ്യവും ഉണ്ടായിരുന്നു. ഈ പുസ്തകമാവട്ടെ അസാധാരണമായ സൗഹൃദത്തിലും ആദരവിലുമാണ് കുറിക്കപ്പെട്ടിരിക്കുന്നത്. സ്ത്രീപക്ഷ വിചാരങ്ങള്‍ക്ക് രമ്യതയുടെയും ഹൃദയാലിവിന്റെയും ഒരു ഭാഷ ആവശ്യമുണ്ടെന്ന് പലരും മറന്നുപോയി. ധാര്‍ഷ്ട്യം കാണിക്കുന്ന സ്ത്രീയെ ഫെമിനിസ്റ്റ് എന്ന് വിശേഷിപ്പിക്കുന്ന വിധത്തില് ക്രൂരമായ ഫലിതങ്ങളുണ്ടായി! സമവായത്തിന്റെയും പരസ്പരപൂരകത്വത്തിന്റെയും രമ്യഭാവമുണര്‍ത്തുന്ന സംവേദനമാണ് റോസിടീച്ചറിന്റേത്. അവരുടെ തന്നെ ഭാഷയില് ഇരയും വേട്ടക്കാരനുമെന്ന ദ്വന്ദ്വത്തില് കുരുങ്ങിക്കിടക്കുന്ന സ്ത്രീയും പുരുഷനുമെന്ന തടവറക്കിളികളെ വിമോചനത്തിന്റെ നീലാകാശത്തിലേക്കു വിരല്‍ചൂണ്ടുകയെന്ന ശ്രമകരമായ ഉത്തരവാദിത്വത്തിലേക്ക് ചില പ്രകാശമുള്ള ചുവടുകളാണ് ഈ പുസ്തകത്തിന്റെ വായനാനുഭവം.\nലോകം മുഴുവന് യാത്ര ചെയ്യുന്നതിനേക്കാള് പ്രധാനമാണ് അവനവന്റെ ഉള്ളിലേക്കൊരിഞ്ച് പ്രവേശിക്കുകയെന്ന്, റില്‍ക്കെ. സ്വന്തം സ്വത്വത്തെ തിരിച്ചറിയുകയും സ്വയം അഭിനന്ദിക്കാന് കഴിയുകയും ചെയ്യുകയാണ് ആരോഗ്യകരമായ ആത്മീയത. നിങ്ങള് കാണുന്നവ കാണാന് കഴിഞ്ഞ കണ്ണുകള് എത്രയോ അനുഗ്രഹീതം, നിങ്ങള് കേള്‍ക്കുന്നവ കേള്‍ക്കാന് കഴിഞ്ഞ കാതുകളും അതേപോലെ അനുഗ്രഹീതം തുടങ്ങിയ ക്രിസ്തുമൊഴികളില് ആ പ്രസാദപരാഗങ്ങള് ഉണ്ട്. നിറയെ ജാലകങ്ങളുള്ള ഒരു കത്തീഡ്രല് പള്ളിപോലെയാണ് അവളുടെ നിലനില്‍പ്പ്. ഏറ്റവും ചെറിയ വെളിച്ചം പോലും അവളുടെ ഉള്ളില് വീഴ്ത്തുന്ന അഭൗമവര്‍ണ്ണരാജികള്... വളരെ സ്വാഭാവികവും ജൈവികവുമായ അനുഭവങ്ങള്‍ക്കുപോലും ധ്യാനത്തിന്റെ മേഘക്കീറ് അവകാശമായിക്കിട്ടുന്നു.\nപകുതിയോളം കുറിപ്പുകള് അമ്മയാകുന്നതിന്റെ നേര് ആഹ്ലാദം പ്രസരിപ്പിക്കുന്നവയാണ്. അവള് ഹൃദയം കൊണ്ടും അവന് ശിരസ്സുകൊണ്ടും ജീവിക്കുന്നുവെന്നാണ് പൊതുവെയുള്ള വിചാരം. അവളുടെ കാര്യത്തില് അതല്ല ശരിയെന്ന് ഈ പുസ്തകം സാക്ഷ്യപ്പെടുത്തുന്നു. പെരുവിരല് തൊട്ട് ഉച്ചിവരെ അവളൊരു ഗര്‍ഭപാത്രമാണെന്ന് തോന്നുന്നു. അങ്ങനെയാണ് കന്യക ഗര്‍ഭം ധരിക്കുകയെന്ന അപൂര്‍വ്വ ചാരുതയുള്ള കവിതയുണ്ടാകുന്നത്. വാത്സല്യമാണ് അവളുടെ സനാതനഭാവം. പാവയ്ക്കുപോലും പാല്‍കൊടുക്കുന്ന നിങ്ങളുടെ ചെറിയ മകളെ തെല്ല് മാറിനിന്ന് നിരീക്ഷിച്ചാല് മനസ്സിലാവുന്ന കാര്യമാണത്. ബുദ്ധയുടെ വിണ്ടുകീറിയ ചുണ്ടിലേക്ക് ആട്ടിന്‍പാല് ഇറ്റുവീഴ്ത്തുന്ന സുജാതയെന്ന ഇടയബാലികയെ കാണൂ. അമ്മയെന്ന് പറയുമ്പോള് ഒരു കുഞ്ഞിനെപ്പോലും തന്റെയുള്ളില് വഹിക്കാത്ത ഒരു അല്‍ബേനിക്കാരിയായ വയോധികയെ മിക്കവാറും ഭാരതീയര് ആദ്യമേ ഓര്‍മ്മിക്കുന്നതെന്തുകൊണ്ട്? നിങ്ങളെ ജ്ഞാനസനാതപ്പെടുത്തുവോന് ദൈവം കരുതിവെച്ച പുരോഹിതയാണവള്. നമുക്കിനി എന്തു സംഭവിക്കുമെന്നാണവളുടെ ആധി. താപാഘാതത്തിലേക്ക് വലിച്ചെറിയപ്പെട്ട പൈതലിനെപ്പോലെ നിസ്സഹായരായി നന്മകള് നിലവിളിക്കുന്നത് അവള്‍ക്ക് ഓര്‍ക്കാനേ കഴിയില്ല. അവളിലേക്ക് മടങ്ങുകയല്ലാതെ മാനവരാശിയുടെ മുന്നില് വേറെ വഴികളില്ല. അതാണ് ആചാര്യന്മാര് പറയുന്ന വീണ്ടും പിറവി. അമ്മയുടെ ഉദരത്തിലേക്കൊരു മടക്കയാത്ര സാദ്ധ്യമാണോയെന്നൊരു സന്ദേഹം വിവേകമതിയായ നിക്കേദേവൂസ് ഉയര്‍ത്തുന്നു. ക്രിസ്തു പുഞ്ചിരിക്കുന്നു - സാദ്ധ്യമാണ്, സാദ്ധ്യമാണ് നൂറുവട്ടം എന്ന അര്‍ത്ഥത്തില്...\nതന്നിലേക്ക് വലിച്ചുകൊണ്ടുപോകുന്ന അനന്യമായ ആകര്‍ഷണം ജലത്തിനുണ്ട്. ഒന്നു പാദം നനയ്ക്കാനുള്ള മടിയേയുള്ളൂ. പിന്നെ പതുക്കെപ്പതുക്കെ വേദപുസ്തകത്തിലൊക്കെ പറയുന്ന കണക്ക്, അതുയര്‍ന്ന് പൊങ്ങി മുട്ടോളം, അരയോളം, തോളോളം... ഒടുവില് നിങ്ങള്‍ക്ക് ജലസമാധി ഉണ്ടാകുന്നു. ആ അര്‍ത്ഥത്തില്, ചിലര്‍ക്കെങ്കിലും ഈ പുസ്തകം പ്രകാശമുള്ള ഒരാത്മീയതയിലേക്കുള്ള ആദ്യത്തെ ചുവടുവെപ്പാണ്. ബാക്കിയുള്ളതൊക്കെ ആ പരാശക്തി നിശ്ചയിച്ചുകൊള്ളട്ടെ.\nAbout Rosy Thambi


പശുക്കളുടെ ആരോഗ്യം നശിപ്പിച്ച് തൈലേറിയ; രോഗം വരാതിരിക്കാൻ കർഷകർ ശ്രദ്ധിക്കേണ്ടത് | Theileria - cause, signs, prevention and treatment\nപശുക്കളുടെ ആരോഗ്യം നശിപ്പിച്ച് തൈലേറിയ; രോഗം വരാതിരിക്കാൻ കർഷകർ ശ്രദ്ധിക്കേണ്ടത്\nഡോ. സി.കെ. ഷാജു December 02, 2021 12:23 PM IST\nകന്നുകാലികളുടെ രക്തത്തിൽ കടന്നുകൂടുന്ന ഒരിനം വിരയാണ് തൈലേറിയ. രോഗബാധയുള്ള പശുക്കളെ പട്ടുണ്ണി കടിക്കുമ്പോൾ രോഗാണുക്കളായ തൈലേറിയ പട്ടുണ്ണിയുടെ ശരീരത്തിൽ എത്തുകയും അവിടെ അവ ദീർഘകാലം കഴിയുകയും ചെയ്യുന്നു. രോഗവാഹകരായ പട്ടുണ്ണികള് കടിക്കുമ്പോള് അവയുടെ ഉമിനീരിലൂടെ പശുക്കളിലേക്ക് തൈലേറിയ അണുക്കൾ കയറുന്നു. രക്തത്തിൽ കയറുന്ന അണുക്കൾ ചുവന്ന രക്താണുക്കളെ ആക്രമിക്കുന്നതിലൂടെ രക്തത്തിലെ ഹീമോഗ്ലോബിന്റെ അളവ് കുറയുന്നു.\nശക്തമായ പനി (105 -106 ഡിഗ്രി ഫാരൻഹീറ്റ്), മൂക്കൊലിപ്പ്, ലസികാഗ്രന്ഥി വീക്കം, കണ്ണിനു താഴെയുള്ള ശ്ലേഷ്മസ്തരത്തിന്റെ സാധാരണയുള്ള ചുവപ്പുമയത്തിനു മാറ്റം, തീറ്റമടുപ്പ്, ക്ഷീണം, തളർച്ച എന്നിവയാണ് രോഗലക്ഷണങ്ങള്. രോഗാണുക്കളുടെ ആധിക്യവും രോഗലക്ഷണവും അനുസരിച്ച് തൈലേറിയ രോഗത്തിനെതിരെയുള്ള മരുന്നു കുത്തിവയ്ക്കണം. ചിലപ്പോള് തൈലേറിയ അണുക്കൾ രക്തത്തിൽനിന്ന് മറ്റ് അവയവങ്ങളിലേക്കു നീങ്ങി രോഗാണുവാഹകരായി കഴിയുന്ന അവസ്ഥയുണ്ട്.\nപ്രസവം, ഒരു സ്ഥലത്തുനിന്നു മറ്റു സ്ഥലത്തേക്കു കൊണ്ടു പോകുമ്പോഴുള്ള ആഘാതം, മറ്റു രോഗങ്ങൾ, കാലാവസ്ഥാവ്യതിയാനം എന്നിവ കാരണം ശരീരത്തിന്റെ പ്രതിരോധശേഷി കുറയുന്ന സമയത്താണ് തൈലേറിയാസാന്നിധ്യം രോഗം ഉണ്ടാക്കുന്നത്. ഈ സാഹചര്യത്തിൽ തൈലേറിയയ്ക്ക് എതിരെയുള്ള മരുന്നു കുത്തിവയ്ക്കണം.\nതൈലേറിയ രോഗാണുവിന്റെ ആനുലെറ്റ എന്ന ഇനത്തിന് എതിരെ പ്രതിരോധശേഷി നൽകുന്ന Rekshavac T എന്ന വാക്സീൻ ലഭ്യമാണ്. എന്നാല് കേരളത്തിൽ തൈലേറിയ രോഗാണുവിന്റെ ഓറിയൻറാലിസ് എന്ന വകഭേദമാണ് കൂടുതലായി കാണുന്നത്. അതിനാൽ കേരളത്തിൽ ഈ വാക്സീൻ അത്ര പ്രയോജനപ്രദമല്ല.\nപശുവിന്റെ രക്തത്തില് തൈലേറിയ അണുക്കളുടെ സാന്നിധ്യം കണ്ടതുകൊണ്ടു മാത്രം തൈലേറിയ രോഗത്തിനെതിരെ മരുന്ന് കുത്തിവയ്ക്കേണ്ടതില്ല. രക്തത്തിലെ ഹീമോഗ്ലോബിന്റെ കുറവ്, ശ്വേതരക്താണുക്കളുടെ അളവ് എന്നിവയുടെ അടിസ്ഥാനത്തിൽ വെറ്ററിനറി ഡോക്ടറുടെ വിവേകപൂർണമായ കാഴ്ചപ്പാടിൽ ചികിത്സ നൽകുക. ഒപ്പം ഹീമോഗ്ലോബിൻ നില ഉയർത്താന് ഇരുമ്പു സത്ത് അടങ്ങിയ ടോണിക്ക് നൽകുക. നല്ല ഭക്ഷണവും നൽകണം. ബാഹ്യപരാദമായ പട്ടുണ്ണിയെ അകറ്റാനായി Cypermethin അടങ്ങിയ മരുന്ന് ദേഹത്തു തളിക്കുക. Pouron എന്ന മരുന്ന് ദേഹത്ത് തല മുതൽ വാൽവരെ വരയ്ക്കുക. IVERMECTIN/DORAMECTIN കുത്തിവയ്പിലൂടെ ബാഹ്യപരാദങ്ങളെ നിയന്ത്രിക്കുക. ഫാമിനു ചുറ്റുമുള്ള ചപ്പുചവറുകൾ, മാലിന്യം എന്നിവ നീക്കം ചെയ്ത് തീയിടുക. പശുക്കളുടെയും തൊഴുത്തിലെയും ശുചിത്വം എന്നിവ ഉറപ്പാക്കുക.\nEnglish summary: Theileria - cause, signs, prevention and treatment


നോക്കുകൂലി; സുധീര് കരമനയുടെ കയ്യില് നിന്ന് വാങ്ങിയ പണം തിരികെ നല്‍കി; സര്‍ക്കാര് ഇടപെടല് മാതൃകാപ - Samakalika Malayalam\nനോക്കുകൂലി; സുധീര് കരമനയുടെ കയ്യില് നിന്ന് വാങ്ങിയ പണം തിരികെ നല്‍കി; സര്‍ക്കാര് ഇടപെടല് മാതൃകാപരമെന്ന് സുധീര്\nBy സമകാലിക മലയാളം ഡെസ്‌ക്ക് | Published: 09th April 2018 12:43 PM |\nLast Updated: 09th April 2018 12:43 PM | A+A A- |\nതിരുവനന്തപുരം: നടന് സുധീര് കരമനയില് നിന്നും തൊഴിലാളി യൂണിയനുകള് വാങ്ങിയ നോക്കുകൂലി തിരികെ നല്‍കി. തൊഴിലാളി നേതാക്കളുമായി നടത്തിയ ചര്‍ച്ചയിലാണ് തീരുമാനം. സര്‍ക്കാര് ഇടപെടല് മാതൃകാപരമെന്ന് സുധീര് കരമന പ്രതികരിച്ചു.\nനിയമം കാറ്റില്‍പറത്തി നോക്കുകൂലി വാങ്ങിയ തൊഴിലാളികള്‍ക്ക് നേരെ നേരത്തെ സിഐടിയു തിരുവനന്തപുരം ജില്ലാ കമ്മിറ്റി നടപടി സ്വീകരിച്ചിരുന്നു. നോക്കുകൂലിയായി 25,000രൂപ കൈപ്പറ്റിയ ഇവരെ സസ്‌പെന്റ് ചെയ്യുകയായിരുന്നു. അരിശുംമൂട് യൂണിറ്റിലെ പ്രവര്‍ത്തകര്‍ക്ക് എതിരെയായിരുന്നു നടപടി.\nസുധീര് കരമനയുടെ വീട് നിര്‍മ്മാണത്തിന് കൊണ്ടുവന്ന മാര്‍ബിളും ഗ്രാനൈറ്റും ഇറക്കാന് നോക്കുകൂലി വാങ്ങിയതാണ് വിവാദമായത്. മാര്‍ബിളും ഗ്രാനൈറ്റും ഇറക്കുന്നതിനായി 16,000 രൂപയ്ക്ക് മാര്‍ബിള് കമ്പനിയുമായി കരാര് ഉണ്ടാക്കിയിരുന്നു. ഇതിന്റെ അടിസ്ഥാനത്തില് കമ്പനി തൊഴിലാളികളെയും അയച്ചിരുന്നു. എന്നാല് ഈ സമയത്ത് അവിടയെത്തിയ തൊഴിലാളി സംഘടനകള് നോക്കൂകൂലിയ്ക്കായി ബഹളം വെച്ചു. നോക്കുകൂലിയായി ഒരുലക്ഷം രൂപ ആവശ്യപ്പെട്ടെങ്കിലും 25,000 രൂപ കൊടുത്ത് തൊഴിലാളി നേതാക്കളെ ഒഴിവാക്കുകയായിരുന്നു. എന്നാല് തുക കൈപ്പറ്റിയ ശേഷം ലോഡ് ഇറക്കാതെ തൊഴിലാളി സംഘടനകള് പോയി. തുടര്‍ന്ന് പതിനാറായിരം രൂപ കൊടുത്ത് ഗ്രാനൈറ്റ് ഇറക്കുകയായിരുന്നു.\nസിനിമയുടെ ഷൂട്ടിംഗിനിടെ തൊടുപുഴയിലായിരുന്നു സുധീര് കരമന. മൊത്തം ഇറക്കാന് 16,000 രൂപ കൊടുക്കുകയും നോക്കുകൂലിയായി 25,000 രൂപ വാങ്ങിയത് ശരിയായില്ലെന്നും സുധീര് പറഞ്ഞിരുന്നു. എന്നാല് ഇത് സംബന്ധിച്ച് പരാതി നല്‍കാന് നടന് തയ്യാറായില്ല.\nവിഷയത്തില് ശക്തമായ നടപടിയെടുക്കുന്നെ് മുഖ്യമന്ത്രി പറഞ്ഞിരുന്നു. സംസ്ഥാത്ത് മെയ് മാസം മൂതല് നോക്കുകൂലി നിരോധിച്ചിരുന്നു. മന്ത്രിസഭയുടെ ഉത്തരകകവ് കാറ്റില്‍പറത്തിയാണ് തൊഴിലാളി സംഘടനകള് നോക്കുകൂലി വാങ്ങിയത്.


ഗദാര്‍മാള് ക്ഷേത്രം - Vidisha | ഗദാര്‍മാള് ക്ഷേത്രം Photos, Sightseeing -NativePlanet Malayalam\nഹോം » സ്ഥലങ്ങൾ » വിദിഷ » ആകര്‍ഷണങ്ങള് » ഗദാര്‍മാള് ക്ഷേത്രം\nഗദാര്‍മാള് ക്ഷേത്രം, വിദിഷ\nവിദിഷയില് നിന്നും 84 കിലോമീറ്റര് അകലെയാണ് ഗദാര്‍മാള് ക്ഷേത്രം. ബസ് മാര്‍ഗം പതാരി വഴി വിദിഷയിലെത്തിച്ചേരാന് എപ്പോഴും ബസ് സര്‍വീസുണ്ട്. പതാരിയിലും മധ്യകാലത്തെ നിരവധി ക്ഷേത്രങ്ങളുടെ അവശിഷ്‌ടങ്ങള് ഉണ്ട്. നല്ല ഉയരമുള്ളതിനാല് വളരെ ദൂരത്തു നിന്നുതന്നെ ക്ഷേത്രം ദൃശ്യമായി തുടങ്ങും. രണ്ട് അടിത്തറകള് ഉള്ളതിനാല് ക്ഷേത്രത്തിന് രണ്ട് തട്ടായാണന്ന് തോന്നും.\nരണ്ട് കാലഘട്ടത്തെ പ്രതിനിധാനം ചെയ്യുന്നതാണ് രണ്ട് അടിത്തട്ടുകള്. എഡി ഒമ്പതാം നൂറ്റാണ്ടില് പണികഴിപ്പിച്ചതാണ് ക്ഷേത്രമെന്നാണ് വിശ്വാസം. ക്ഷേത്രത്തിന്റെ നിര്‍മാണത്തിന് ഉപയോഗിച്ചിരുന്ന ഹിന്ദു ജൈന ക്ഷേത്രങ്ങളുടെ നാനാവിധത്തിലുള്ള അവശിഷ്‌ടങ്ങള് സമീപ പ്രദേശങ്ങളില് കാണാന് കഴിയും. ഗദാര്‍മാള് ക്ഷേത്രത്തിന് പ്രവേശന നടപ്പന്തല് ഉണ്ട് എന്നാല് പ്രാര്‍ത്ഥനയ്‌ക്കായി പ്രത്യേക തളം ഇല്ല.\nഗ്വാളിയോറിലെ തേലി കാമന്ദിറിന്റെ ഓര്‍മ്മകള് ഉണര്‍ത്തുന്ന ക്ഷേത്രമാണിത്. ക്ഷേത്രത്തിന് ചുറ്റുമായി നശിച്ചു പോയ ഏഴ് ക്ഷേത്രങ്ങള് ഉണ്ട്.\nഎല്ലാം കാണാം വിദിഷ ചിത്രങ്ങള്\nഉദയ ഗിരി ഗുഹകള് 5\nകംബ ബാവ 4\nഎല്ലാം കാണാം വിദിഷ ആകര്‍ഷണങ്ങള്


Meera Vasudevan's Thanmathra inspired photographs exhibited - Malayalam Filmibeat\n1 min ago അന്ന് സാരി ഉടുക്കാന് പോലും അറിയില്ലായിരുന്നു; ആദ്യത്തെ സിനിമയിലെ പ്രഭാ നരേന്ദ്രനെ കുറിച്ച് പൂര്‍ണിമ ജയറാം\n2005 ൽ ബ്ലെസി സംവിധാനം ചെയ്ത് തന്മാത്ര എന്ന ചിത്രം മലയാളി പ്രേക്ഷകരെ ഒന്നടങ്കം സങ്കടത്തിലാക്കിയിരുന്നു. സെക്രട്ടറിയേറ്റ് ജീവനക്കാരനായ രമേശനും ഭാര്യ രേഖവയും ഇന്നും നപ്രേക്ഷകരുടെ മനസ്സിലുണ്ട്. രമേശനായി മോഹൻലാൽ തകർത്ത് അഭിനയിച്ചപ്പോൾ ഭാര്യ ലേഖയായി എത്തിയ മീര വാസുദേവായിരുന്നു. മീര സിനിമയിൽ എത്തിയ കാലമായിരുന്നു. നെറുകിൽ സുന്ദരം തെട്ട്, സാരിയിൽ പക്ക നാട്ടിൻ പുറത്തുകാരിയായ ഭാര്യയായിട്ടായിരുന്നു മീര എത്തിയത്. മോഹൻലാലിനേടൊപ്പം അന്ന് മീരയും ശ്രദ്ധിക്കപ്പെട്ടിരുന്നു.\nതന്മാത്ര എന്ന ഒറ്റ ചിത്രം കൊണ്ട് കേരളത്തിനകത്തും പുറത്തും ഒരുപാട് ആരാധകരെ സൃഷ്ടിക്കാൻ മീരയ്ക്ക് കഴിഞ്ഞു. താരത്തിന്റെ ഏറ്റവും വലിയ ആരാധകനാണ് ഫോട്ടോ ഗ്രാഫറും സംവിധായകനുമായ വജ് രണഭ് നട് രാജ് മഹർഷി. നട് രാജിന്റെ ചിത്രപ്രദർശനം ഇപ്പോൾ മുംബൈയിൽ നടക്കുന്നുണ്ട്. എക്സിബിഷനിലെ ചിത്രങ്ങളിൽ മലയാളി പ്രേക്ഷകർക്ക് സുപരിചിതമായ ഒരു മുഖം കൂടിയുണ്ട്. അത് മറ്റാരുടേയുമല്ല മീര വാസുദേവിന്റേതാണ്.\nതന്മാത്ര ചിത്രം കണ്ടതു മുതൽ നട് രാജ് മീരയുടെ ആരാധകനായി മാറുകയായിരുന്നു. മീരയെ നേരിട്ട് കാണാനൊരു അവസരം ലഭിച്ചപ്പോൾ അത് അറിയിക്കുകയും ചെയ്തു. ഇതിനിടെ തന്റെ പ്രിയപ്പെട്ട നടിയുടെ ഒരു ഫോട്ടോ ഷൂട്ട് നടത്തുകയും. സാധരണ ഫോട്ടോ ഷൂട്ടുകളിൽ നിന്ന് വ്യത്യസ്തമായിട്ടാണ് മീര പ്രത്യക്ഷപ്പെട്ടത്. മുടിയില് വെളിച്ചെണ്ണ പുരട്ടി, കറുപ്പു പൊട്ടു തൊട്ട്, കണ്‍മഷിയെഴുതി, കറുത്ത ദുപ്പട്ടയണിഞ്ഞ് അതിസുന്ദരിയായാണ് മീര ആ ഫോട്ടോഷൂട്ടിനെത്തിയത്. ഈ ചിത്രങ്ങളാണ് മുംബൈ ജഹാംഗീർ ആർട്ട് ഗാലറിയിൽ ഫോര്‍ത്ത് ഐ എന്ന പേരില് പ്രദർശിപ്പിച്ചിരിക്കുന്നത്. ജനുവരി3ന് ആരംഭിച്ച പ്രദർശനം എട്ടിനാണ് അവസാനിക്കുന്നത്\nRead more about: meera vasudevan mohanlal movie malayalam മീരാ വാസുദേവ് മലയാളം സിനിമ\nMeera Vasudevan's Thanmathra inspired photographs exhibited ..


സ്മാര്‍ട്ട്ഫോണുകള്, ടിവികള് എന്നിവയടക്കം വന് ഡിസ്‌ക്കൗണ്ട്; ഷവോമി ദീപാവലി വില്‍പന പ്രഖ്യാപിച്ചു | Big discounts on smartphones and TVs xiaomi announces Diwali sale\nസ്മാര്‍ട്ട്ഫോണുകള്, ടിവികള് എന്നിവയടക്കം വന് ഡിസ്‌ക്കൗണ്ട്; ഷവോമി ദീപാവലി വില്‍പന പ്രഖ്യാപിച്ചു\nദീപാവലി ആഘോഷങ്ങളുടെ ഭാഗമായി ഷവോമി തങ്ങളുടെ ഉത്പന്നങ്ങള്‍ക്ക് വന് ഡിസ്‌ക്കൗണ്ട് പ്രഖ്യാപിച്ചു. സ്മാര്‍ട്ട്ഫോണുകള്, സ്മാര്‍ട്ട് ടിവികള് തുടങ്ങി നിരവധി ഷവോമി ഇക്കോസിസ്റ്റം ഉല്‍പ്പന്നങ്ങള് എന്നിവയ്ക്കാണ് ഡിസ്‌ക്കൗണ്ടുള്ളത്.\nIndia, First Published Oct 2, 2021, 12:30 PM IST\nദീപാവലി ആഘോഷങ്ങളുടെ ഭാഗമായി ഷവോമി (xiaomi ) തങ്ങളുടെ ഉത്പന്നങ്ങള്‍ക്ക് വന് ഡിസ്‌ക്കൗണ്ട് പ്രഖ്യാപിച്ചു. സ്മാര്‍ട്ട്ഫോണുകള്(Smart Phones), സ്മാര്‍ട്ട് ടിവികള് തുടങ്ങി നിരവധി ഷവോമി ഇക്കോസിസ്റ്റം ഉല്‍പ്പന്നങ്ങള് എന്നിവയ്ക്കാണ് ഡിസ്‌ക്കൗണ്ടുള്ളത്. വില്‍പന കാലയളവില് വാങ്ങുന്നവര്‍ക്ക് 7,250 രൂപ വരെ ഡിസ്‌ക്കൗണ്ട് ലഭിക്കും. വില്‍പ്പന 2021 ഒക്ടോബര്3മുതല് ആരംഭിക്കും, ഇത് എംഐ ഇന്ത്യ വെബ്സൈറ്റിലും ഷവോമി റീട്ടെയില് പങ്കാളികള് മുഖേനയും ലഭിക്കും. ലൈവ് വണ്‍സ്, റിവാര്‍ഡ് എംഐ പ്രോഗ്രാം, എക്‌സ്‌ചേഞ്ച് ഓഫറുകള്, ലക്കി ഡീലുകള്, കൂടാതെ ഉപഭോക്താക്കള്‍ക്ക് ആജീവനാന്തം സൗജന്യ സ്മാര്‍ട്ട്ഫോണ് നേടാനുള്ള അവസരം എന്നിവയ്ക്കൊപ്പം 5,000 രൂപ വരെ ഇന്‍സ്റ്റന്റ് ഡിസ്‌ക്കൗണ്ടുകളും ഈ വില്‍പ്പനയില് ഉള്‍പ്പെടും.\nദീപാവലി വിത്ത് എംഐ വില്‍പ്പനയുടെ ഭാഗമായി, എംഐ വിഐപി ക്ലബ് അംഗങ്ങള്‍ക്ക് 24 മണിക്കൂര് നേരത്തേക്കുള്ള വില്‍പ്പനയും, ഒക്ടോബര്7വരെ രാജ്യമെമ്പാടുമുള്ള സൗജന്യ ഷിപ്പിംഗും ഷവോമി പ്രഖ്യാപിച്ചിട്ടുണ്ട്. എംഐ ഡോട്ട് കോമിലെ 'ദീപാവലി വിത്ത് എംഐ' വില്‍പ്പനയ്ക്കായി ഉപഭോക്താക്കള്‍ക്ക് കിഴിവുകളും ക്യാഷ്ബാക്കും വാഗ്ദാനം ചെയ്യുന്നതിനായി ഷവോമി ഇന്ത്യ എസ്ബിഐ ബാങ്കുമായി സഹകരിച്ചു. ക്രെഡിറ്റ് കാര്‍ഡ് ഉടമകള്‍ക്ക് 10 ശതമാനം കിഴിവ് ലഭിക്കും, കൂടാതെ എല്ലാ വാങ്ങലുകള്‍ക്കും ഒരു ഇഎംഐ ഓപ്ഷനും ലഭിക്കും.\nവരാനിരിക്കുന്ന ഷവോമി വില്‍പ്പനയില് ഒരാള്‍ക്ക് ലഭ്യമാകുന്ന എല്ലാ ഡീലുകളുടെയും ഒരു നോട്ടം ഇതാ.\nഷവോമി സ്മാര്‍ട്ട്‌ഫോണുകളുടെ ഡീലുകള്\nറെഡ്മി നോട്ട് 10 സീരീസില് വാങ്ങുന്നവര്‍ക്ക് 3,250 രൂപ വരെ ഡിസ്‌ക്കൗണ്ട് ലഭിക്കും. ഇതിന്റെ ഭാഗമായി, റെഡ്മി നോട്ട് 10 എസ്6ജിബി + 64 ജിബി വേരിയന്റ് 11,749 രൂപയ്ക്കും 128 ജിബി സ്റ്റോറേജ് ഓപ്ഷന് 14,749 രൂപയ്ക്കും ലഭിക്കും. റെഡ്മി നോട്ട് 10 പ്രോ മാക്‌സ്6ബിജി + 128 ജിബി ഓപ്ഷന് 17,749 രൂപയ്ക്കും 8 ജിബി + 128 ജിബി വേരിയന്റിന് 20,749 രൂപയ്ക്കും ലഭിക്കും. പുതുതായി പുറത്തിറക്കിയ റെഡ്മി 10 പ്രൈം 4+64 ജിബി വേരിയന്റില് ഒരു എക്സ്‌ക്ലൂസീവ് ഓഫറും ഉണ്ട്, അത് 10,799 രൂപയ്ക്കും 13,249 രൂപയ്ക്കും 6+128 ജിബിക്ക് ലഭിക്കും.\nഷാവോമി സ്മാര്‍ട്ട്ഫോണ് ലൈനപ്പ് ദീപാവലി സമയത്ത് എംഐയ്‌ക്കൊപ്പം വില്‍പ്പനയ്ക്കെത്തും. ഉദാഹരണത്തിന്, ഷവോമി 11 ലൈറ്റ് എന്‍ഇ 5ജി ഒക്ടോബര്2ന് ഒരു പ്രത്യേക ദീപാവലി ഓഫറില് ആദ്യമായി വില്‍പ്പനയ്ക്കെത്തും, അതിന്റെ യഥാര്‍ത്ഥ 26,999 രൂപയില് നിന്ന് 23,499 രൂപയായി കുറച്ചിട്ടുണ്ട്. 8+128 ജിബി വേരിയന്റിന് 28,999 രൂപയില് നിന്ന് 25,499 രൂപ കുറയും.\n6+128 ജിബി, 8+128 ജിബി വേരിയന്റുകള്‍ക്ക് 29,999 രൂപയും 31,999 രൂപയും എംആര്‍പിയില് അവതരിപ്പിച്ച എംഐ 11 എക്‌സ് യഥാക്രമം 20,499 രൂപയ്ക്കും 22,499 രൂപയ്ക്കും ഡിസ്‌ക്കൗണ്ടില് ലഭിക്കും. എംഐ 11എക്‌സ് പ്രോ 8+128 ജിബി വേരിയന്റിന് 29,000 രൂപയും 8+256 ജിബി ഓപ്ഷന് 31,750 രൂപയും ഡിസ്‌കൗണ്ട് വിലയില് ലഭിക്കും.\nഷവോമി സ്മാര്‍ട്ട് ടിവികള്‍ക്കുള്ള ഡീലുകള്\nറെഡ്മി, എംഐ സ്മാര്‍ട്ട് ടിവികള് വില്‍പന സമയത്ത് കുറഞ്ഞ നിരക്കില് ലഭ്യമാകും. റെഡ്മി സ്മാര്‍ട്ട് ടിവി 32 ഇഞ്ചും 43 ഇഞ്ചും ആദ്യമായി ഒക്ടോബര്2ന് 3,500 രൂപ വരെ പ്രത്യേക ദീപാവലി കിഴിവില് ലഭ്യമാകും. ടിവികള് യഥാക്രമം 13,249 രൂപയിലും 22,749 രൂപയിലും റീട്ടെയില് ചെയ്യാന് തുടങ്ങും. റെഡ്മി സ്മാര്‍ട്ട് ടിവി എക്‌സ് സീരീസ് 7000 രൂപ വരെ വന് വിലക്കിഴിവില് ലഭിക്കും. 50 ഇഞ്ച് വകഭേദത്തിന് 31,749 രൂപയാണ് വില. 55 ഇഞ്ച് മോഡലിന് 39,749 രൂപയ്ക്കും 65 ഇഞ്ച് 58,749 രൂപയ്ക്കും ലഭിക്കും.\nഷവോമി ഇക്കോസിസ്റ്റം ഉല്‍പ്പന്നങ്ങളുടെ ഡീലുകള്\nസ്മാര്‍ട്ട്ഫോണുകള്‍ക്ക് പുറമേ, മറ്റ് ഉല്‍പന്നങ്ങള്‍ക്കും ഡിസ്‌ക്കൗണ്ടുകള് ലഭിക്കും. എംഐ റോബോട്ട് വാക്വം മോപ്പ്-പി, 5,000 രൂപയുടെ ഡിസ്‌ക്കൗണ്ടോടെ ലഭ്യമാകുകയും 18,749 രൂപയ്ക്ക് വില്‍ക്കുകയും ചെയ്യും. റെഡ്മി സോണിക്ക് ബാസ് വയര്‍ലെസ് ഇയര്‍ഫോണുകളും റെഡ്മി ഇയര്‍ബഡ്‌സ്2സിയും യഥാക്രമം 999 രൂപയിലും 899 രൂപയിലും ലഭിക്കും. 10000 എംഎഎച്ച് എംഐ പവര് ബാങ്ക് 3i 849 രൂപയ്ക്കും ലഭിക്കും.\nഫിറ്റ്‌നസ് വിഭാഗത്തിലും വ്യക്തിഗത വിഭാഗത്തിലും, എംഐ ബാന്‍ഡ്51999 രൂപയ്ക്ക് ലഭ്യമാകും, അതേസമയം എംഐ ഹോം സെക്യൂരിറ്റി ക്യാമറ 360 ° 1080 പി 2599 രൂപയ്ക്ക് വാങ്ങാം.\nLast Updated Oct 2, 2021, 12:30 PM IST


Swantham Sujatha Actress Anu Nair Opens Up About Her Character Ruby And Onscreen Marriages | 'നാലാമത്തെ അവിഹിതമാണ് റൂബിയ്ക്ക്'; എന്റെ മുഖം കണ്ടാല് ഒരടി തരാന് തോന്നുമെന്ന് പലരും പറയാറുണ്ടെന്ന് നടി അനു നായര് - Malayalam Filmibeat\nസൂര്യ ടിവിയില് സംപ്രേക്ഷണം ചെയ്യുന്ന ഹിറ്റ് സീരിയലാണ് സ്വന്തം സുജാത. ചന്ദ്രലക്ഷ്ണും കിഷോര് സത്യയും കേന്ദ്രകഥാപാത്രങ്ങളെ അവതരിച്ച സീരിയലിലെ മെയിന് വില്ലത്തിയാണ് റൂബി. സുജാതയുടെ ദാമ്പത്യ ജീവിതം തകര്‍ത്ത റൂബിയുടെ കഥ പ്രേക്ഷകരെയും ത്രില്ലടിപ്പിച്ചിരുന്നു. ഇങ്ങനെയും വില്ലത്തിമാരുണ്ടോ എന്ന ചോദ്യം വരെ റൂബിയുടെ കാര്യത്തില് ഉയര്‍ന്ന് വന്നിരുന്നു.\nനടി അനു നായരാണ് തുടക്കം മുതല് റൂബിയായി അഭിനയിക്കുന്നത്. സീരിയലിലെ പ്രകടനം കണ്ട് മുഖത്തിനിട്ട് ഒന്ന് തരാന് തോന്നുന്നുവെന്ന് പലരും പറഞ്ഞിട്ടുണ്ടെന്ന് പറയുകയാണ് അനുവിപ്പോള്. സീരിയല് ടുഡേ യൂട്യൂബ് ചാനലിന് നല്‍കിയ അഭിമുഖത്തിലൂടെ സംസാരിക്കുകയായിരുന്നു നടി. ഒപ്പം തന്റെ മകളെ കുറിച്ചും അനു പറയുന്നു.\nറൂബിയുടെ വില്ലത്തരത്തെ കുറിച്ച് അനുവിന്റെ വാക്കുകളിങ്ങനെ..\n'സ്വന്തം സുജാതയിലെ റുബി എന്ന കഥാപാത്രം തന്നെയാണ് എന്റെ ഐഡിന്റ്റിറ്റി. ഇപ്പോള് റൂബിയുടെ വില്ലത്തരവും അടിയും കുത്തും തെറി വിളിയുമൊക്കെ കൂടി വരികയാണ്. എന്നെ കണ്ടാല് ഒന്നടിക്കാന് തോന്നുമെന്ന് എല്ലാവരും പറയുന്ന കാര്യമാണെന്ന് നടി വെളിപ്പെടുത്തുന്നു'. വിഷുവിന് അമ്പലത്തില് പോയപ്പോള് നടന്ന സംഭവത്തെ കുറിച്ചും നടി വിശദീകരിച്ചു.\nഅമ്പലത്തിനുള്ളില് തൊഴുത് നിന്നപ്പോള് കുഴപ്പമില്ലായിരുന്നു. പക്ഷേ പുറത്തേക്കിറങ്ങിയപ്പോള് നിന്നെ കണ്ട് പറയാന് വേണ്ടി ആലിന് ചോട്ടില് കാത്തിരിക്കുകയായിരുന്നെന്ന് പറഞ്ഞ് ചിലരെത്തി. കുറച്ച് അമ്മൂമ്മമാരാണത്. പിന്നെ സംസാരിച്ച് കഴിയുമ്പോള് കുഴപ്പമില്ല. സീരിയലില് കാണുന്നത് പോലെയല്ലല്ലോ, നേരിട്ട് കുഴപ്പമില്ലെന്നൊക്കെ പറഞ്ഞു.\nവില്ലത്തരം കൂടി വരുന്നതൊന്നും തന്റെ കൈയ്യിലുള്ളതല്ല. റൈറ്റര് എഴുതുന്നത് കൊണ്ടാണ്. അത് കൂടുന്നത് കൊണ്ടാണ് ടിആര്‍പി കൂടി വരിക. സംവിധായകന് ചിലത് കാണിച്ച് തരും. ഞാനത് ഇമിറ്റേറ്റ് ചെയ്യുന്നു എന്ന് മാത്രമേയുള്ളു. ശരിക്കും റൂബിയെ പോലെയുള്ള ആള്‍ക്കാര് ഉണ്ടോ, എങ്ങനെയാണ് ഇങ്ങനെ എഴുതാന് സാധിക്കുന്നതെന്ന് ഞാന് തിരക്കഥാകൃത്തിനോട് ചോദിക്കാറുണ്ട്. അങ്ങനത്തെ ആളുകളൊക്കെയുണ്ട്. ചിലര് സൈക്കോ ആണ്.\nമൊത്തത്തില് നാലാമത്തെ അവിഹിതമാണ് റൂബിയുടേത്. ഇനി എങ്ങോട്ട് കൊണ്ട് പോകണമെന്ന് റൈറ്റര് ആണ് തീരുമാനിക്കുന്നത്. മകളെ സീരിയലൊന്നും കാണിക്കാറില്ല. ഇടയ്ക്ക് തന്റെ കൂടെ ഇരുന്ന് കാണുമെങ്കിലും സ്ഥിരമായി കാണിക്കാറില്ല. അമ്മ ഭയങ്കര വില്ലത്തിയാണെന്ന് എല്ലാവരും പറയുന്നുണ്ടല്ലോ എന്നൊക്കെ അവള് ചോദിക്കും. അതുകൊണ്ടാണ് കാണണ്ടെന്ന് താന് മകളോട് പറഞ്ഞതെന്നും അനു വ്യക്തമാക്കുന്നു. ഇത്ര വില്ലത്തരമൊന്നും മകള് കണ്ടിട്ടില്ല. ഇപ്പോള് മകള് പത്താം ക്ലാസിലേക്കായെന്നും നടി സൂചിപ്പിച്ചു.\nശീമാട്ടിയുടെ പരസ്യം കണ്ടിട്ടാണ് ഉള്‍ട്ട എന്ന ചിത്രത്തിലേക്ക് വിളിക്കുന്നത്. തന്റെ ഒരു സീന് ഓഡിഷനിലൂടെ അഭിനയിച്ച് കാണിക്കേണ്ടി വന്നു. അത് കണ്ട് ഇഷ്ടപ്പെട്ടതോടെ സെലക്ടായി. അങ്ങനെ താനിപ്പോള് സിനിമയിലും അഭിനയിച്ചെന്നും അനു നായര് പറയുന്നു.\nSwantham Sujatha Actress Anu Nair Opens Up About Her Character Ruby And Onscreen Marriages


'പോയി മിതാലിയെപ്പോലെയാവ്...' ഇനി ബാറ്റും ബോളും പെണ്‍കുട്ടികള്‍ക്കും കിട്ടുമായിരിക്കും..- indian women world cup responses\nIndian Women World Cup Responses\n'പോയി മിതാലിയെപ്പോലെയാവ്...' ഇനി ബാറ്റും ബോളും പെണ്‍കുട്ടികള്‍ക്കും കിട്ടുമായിരിക്കും..\nഇന്ത്യന് പുരുഷ ക്രിക്കറ്റ് ടീം പാക്കിസ്ഥാനോട് പരാജയപ്പെട്ടപ്പോള് ആ ക്ഷീണം മാറ്റാന് വേണ്ടിയാണ് നമ്മള് വനിതാ ക്രിക്കറ്റ് ടീമിന്റെ വിജയത്തെ ആഘോഷിച്ചത്.\nJuly 24, 2017 06:54:32 pm\nആവേശം അതിന്റെ ബൗണ്ടറി കടന്നതായിരുന്നു ഞായറാഴ്ചയിലെ ലോകകപ്പ് ഫൈനല്.. ബൗണ്‍സ് ചെയ്ത പ്രതീക്ഷകള് കപ്പിന് തൊട്ടരികില്‍വെച്ച് കൈവിട്ടു പോയപ്പോഴും വരുംകാലത്തിന് കാത്തിരിക്കാന് സ്വപ്‌നങ്ങളുടെ ക്രീസൊരുക്കിയാണ് മിതാലിയും കൂട്ടുകാരികളും ലോഡ്‌സിലെ കളിക്കളത്തില് നിന്ന് പുറത്തിറങ്ങിയത്.\nആദ്യമായല്ല ഇന്ത്യന് വനിതാ ക്രിക്കറ്റ് ടീം ലോകകപ്പ് ഫൈനലില് എത്തുന്നത്. മിതാലിയും ജൂലന് ഗോസാമിയും ഒഴികെ ഇന്നത്തെ ടീമിലെ താരങ്ങളെല്ലാം പുതുമുഖങ്ങള്. പരാജയപ്പെട്ടാലും ഈ ലോകകപ്പ് ഇന്ത്യയ്ക്കു സമ്മാനിച്ചത് പ്രഗത്ഭരായ ഒരുകൂട്ടം താരങ്ങളെയാണ്. പ്രതീക്ഷിച്ചതിനെക്കാള് വലിയൊരു സ്വീകരണമാണ് പെണ്‍പടയ്ക്ക് ലഭിച്ചത്. ഈ സ്വീകരണത്തെ പലതരത്തിലാണ് പലരും വിലയിരുത്തുന്നത്. സാമൂഹിക രാഷ്ട്രീയ സാഹചര്യങ്ങളുടെ പശ്ചാത്തലത്തില് മുന്‍പെങ്ങുമില്ലാത്ത വിധം ആഘോഷിക്കപ്പെട്ട ഇന്ത്യന് വനിതാ ക്രിക്കറ്റിനെ കാത്തിരിക്കുന്നത് നല്ല ദിനങ്ങളാകാം.. ഇവരുയര്‍ത്തിയ പ്രതീക്ഷകള് ഗ്യാലറികളെ മറികടന്നപ്പോൾ ഇതിനെ എങ്ങനെയാണ് കാണുന്നതെന്ന് വിവിധ സാമൂഹിക തലങ്ങളില് നിന്ന് സ്ത്രീകള് വിലയിരുത്തുന്നു.\n“കളിയിൽ നേട്ടമുണ്ടാക്കുമ്പോഴും മിതാലിയുടെ മാരിറ്റൽ സ്റ്റാറ്റസും സൗന്ദര്യവുമാണ് നമ്മളുടെ പ്രിയ വിഷയം” ശ്രീപെരുമ്പത്തൂര്, രാജീവ് ഗാന്ധി നാഷണല് ഇന്‍സ്റ്റിറ്റ്യൂട്ട് ഓഫ് യൂത്ത് ഡെവലപ്പ്‌മെന്റിലെ ജെന്‍ഡര് സ്റ്റഡീസ് വിഭാഗത്തിലെ എം.എ രണ്ടാം വര്‍ഷ വിദ്യാര്‍ത്ഥി ആതിര പറയുന്നു. ‘ഇന്ത്യന് ക്രിക്കറ്റ് ടീം എന്നു പറയുമ്പോള് നമുക്ക് ഒരു ടീമേ ഉള്ളൂ. അത് ഇന്ത്യന് പുരുഷ ക്രിക്കറ്റ് ടീം ആണ്. ഏതൊരു മേഖലയും സ്ത്രീകളുടേതുകൂടിയാകണമെങ്കില് അതിനൊപ്പം ‘വനിത’ എന്നു ചേര്‍ക്കണം. അതുകൊണ്ടല്ലേ ഇപ്പോളും വനിതാ ക്രിക്കറ്റ് ടീം എന്നു പറയേണ്ട അവസ്ഥ. പിന്നെ മിതാലി രാജ് ഒരു ക്രിക്കറ്റര് എന്ന നിലയില് നേരത്തേയും ഇവിടെയുണ്ടായിരുന്നു. 2005ലും അവര് ലോകകപ്പ് ഫൈനലില് കളിച്ചിട്ടുണ്ട്. എന്നാല് അന്നൊന്നും നമ്മളവരെ ഇത്രത്തോളം ആഘോഷിച്ചിട്ടില്ല. ഇന്നിപ്പോള് അവരുടെ കഴിവു കണ്ടാണോ അതോ അവര് മാധ്യമങ്ങളോട് ഇടപെടുന്ന രീതികൊണ്ടാണോ പോപ്പുലര് ആയതെന്ന് എനിക്ക് സംശയമുണ്ട്.\nഇഷ്ടപ്പെട്ട പുരുഷ ക്രിക്കറ്റ് താരം ആരെന്ന ചോദ്യത്തിന്, ഇഷ്ടപ്പെട്ട വനിതാ ക്രിക്കറ്റ് താരം ആരാണെന്ന ചോദ്യം നിങ്ങള് ഒരു പുരുഷ ക്രിക്കറ്റ് താരത്തോട് ചോദിക്കുമോ എന്ന മറുചോദ്യമാണ് അവര് നല്‍കിയത്. ജെന്‍ഡര് എന്നത് മുന്‍പത്തേക്കാള് കൂടുതല് ചര്‍ച്ച ചെയ്യുന്ന ഒരു കാലത്ത് അവരുടെ ആ മറുപടിയെ നമ്മള് ചര്‍ച്ച ചെയ്തു, ആഘോഷിച്ചു. അതല്ലേ ശരിക്കും സംഭവിച്ചത്? അതിനപ്പുറത്തേക്ക് ഇപ്പോഴും മിതാലിയുടെ സൗന്ദര്യവും അവരുടെ മാരിറ്റല് സ്റ്റാറ്റസുമൊക്കെ തന്നെയാണ് നമ്മുടെ പ്രിയ വിഷയം. ഒരു മാധ്യമം അവരെ കുറിച്ചെഴുതിയപ്പോള് കൂടെ അവിവാഹിതയാണ് എന്നു കൂടി ചേര്‍ത്തിരുന്നു. എക്കാലത്തും ഒരു സ്ത്രീ എങ്ങനെയാണ് ഒരു പുരുഷനോട് റിലേറ്റഡ് ആകുന്നത് എന്നാണ് നമ്മള് ചികയുന്നത്. ഇനി ഇതിലെ മറ്റൊരു പ്രധാന രാഷ്ട്രീയം എന്നെനിക്കു തോന്നിയത്, ഇന്ത്യന് പുരുഷ ക്രിക്കറ്റ് ടീം പാക്കിസ്ഥാനോട് പരാജയപ്പെട്ടപ്പോള് ആ ക്ഷീണം മാറ്റാന് വേണ്ടിയാണ് നമ്മള് വനിതാ ക്രിക്കറ്റ് ടീമിന്റെ വിജയത്തെ ആഘോഷിച്ചത്. അതിനപ്പുറത്തേക്ക് ഈ ആഘോഷങ്ങളില് ഞാന് അത്ര വലിയ പ്രതീക്ഷകളൊന്നും കാണുന്നില്ല.’\n‘കുറഞ്ഞപക്ഷം, ഇങ്ങനെയൊരു ടീം ഇവിടെയുണ്ടെന്നെങ്കിലും ആളുകള് അറിഞ്ഞു തുടങ്ങിയെന്ന ആശ്വാസം ഉണ്ട്” സംസ്ഥാന വനിതാക്രിക്കറ്റിൽ ടീമിലും, എം.ജി സർവകലാശാലയുടെ ക്രിക്കറ്റ് ടീമിലും അംഗമായിരുന്ന ദീപ്തി എസ് പിളള പുതിയ മാറ്റത്തിൽ ആശ്വാസം കൊളളുന്നു.\n“ആണ്‍കുട്ടികള്‍ക്ക് വേണ്ടി മാത്രമാണ് ക്രിക്കറ്റ് എന്ന തെറ്റിദ്ധാരണമാറാന് ഇതൊരു കാരണമായി എന്നാണ് തോന്നുന്നത്. ഞാനൊക്കെ മുമ്പ് വനിതാ ക്രിക്കറ്റ് ടീം ഉള്ള കോളേജുകള് അന്വേഷിച്ച് നടന്നിട്ടുണ്ട്. അതിലെല്ലാം ഒരു മാറ്റം വരുമെന്നാണ് പ്രതീക്ഷിക്കുന്നത്. റൂട്ട്‌ലെവല് കോച്ചിംഗിന്റെ പ്രാധാന്യം മനസിലാക്കി അതിനെ പ്രോത്സാഹിപ്പിക്കണം. ആളുകള്‍ക്ക് അതിനെക്കുറിച്ച് അവബോധമില്ല. അതിനെല്ലാം അപ്പുറം, പെണ്‍കുട്ടികള്‍ക്ക് ബാറ്റും ബോളും എടുത്തു കൊടുത്ത് നീ പോയി കളിച്ചു പഠിക്ക് എന്നു പറയുന്ന മാതാപിതാക്കള് ഉണ്ടാകട്ടെ. ലേഡി തെന്‍ഡുല്‍ക്കര് എന്ന വിളിക്കു പകരം മിതാലി രാജ് എന്നു തന്നെ പറയാന് ഈ മാറ്റം ഒരു തുടക്കമാകട്ടെ. അതിന് സര്‍ക്കാരിന്റെ ഭാഗത്തു നിന്നും പിന്തുണവേണം. ഞങ്ങള്‍ക്കൊന്നും ഗ്രൗണ്ടില് ഡ്രെസ്സിംഗ് റൂം പോലും ഉണ്ടായിരുന്നില്ല. അടുത്തുള്ള വീടുകളിലോ ഹോസ്റ്റല് മുറികളിലോ പോയായിരുന്നു വസ്ത്രം മാറിയിരുന്നത്. ആറു തവണ സ്‌റ്റേറ്റ് ടീമിനുവേണ്ടി കളിച്ച ആളാണ് ഞാന്. അതിന്റെ അനുഭവത്തില് നിന്നാണ് പറയുന്നത്. ഇനി ടീമിലേക്ക് കൂടുതല് മലയാളികള് വരണം എന്നും ആഗ്രഹിക്കുന്നുണ്ട്. ഈ ഒരു മാറ്റത്തില് മാധ്യമങ്ങള്‍ക്കും പങ്കുണ്ട്. നേരത്തേ ഇല്ലാത്ത തരത്തിലുള്ള പ്രോത്സാഹനം മാധ്യമങ്ങളും നവമാധ്യമങ്ങളും വനിതാ ക്രിക്കറ്റ് ടീമിന് നല്‍കിയിട്ടുണ്ട്. ഞാന് വളരെ ശുഭപ്രതീക്ഷയോടെയാണ് ഇതിനെയെല്ലാം നോക്കിക്കാണുന്നത്.’ കേരള വനിതാ ക്രിക്കറ്റ് ടീമിന്റെ സംസ്ഥാന ടീമിനു വേണ്ടി ആറ് വർഷം കളിച്ച ദീപ്തി എസ് പിള്ള പറയുന്നു.\n‘ചുണ്ടിനും കപ്പിനും ഇടയില് വഴുതിപ്പോയ വിജയമായിരുന്നു നീലയുടുപ്പുകാരികളുടേത്. രാജ്യം അഭിമാനിച്ച, പെണ്‍മയെ അംഗീകരിച്ച നിമിഷം. നാല്‍ക്കാലികളുടെ അവകാശത്തേക്കാള് സ്ത്രീത്വത്തിന് വിലയിടിയുന്നൊരു രാജ്യത്ത്, ആണ്‍കോയ്മയുടെ അടയാളപ്പെടുത്തലുകള് മാത്രമുള്ളൊരു കളിക്ക് ഒരു പെണ്‍പോര്‍മുഖമുണ്ടെന്ന് ലോകത്തോടിനി അഭിമാനത്തോടെ വിളിച്ചു പറയാം.’ എഴുത്തുകാരി ഷീബ ഇ.കെ പ്രതീക്ഷയോടുകൂടിയാണ് ഈ പെണ്‍പടയെ നോക്കിക്കാണുന്നത്.\n‘ചെറുപ്പകാലത്ത് കുട്ടികള്‍ക്ക് വാങ്ങിക്കൊടുക്കുന്ന കളിപ്പാട്ടത്തില് തുടങ്ങുന്നു നമ്മുടെ നാട്ടിലെ ലിംഗ വിവേചനമെന്ന് ഇക്കണോമിക് ടൈംസ് സീനിയർഅസിസ്റ്റന്റ് എഡിറ്റർ ചാമി ഹരികൃഷ്ണൻ പറയുന്നു.\nആണ്‍കുട്ടികള്‍ക്ക് ബാറ്റും ബോളും, പെണ്‍കുട്ടികള്‍ക്ക് പാവക്കുട്ടികളോ അല്ലെങ്കില് കിച്ചണ് സെറ്റോ. ഇത്തരമൊരു നാട്ടിലാണ് പെണ്‍കുട്ടികള് ബാറ്റെടുക്കുന്നതും കളിച്ച് ലോകകപ്പ് ഫൈനലില് എത്തുന്നതും. നമ്മുടെ മൈതാനങ്ങളില് തന്നെ നോക്കിയാല് അറിയാം, എത്രയിടങ്ങളില് പെണ്‍കുട്ടികള് ക്രിക്കറ്റ് കളിക്കുന്ന കാഴ്ച കാണാന് കഴിയും? ആണ്‍കുട്ടികളുടെ ഗെയിംസ് ആണ് ക്രിക്കറ്റ് എന്നാണ് സമൂഹം പറയാതെ പറഞ്ഞു വച്ചിരിക്കുന്നത്. പിന്നെ ഇന്‍സ്റ്റിറ്റിയൂഷണല് പ്രശ്‌നങ്ങള് വേറെയും. ഇവര്‍ക്ക് യാത്ര ചെയ്യാന് ഫസ്റ്റ് ക്ലാസ് ടിക്കറ്റുകള് പോലും അനുവദിക്കുന്നില്ല. മറ്റൊരു പ്രധാന പ്രശ്‌നം അവര്‍ക്കു നല്‍കുന്ന ശമ്പളം. ഇത്തരം പ്രശ്‌നങ്ങള് പരിഹരിക്കാന് ഐപിഎല് പോലൊരു ഗെയിം സംഘടിപ്പിക്കണം എന്ന് ഈ പെണ്‍കുട്ടികള് തന്നെ ആവശ്യപ്പെട്ടിരുന്നു. അല്ലെങ്കില് തന്നെ ഇപ്പോള് ഇവരെ ആഘോഷിക്കുന്ന എത്ര പേര്‍ക്ക് അറിയാമായിരുന്നു ഇവിടെ ഇങ്ങനെയൊരു ടീം ഉണ്ടെന്ന്? ആ ടീമിന്റെ ക്യാപ്റ്റന്റെ പേരുപോലും നമുക്കൊന്നും അറിയില്ലായിരുന്നു.’ എക്കണോമിക് ടൈംസിലെ സീനിയര് അസിസ്റ്റന്റ് എഡിറ്റര് ചാമി ഹരികൃഷ്ണന് തന്റെ ആശങ്കകള് പങ്കവയ്ക്കുന്നു. ചാമിയുടെ ചോദ്യങ്ങളെ അങ്ങനെ തള്ളിക്കളയാനാകില്ല.\nപുസ്തകക്കടയുടെ കണ്ടന്റ് എഡിറ്റര് അനശ്വര കൊരട്ടിസ്വരൂപം പക്ഷെ ഈ മാറ്റങ്ങളെ ഒട്ടൊരു പ്രതീക്ഷയോടെയാണ് നോക്കിക്കാണുന്നത്. ‘ഇത്ര കാലവും പുരുഷന്റേതു മാത്രമായ ഒരിടത്തിലേക്ക് സ്ത്രീകള് വരുന്ന എന്ന പ്രത്യേകതയാണ് എനിക്ക് പ്രതീക്ഷ നല്‍കുന്നത്. മുന്‍പൊന്നും കിട്ടാത്ത ഒരു സ്വീകാര്യത വനിതാ ക്രിക്കറ്റ് ടീമിന് ഇത്തവണ കിട്ടിയിട്ടുണ്ട്. കുറഞ്ഞപക്ഷം, നമുക്കിപ്പോള് ആ ടീമിന്റെ ക്യാപ്റ്റന്റെ പേരെങ്കിലും അറിയാമല്ലോ. പക്ഷെ അതേസമയം വനിതാ ക്രിക്കറ്റ് ടീമിനോട് കാണിക്കുന്ന വിവേചനം കണ്ടില്ലെന്നു നടിക്കാനാകില്ല. സാധാരണ ക്രിക്കറ്റ് മാച്ചുകള് നടക്കുമ്പോള് ഓരോ ഓവറിനു ശേഷവും പരസ്യം കാണിക്കും. എന്നാല് വനിതാ ക്രിക്കറ്റ് ലോകകപ്പ് ഫൈനലില് അതുണ്ടായില്ല. അതൊരു നല്ല പ്രവണതയായി തോന്നുന്നില്ല. ഒരുപാട് ശാരീരിക പരിമിതികളുടെ പേരില് സ്ത്രീകള് മാറ്റിനിര്‍ത്തപ്പെടുന്ന നാട്ടില്, ആര്‍ത്തവത്തെക്കുറിച്ചല്ല ഞാന് പറയുന്നത്, മറ്റ് രാജ്യത്തെ സ്ത്രീകളെ അപേക്ഷിച്ച് താരതമ്യേന ശാരീരികക്ഷമത കുറഞ്ഞവരാണ് നമ്മള്. ആ അവസ്ഥയില് നിന്നും ഈ ടീം ഇത്രത്തോളം എത്തിയതില് വളരെ അഭിമാനമുണ്ട്. പിന്നെ ഇവരെ ഇത്രയും പോപ്പുലര് ആക്കിയതില് സോഷ്യല് മീഡിയയ്ക്കും ചെറുതല്ലാത്ത പങ്കുണ്ട്. മുന്‍പൊന്നും ഇല്ലാത്ത പിന്തുണയായിരുന്നു ടീമിന് സോഷ്യല് മീഡിയയിലൂടെ കിട്ടിക്കൊണ്ടിരുന്നത്. അതിനെ പോസിറ്റീവ് ആയി കാണുന്നു.’ അനശ്വര പറഞ്ഞു.\nകോട്ടപ്പുറം പ്രാഥമിക ആരോഗ്യ കേന്ദ്രത്തിലെ മെഡിക്കല് ഓഫീസറും, കലാകാരിയുമായ ഡോക്ടര് അശ്വതി സോമനും പ്രതീക്ഷയുണ്ട് ഈ ചുണക്കുട്ടികളില്. ‘ഇതൊരു ചെറിയ കാര്യമല്ല. കായികരംഗത്ത് പൊതുവെ സ്ത്രീകള് വിവേചനം നേരിടുന്നുണ്ട്. ഇംഗ്ലണ്ടിനെ പോലൊരു ടീമിന് ലഭിക്കുന്ന പ്രതീക്ഷയൊന്നും നമ്മുടെ രാജ്യത്തെ വനിതാ ക്രിക്കറ്റ് ടീമിന് ലഭിക്കുന്നില്ല എന്നാണ് എന്റെ അറിവ്. മാത്രമല്ല, ഇന്ത്യന് ക്രിക്കറ്റ് ടീം എന്നു പറയുമ്പോള് പുരുഷ ടീമാണ് നമുക്ക്. ആ ഒരു മനോഭാവവും അവസ്ഥയും മാറേണ്ടിയിരിക്കുന്നു. കളിക്കുന്നത് സ്ത്രീയാണോ പുരുഷനാണോ എന്നു നോക്കാതെ, ക്രിക്കറ്റ് എന്ന ഗെയിമിനായിരിക്കണം പ്രാധാന്യം. അതുകൊണ്ട് ഒരേ പ്രാധാന്യം നല്‍കണം. അതിന് മിതാലിയും സംഘവും ഒരു തുടക്കമാകട്ടെ’\nചെറുതല്ലാത്ത ആശങ്കകളും ഒപ്പം പ്രതീക്ഷകളും എല്ലാവര്‍ക്കുമുണ്ട്. മിതാലിയും സംഘവും മാറ്റങ്ങള്‍ക്കു തുടക്കമാകട്ടെ എന്ന പ്രത്യാശയിലാണ് കൂടുതല്‍പേരും.\nഷഫാലി കപ്പ് മുഖ്യം; ഇന്ത്യൻ ടീമിന് സാരിയുടുത്ത് ബാറ്റേന്തിയ മിതാലിയുടെ സന്ദേശം


ശനി ദോഷമുള്ളവര് അനുഷ്ഠിക്കേണ്ട കര്‍മ്മങ്ങള്\nJun 23, 2020, 05:31 am IST\nജാതകത്തിലും ജ്യോതിഷത്തിലും വിശ്വസിക്കുന്നവരില് കൂടുതല് പേരും ഏറ്റവും അധികം ചര്‍ച്ച ചെയ്യുന്നതും പരിഹാര കര്‍മ്മങ്ങള് അന്വേഷിക്കുന്നതും ശനി ദോഷത്തെക്കുറിച്ചാണ്. ജീവിത വിജയം നേടുന്നതില് ശനിയുടെ അപഹാരം ബാധിക്കുമെന്ന വിശ്വാസം എല്ലാവര്‍ക്കുമുണ്ട്. ശനിയുടെ അധിദേവതയാണ് ശാസ്താവ്. ശനി ദോഷങ്ങളകറ്റുന്നതിന് ശാസ്താ ഭജനമാണ് നിര്‍ദേശിക്കപ്പെട്ടിട്ടുള്ളത്. ഏഴര ശനി, കണ്ടക ശനി ദോഷമുള്ളവര് അനുഷ്ഠിക്കേണ്ട കര്‍മങ്ങള് ഏതൊക്കെയാണെന്ന് അറിയാം\nശനിയാഴ്ചകളില് ഉപവാസവ്രതാദികള് അനുഷ്ഠിച്ച് ശാസ്താ ക്ഷേത്രങ്ങളില് ദര്‍ശനം നടത്തി വഴിപാടുകള് കഴിക്കുക. നീരാജനമാണ് ശാസ്താപ്രീതിക്കായി നടത്തുന്ന ലളിതവും മുഖ്യവുമായ വഴിപാടെന്നു ജ്യോതിഷികള് പറയുന്നു. നാളികേരം ഉടച്ച് ആ മുറികളില് എള്ളെണ്ണ ഒഴിച്ച് എള്ളുകിഴികെട്ടി ദീപം കത്തിക്കുന്നതാണ് നീരാജനം. ഇത് വീടുകളിലും ശാസ്താവിന്റെ ചിത്രത്തിനുമുന്നിലും കത്തിക്കാവുന്നതാണ്. ശനിദോഷപരിഹാരത്തിനും ഈ കര്‍മം ഫലപ്രദം.\nജാതകത്തില് ശനി ഒന്‍പതില് നില്‍ക്കുന്നവരും ഇടവ, മിഥുന, തുലാം ലഗ്നങ്ങളില് ജനിച്ചവരും ജീവിതത്തില് പതിവായി ശാസ്താവിനെ ഭജിക്കുന്നത് ഭാഗ്യപുഷ്ടിയും ദുരിതശാന്തിയും നല്‍കും. മംഗല്യ ദോഷം അകറ്റാന് ഭാര്യാസമേതനായി ശാസ്താവിനെ പ്രതിഷ്ഠിച്ചിട്ടുള്ള ക്ഷേത്രത്തില് ശാസ്തൃസൂക്തപുഷ്പാഞ്ജലി, നീരാജനം തുടങ്ങിയ വഴിപാടുകള് നടത്തുന്നത് ഫലപ്രദമായിരിക്കും. സ്വയംവരപൂജ നടത്തുന്നതും ഫലപ്രദമാണ്.\nശനിയാഴ്ചകളില് കറുത്തതോ നീലയോ വസ്ത്രങ്ങള് ധരിക്കുകയും ഒരിക്കലൂണോ പൂര്‍ണ ഉപവാസമോ അനുഷ്ഠിക്കുകയും ചെയ്തുകൊണ്ടുവേണം ക്ഷേത്രദര്‍ശനം നടത്തുകയും പൂജാകര്‍മത്തില് പങ്കാളിയാവുകയും ചെയ്യേണ്ടത്. തിരുവാതിര, ചോതി, ചതയം, രോഹിണി, അത്തം, തിരുവോണം, ഭരണി, പൂരം, പൂരാടം എന്നീ നക്ഷത്രക്കാര് ശനിദശകാലത്ത് സവിശേഷ പ്രാധാന്യത്തോടെ ശാസ്തൃഭജനം നടത്തേണ്ടതാണ്. പൂയം, അനിഴം, ഉത്രട്ടാതി നക്ഷത്രങ്ങളുടെ അധിപന് ശനിയായതിനാല് ഈ നക്ഷത്രക്കാര് പതിവായി ശാസ്താവിനെ ഭജിക്കുന്നത് ജീവിതത്തില് പൊതുവായ ശുഭഫലങ്ങള് ലഭിക്കുന്നതിന് ഉത്തമം.\nഇന്നലെ 138 പേർക്ക് കോവിഡ്-19; 88 പേർക്ക് രോഗമുക്തി : നാല് പുതിയ ഹോട്ട് സ്‌പോട്ടുകൾ\nകോഴിക്കോട് ജില്ലയില് അഞ്ച് പേര്‍ക്ക് കൂടി കോവിഡ്; എട്ടു പേര്‍ക്ക് രോഗമുക്തി\nJul 13, 2020, 04:50 am IST\nഹിമവാന്റെ പുത്രിയായ പാർവ്വതി ദേവിയെക്കുറിച്ച് അറിഞ്ഞിരിക്കേണ്ട കാര്യങ്ങൾ\nJul 11, 2020, 05:23 am IST\nസര്‍വ്വ സൗഭാഗ്യത്തിനും ഇഷ്ടമാംഗല്യത്തിനും മാംഗളവാര വ്രതം\nJul 9, 2020, 05:28 am IST\nദോഷങ്ങൾ ശമിപ്പിക്കാൻ ദിവസവും നവഗ്രഹസ്തോത്രം


അര്‍ജന്റീനയ്ക്ക് സമനില, നില പരുങ്ങലില്, ബ്രസീല് ജയിച്ചു | 2018 FIFA World Cup| 2018 FIFA World Cup qualifiers| Argentina\nഅര്‍ജന്റീനയ്ക്ക് സമനില, നില പരുങ്ങലില്, ബ്രസീല് ജയിച്ചു\nSep 1, 2017, 08:40 AM IST\nആദ്യ നാല് സ്ഥാനക്കാര്‍ക്കാണ് ഫൈനല് റൗണ്ടിന് നേരിട്ട് യോഗ്യത ലഭിക്കുക. അഞ്ചാം സ്ഥാനക്കാര് പ്ലേ ഓഫ് കളിക്കണം.\nബ്യൂണസ് ഏറീസ്: പുതുരക്തം കയറ്റി ഇറങ്ങിയിട്ടും ലോകകപ്പ് യോഗ്യതാ ഫുട്‌ബോളില് അര്‍ജന്റീനയ്ക്ക് രക്ഷയില്ല. ലാറ്റിനമേരിക്കന് റൗണ്ട് യോഗ്യതാ മത്സരത്തില് ഉറുഗ്വായോട് സമനില വഴങ്ങേണ്ടിവന്നു മെസ്സിയുടെ ടീമിന്. സൂപ്പര്‍താരങ്ങളായ മെസ്സിയും സുാവാരസും എഡിന്‍സണ് കവാനിംു മൗറോ ഇക്കാര്‍ഡിയും ഏഞ്ചല് ഡി മരിയയും പൗലി ഡിബാലയുമെല്ലാം അണിനിരന്ന മത്സരം ഗോള്‍രഹിത സമനിലയിലാണ് കലാശിച്ചത്.\nഈ സമനിലയോടെ അര്‍ജന്റീനയുടെ ലോകകപ്പ് ഫൈനല് റൗണ്ട് പ്രതീക്ഷകള്‍ക്കുമേല് നിഴല് വീണിരിക്കുകയാണ്. പതിനഞ്ച് മത്സരങ്ങള് പൂര്‍ത്തിയായപ്പോള് 23 മത്സരങ്ങളില് നിന്ന് അഞ്ചാം സ്ഥാനത്താണ് അര്‍ജന്റീന. ആദ്യ നാല് സ്ഥാനക്കാര്‍ക്കാണ് ഫൈനല് റൗണ്ടിന് നേരിട്ട് യോഗ്യത ലഭിക്കുക. അഞ്ചാം സ്ഥാനക്കാര് പ്ലേ ഓഫ് കളിക്കണം.\n36 പോയിന്റുള്ള ബ്രസീലാണ് ഒന്നാമത്. 25 പോയിന്റുള്ള കൊളംബിയ രണ്ടാമതും 24 പോയിന്റുള്ള ഉറുഗ്വായ് മൂന്നാമതും 23 പോയിന്റുള്ള ചിലി നാലാമതുമാണ്.\nഫൈനല് റൗണ്ടിന് നേരത്തെ യോഗ്യത ഉറപ്പാക്കിക്കഴിഞ്ഞ ബ്രസീല് ഇക്വഡോറിനെ മടക്കമില്ലാത്ത രണ്ട് ഗോളിന് തോല്‍പിച്ചു. ഒഴിഞ്ഞ ഒന്നാം പകുതിക്കുശേഷം 69-ാം മിനിറ്റില് പൗലിന്യോയും 76-ാം മിനിറ്റില് കുടിന്യോയുമാണ് ബ്രസീലിന്റെ ഗോളുകള് നേടിയത്.\nരണ്ടാം സ്ഥാനത്തുള്ള കൊളംബിയക്ക് വെനസ്വേലയോട് ഗോള്‍രഹിത സമനില വഴങ്ങേണ്ടിവന്നു. മറ്റൊരു മത്സരത്തില് പെറു ബൊളീവിയയെ ഒന്നിനെതിരെ രണ്ട് ഗോളിന് തോല്‍പിച്ചു. പെറുവിനുവേണ്ടി എഡിസണ് ഫ്‌ളോറസ്, ക്യുവ എന്നിവരും ബൊളീവിയക്കുവേണ്ടി ആല്‍വരെസും ഗോള് നേടി.


modi dials pune nurse to boost morale to fight against coronavirus | ഹലോ ഇത് ഛായ നഴ്‌സാണോ, ആശുപത്രി അധികൃതരെ അമ്പരിപ്പിച്ച് മോദി, നേരിട്ട് വിളിച്ചു, ചോദിച്ചത് ഇങ്ങനെ - Malayalam Oneindia\n5 min ago പാറ്റ്ന ഓള് ഇന്ത്യ ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സസിലെ 24 ഒഴിവില് ഡപ്യൂട്ടേഷന് നിയമനം\n23 min ago വൈഗ കേസ്: സനുമോഹൻ അറസ്റ്റിൽ, പിടിയിലായത് വനമേഖലയിൽ നിന്ന്, ഉടൻ കൊച്ചിയിലേക്ക്?\n33 min ago കോവിഡ് വ്യാപനം രൂക്ഷം; സംസ്ഥാനത്തെ വിവിധ സർവകലാശാല പരീക്ഷകൾ മാറ്റി വച്ചു\ncoronavirus covid19 narendra modi bjp nurse pune hospital നരേന്ദ്ര മോദി ബിജെപി നഴ്‌സ് പൂനെ ആശുപത്രി politics\nPublished: March 28 2020, 16:09 [IST]\nപൂനെ: കോവിഡിനെതിരെ രാജ്യം പൊരുതുന്ന വേളയില് ആശുപത്രി അധികൃതരെ അമ്പരിപ്പിച്ച് പ്രധാനമന്ത്രി നരേന്ദ്ര മോദി. പൂനെയിലെ നായിഡു ആശുപത്രിയിലേക്ക് മോദി നേരിട്ട് വിളിച്ചു. ഇവിടെ കോവിഡ് രോഗികളെ പരിചരിക്കുന്നുണ്ട്. ആശുപത്രി ചെയ്ത നല്ല പ്രവര്‍ത്തികളെയും മോദി അഭിനന്ദിച്ചു. ഈ ആശുപത്രിയിലെ നഴ്‌സായ ഛായ ജഗ്തപിനെയാണ് മോദി വിളിച്ചത്. ഇവര്‍ക്ക് പ്രധാനമന്ത്രിയുടെ ഓഫീസില് നേരിട്ട് വിളിക്കുകയായിരുന്നു. തുടര്‍ന്നാണ് ഇവര് മോദിയുമായി സംസാരിച്ചത്. ഈ സംഭാഷണം ഇപ്പോള് സോഷ്യല് മീഡിയയില് വൈറലായിരിക്കുകയാണ്. പൂനെ മുനിസിപ്പല് കോര്‍പ്പറേഷന്റെ പരിധിയിലാണ് ഈ ആശുപത്രിയുള്ളത്.\nമറാത്തിയിലാണ് മോദി ആദ്യം സംസാരിച്ചത്. ഛായ നഴ്‌സിനോട് സുഖ വിവരങ്ങള് അന്വേഷിക്കുകയും ചെയ്തു. നഴ്‌സിന്റെ കുടുംബം മകളെ കുറിച്ച് ഭയപ്പെടുമ്പോള് എങ്ങനെയാണ് അത് ഇല്ലാതാക്കുകയെന്ന് മോദി ചോദിച്ചു. കൊറോണയില് രാജ്യം മുഴുവന് ഭീഷണി നേരിടുമ്പോഴാണ് മോദി ഇത്തരമൊരു ചോദ്യം ആരോഗ്യപ്രവര്‍ത്തകയോട് ചോദിച്ചു. തന്റെ കുടുംബത്തിന്റെ കാര്യത്തില് ആശങ്കയുണ്ടെന്് അവര് പറഞ്ഞു. എന്നാല് ഇത് നമ്മുടെ ജോലിയാണ്. രോഗികളെ ഈ അവസരത്തില് നമ്മള് തന്നെ പരിചരിക്കണം. രണ്ടും കൂടി ഒരുമിച്ച് കൊണ്ടുപോകാന് സാധിക്കുന്നുണ്ടെന്നും ഛായ പ്രധാനമന്ത്രിയെ അറിയിച്ചു.\nഅതേസമയം ആരോഗ്യ പ്രവര്‍ത്തകര്‍ക്കായി നേരത്തെ കൈകൊട്ടി അഭിനന്ദനം അറിയിക്കണമെന്ന് മോദി പറഞ്ഞിരുന്നു. തന്റെ സര്‍ക്കാര് ഇവരെ കുറിച്ച് ബോധവാന്‍മാരാണെന്ന് തെളിയിക്കുക കൂടിയാണ് പ്രധാനമന്ത്രി ചെയ്തിരിക്കുന്നത്. ഈ ആശുപത്രിയില് അഡ്മിറ്റായ ഏതെങ്കിലും രോഗികള് ഭയപ്പെടുന്നുണ്ടോ എന്ന ചോദ്യവും മോദി നഴ്‌സിനോട് ചോദിച്ചു. എല്ലാവരുമായും സംസാരിക്കാന് ശ്രമിക്കുന്നുണ്ട്. ആരും ഭയപ്പെടേണ്ടതില്ലെന്ന് ഞങ്ങള് പറഞ്ഞിട്ടുണ്ട്. ഒന്നും സംഭവിക്കില്ലെന്നും രോഗം ഭേദമാവുമെന്നും ഇവരോട് പറഞ്ഞു. പലരുടെയും പരിശോധനാ ഫലം നെഗറ്റീവായതോടെ ആത്മവിശ്വാസം തിരിച്ചുവന്നിട്ടുണ്ടെന്നും ഛായ നഴ്‌സ് പറഞ്ഞു.\nകൊറോണ റിപ്പോര്‍ട്ട് പോസിറ്റീവായ രോഗികള്‍ക്ക് കൂടി ആത്മവീര്യം പകരാന് നഴ്‌സുമാരും ഡോക്ടര്‍മാരും ശ്രമിക്കുന്നുണ്ടെന്ന് ഇവര് പ്രധാനമന്ത്രിയോട് പറഞ്ഞു. അതേസമയം ഏഴ് പേര് കോവിഡ് ഭേദമായി ആശുപത്രി വിട്ടെന്നും ഇവര് അറിയിച്ചു. കൊറോണയ്‌ക്കെതിരെ എല്ലാം മറന്ന് പ്രവര്‍ത്തിക്കുന്ന ലക്ഷകണക്കിന് മെഡിക്കല് സ്റ്റാഫുകള്‍ക്ക് എന്തെങ്കിലും സന്ദേശം നല്‍കാനുണ്ടോ എന്നും ഇവരോട് മോദി ചോദിച്ചു. ആരും ഭയപ്പെടേണ്ട കാര്യമില്ല. ഈ രോഗത്തെ നമ്മള് തുരത്തിയോടിക്കും. ഇതില് നമ്മുടെ രാജ്യം വിജയിക്കും. എല്ലാ ആശുപത്രികള്‍ക്കും അവിടെയുള്ള സ്റ്റാഫുകള്‍ക്കുമുള്ള സന്ദേശം ഇതാണെന്നും നഴ്‌സ് പറഞ്ഞു.\nഅതേസമയം ഛായയെ പ്രധാനമന്ത്രി അഭിനന്ദിക്കുകയും ചെയ്തു. മികച്ച പ്രവര്‍ത്തനമാണ് അവര് നടത്തിയതെന്നും, നിങ്ങളെ പോലുള്ള നഴ്‌സുമാരും ഡോക്ടര്‍മാരും മറ്റ് ആരോഗ്യ പ്രവര്‍ത്തകരും ഇപ്പോള് കൊറോണയ്‌ക്കെതിരെ പോരാടുകയാണ്. നിങ്ങളുടെ അനുഭവങ്ങള് പറഞ്ഞതിലും അത് കേള്‍ക്കാനായതിലും സന്തോഷമെന്നും മോദി പറഞ്ഞു. താന് എന്റെ ജോലി മാത്രമാണ് ചെയ്യുന്നതെന്നും, എന്നാല് നിങ്ങള് രാജ്യത്തെയാണ് സേവിക്കുന്നതെന്നും, ഞങ്ങള് പ്രധാനമന്ത്രിയോട് കടപ്പെട്ടിരിക്കുന്നുവെന്നും ഛായ പറഞ്ഞു. മോദിയെ പോലൊരു പ്രധാനമന്ത്രിയെ ലഭിച്ചതില് നമ്മള് ഭാഗ്യവാന്‍മാരാണെന്നും അവര് പറഞ്ഞു.\nmodi dials pune nurse to boost morale to fight against coronavirus\nStory first published: Saturday, March 28, 2020, 16:09 [IST]


വേണം ഒരിടം, സമഗ്ര പുനരധിവാസ കേന്ദ്രം എന്ന ആശയവുമായി രോഗം തളർത്തിയവ‍ർ | need comprehensive rehabilitation center group of people include SMA patience gather in Kozhikode beach\nമസ്‌ക്കുലർ ഡിസ്ട്രോഫി, സ്പൈനൽ മസ്കുലാർ അട്രോഫി തുടങ്ങിയ രോഗാവസ്ഥയിലുളള, എഴുന്നേറ്റ് ഒന്നിരിക്കാൻ പോലുമാകാത്തവരാണ് കൂടിച്ചേരലിനെത്തിയത്.\nKozhikode, First Published Nov 29, 2021, 7:02 AM IST\nമസ്കുലർ ഡിസ്ട്രോഫി പോലുളള രോഗം ബാധിച്ചവർക്ക് സമഗ്ര പുനരധിവാസ കേന്ദ്രം മ. രോഗബാധിതരെ പുനരധിവസിപ്പിക്കാനുളള സർക്കാർ ശ്രമങ്ങൾ ഏങ്ങുമെത്തുന്നില്ലെന്നാണ് ഇവരുടെ പരാതി. വേണം ഒരിടമെന്ന പേരിൽ കോഴിക്കോട് ബീച്ചിലായിരുന്നു രോഗം തളർത്തിയവ‍ർ ഒത്തുകൂടിയത്.\nപാട്ടും വരയും ചിത്രങ്ങളുമായി അവർ കോഴിക്കോട് കടപ്പുറത്ത് ഒത്തുകൂടി. വൈകല്യങ്ങളെ മറന്നല്ല, അതിജീവനത്തിന്‍റെ കരുത്തുകാണിച്ചുളള കൂടിച്ചേരൽ. മസ്‌ക്കുലർ ഡിസ്ട്രോഫി, സ്പൈനൽ മസ്കുലാർ അട്രോഫി തുടങ്ങിയ രോഗാവസ്ഥയിലുളള, എഴുന്നേറ്റ് ഒന്നിരിക്കാൻ പോലുമാകാത്തവരാണ് കൂടിച്ചേരലിനെത്തിയത്.\nഭിന്നശേഷിക്കായി നിരവധി സർക്കാർ പദ്ധതികളുണ്ടെങ്കിലും പുനരധിവാസത്തിന് സമഗ്ര പദ്ധതി വേണമെന്നാണ് ഇവരുടെ ആവശ്യം. രോഗ ബാധിതർക്ക് കൈത്താങ്ങാകാനും തുണയില്ലാതാവുന്ന കാലത്ത് ഒരുമിച്ചിരിക്കാനും ഒരിടമാണ് ഇവ ആവശ്യപ്പെടുന്നത്.\nകടലാസ് സ്റ്റോറീസ്, കേരള ആർട്ടിസ്റ്റ് കൂട്ടായ്മ എന്നിവർ ചേർന്നാണ് നിറക്കൂട്ട് ഒരുക്കിയത്. സാമൂഹിക സാംസ്കാരിക പ്രവർത്തകരെ ഉൾക്കൊളളിച്ച് 'സഹയാത്രക്കാരോടൊപ്പം ഒരു സായാഹ്നം എന്ന പരിപാടിയും ഇതോടൊപ്പം നടന്നു.\nLast Updated Nov 29, 2021, 7:02 AM IST


Vidhu Pratab And Jyotsna Radhakrishnan And Others Birthday Wishes To Rimi Tomy - Malayalam Filmibeat\nTechnology കുറഞ്ഞ നിരക്കിൽ 365 ദിവസം വാലിഡിറ്റി നൽകുന്ന ബിഎസ്എൻഎൽ പ്രീപെയ്ഡ് പ്ലാനുകൾ\nFinance വിപണിക്ക് ഇന്ന് നിര്‍ണായകം; എല്ലാ കണ്ണുകളും റിസര്‍വ് ബാങ്കില്\nNews ഒമൈക്രാണ്; യുഎഇയില് നിന്ന് ഇന്ത്യയിലേക്കും തിരിച്ചും പോകുന്നവര്‍ശ്രദ്ധിക്കുക, നിര്‍ദേശങ്ങള്‍ഇങ്ങനെ\nSports 'കോലിയെന്ന വന്മരം', വീരനായകന് കീഴില് ഇന്ത്യ നാട്ടില് നേടിയ നാല് വലിയ ടെസ്റ്റ് ജയങ്ങളിതാ\nLifestyle Daily Rashi Phalam: പ്രശ്‌നങ്ങളില് അകപ്പെടാതെ നോക്കണം ഇന്ന് ഈ രാശിക്കാര്; രാശിഫലം\n| Updated: Wednesday, September 22, 2021, 15:16 [IST]\nഗായികയും അവതാരകയുമായ റിമി ടോമി ഇന്ന് തന്റെ ജന്മദിനം ആഘോഷിക്കുകയാണ്. ഇന്നലെ അര്‍ദ്ധരാത്രി മുതല് റിമിയ്ക്ക് ആശംസകളുമായി എത്തുകയാണ് പ്രിയപ്പെട്ടവര്. അതില് ശ്രദ്ധേയം ഗായകരായ വിധു പ്രതാപ്, ജ്യോത്സന, സിത്താര കൃഷ്ണ കുമാര് എന്നിവരുടേതാണ്. നാല് പേരും ഒരുമിച്ച് വര്‍ഷങ്ങളുടെ പരിചയം ഉണ്ട് എന്നത് മാത്രമല്ല സംഗീത റിയാലിറ്റി ഷോ യില് വിധികര്‍ത്താക്കളായി എത്തുന്നതിന്റെ സൗഹൃദവുമുണ്ട്. ഇവരെ കൂടാതെ സഹോദരങ്ങളും ആരാധകരുമടക്കം നിരവധി പേരാണ് റിമിയെ രസകരമായ ചില കാര്യങ്ങള് പങ്കുവെച്ച് എത്തിയിരിക്കുന്നത്.\n''ഏകദേശം ഒരേ കാലഘട്ടത്തില് സിനിമയിലേക്ക് വന്നവര്. റിമിയുടെ വളര്‍ച്ച അടുത്ത് നിന്ന് ആരാധനയോടെ കണ്ട ഒരു വ്യക്തിയാണ് ഞാന്. ഒരു ഗായകനില് നിന്ന്, എന്നേ ഞാന് പോലുമറിയാതെ ഒരു സ്റ്റേജ് പെര്‍ഫോമര് ആക്കിയ എന്റെ കൂട്ടുകാരി. കഴിഞ്ഞ 20 വര്‍ഷങ്ങള്‍ക്കിടയില് എത്ര വേദികള് ഞങ്ങള് ഒരുമിച്ച് പങ്കിട്ടു എന്നതിന് ഞാനും റിമിയും കണക്ക് വച്ചിട്ടില്ല. കാരണം ഇണക്കങ്ങളും കുരുത്തക്കേടുകളുമായി ഇനിയും ഒരുപാട് ദൂരമുണ്ട് ഒരുമിച്ച് യാത്ര ചെയ്യാന്! ?? Happy Birthday my ROCK STAR. നിന്നെ പോലെ നീ മാത്രം! എന്നുമാണ് വിധു പ്രതാപ് എഴുതിയിരിക്കുന്നത്.\nകാലം എത്ര ആയിന്ന് അറിയുമോ നമ്മള് ഈ പരിപാടി തുടങ്ങിയിട്ട് ല്ലേ. ഒത്തിരിയധികം വിലമതിക്കുന്ന നിമിഷങ്ങള് ഉണ്ടായിട്ടുണ്ട്. ഒരോ വര്‍ഷം പോകുംതോറും ചെറുപ്പമായി വരുന്ന റിമി ഡാര്‍ലിങ് ഹാപ്പി ബെര്‍ത്ത് ഡേ ടു യൂ. വര്‍ഷങ്ങള് നീണ്ട സൗഹൃദത്തിനും സംഗീതത്തിനും ആശംസകള് നേരുകയാണ് എന്ന് കുറിച്ച് ഗായിക ജ്യോത്സനയും രംഗത്ത് വന്നു. താങ്ക്യൂ ചിന്നു എന്ന് വിശേഷിപ്പിച്ച് കൊണ്ടാണ് റിമി ജ്യോത്സനയ്ക്ക് മറുപടി കൊടുത്തത്.\nഅവള് പാടും, അവള് ഡാന്‍സ് കളിക്കും. അവള് അഭിനയിക്കും, നന്നായി ഭക്ഷണം പാചകം ചെയ്യും. എല്ലാം തികഞ്ഞ ആത്മവിശ്വാസത്തോടെയും കൃപയോടും കൂടി സ്വന്തം പ്രേക്ഷകരെ സന്തോഷപ്പെടുത്തും, നമ്മുടെ നാട് കണ്ടിട്ടുള്ളതില് വെച്ച് ഏറ്റവും മികച്ച എന്റര്‍ടെയിനര് ആരാണെന്ന കാര്യത്തില് സംശയമില്ല. ഞങ്ങളുടെ സുന്ദരിയായ റിമുവു ഒരു വര്‍ഷം കൂടി ചെറുപ്പമാകുന്നു... ഹാപ്പി ബെര്‍ത്ത് ഡേ എന്നുമായിരുന്നു സിത്താര കൃഷ്ണ കുമാര് സോഷ്യല് മീഡിയയിലൂടെ പങ്കുവെച്ച കുറിപ്പില് പറയുന്നത്. റിമി ടോമിയുടെ രസകരമായ ചില ഫോട്ടോസും ഗായിക പങ്കുവെച്ചിട്ടുണ്ട്.\nമലയാളത്തിലെ ഏറ്റവും മികച്ച യുവഗായികമാരില് ഒരാളാണ് റിമി ടോമി. ലാല് ജോസ് സംവിധാനം ചെയ്ത മീശമാധവന് എന്ന ചിത്രത്തിലൂടെ സൂപ്പര്‍ഹിറ്റ് പാട്ട് പാടിയാണ് ചലച്ചിത്ര പിന്നണി രംഗത്തേക്ക് വന്നത്. 'ചിങ്ങമാസം വന്നു ചേര്‍ന്നാല്'എന്ന് തുടങ്ങുന്ന ഗാനമായിരുന്നു ആദ്യമായി പാടിയത്. പിന്നീടിങ്ങോട്ട് നിരവധി സിനിമകളിലും സ്‌റ്റേജ് പരിപാടികളിലും റിമി ടോമി നിറഞ്ഞ് നിന്നു. പാട്ടിനൊപ്പം അതേ എനര്‍ജിയില്‍ല ഡാന്‍സ് കളിക്കുന്ന അപൂര്‍വ്വം ഗായകരില് ഒരാളാണ് റിമി. നര്‍മ്മം കലര്‍ന്ന സംസാരത്തിലൂടെ ഏവരുടെയും ഇഷ്ടം നേടിയെടുത്ത റിമി ഇപ്പോള് ഗായിക എന്നതിനൊപ്പം വിധി കര്‍ത്താവിന്റെ റോള് കൂടി നിര്‍വഹിക്കുന്നു.\nമഴവില് മനോരമയില് സംപ്രേക്ഷണം ചെയ്യുന്ന സൂപ്പര്4ലെ വിധികര്‍ത്താക്കളില് ഒരാളാണ്. കഴിഞ്ഞ ലോക്ഡൗണ് മുതല് യൂട്യൂബ് ചാനലില് സജീവമായതോട് കൂടി റിമിയെ കുറിച്ചുള്ള കൂടുതല് വിശേഷങ്ങള് ചര്‍ച്ചയായി. സഹോദരങ്ങളുടെ മക്കള്‍ക്കൊപ്പം വ്‌ളോഗ് ചെയ്തും പാചകം ചെയ്തുമൊക്കെ റിമിയുടെ തരംഗമായിരുന്നു. ഇടയ്ക്ക് വര്‍ക്കൗട്ട് ചെയ്ത് കിടിലന് മേക്കോവര് നടത്തിയും ഞെട്ടിച്ചു. പണ്ട് തടിച്ചുരുണ്ട് ഇരുന്ന റിമിയില് നിന്നും സിനിമാ നടിമാരെ പോലും വെല്ലുന്ന ശരീരമാക്കി മാറ്റിയിരിക്കുകയാണ്. ഓരോ ദിവസം കഴിയുംതോറും റിമി ചെറുപ്പമായി വരികയാണെന്നാണ് സോഷ്യല് മീഡിയ വഴി ആരാധകര് പറയുന്നത്.\nകഴിഞ്ഞ വര്‍ഷം റിമി ദാമ്പത്യ ബന്ധം അവസാനിപ്പിച്ചതും വലിയ വാര്‍ത്തയായിരുന്നു. റോയിസുമായി വര്‍ഷങ്ങളോളം നീണ്ട വിവാഹ ജീവിതം അവസാനിച്ച റിമി ഇപ്പോള് മാതാവിനൊപ്പമാണ് താമസം. പിറന്നാളിനോട് അനുബന്ധിച്ച് സഹോദരന് റിങ്കു ടോമിയും നാത്തൂനും നടിയുമായ മുക്തയും സഹോദരി റിനുവുമൊക്കെ ഒരുമിച്ച് കൂടിയിരിക്കുകയാണ്. സഹോദരന്റെ വക കിടിലന് സര്‍പ്രൈസും റിമിയെ തേടി എത്തിയിരുന്നു.\nVidhu Pratab And Jyotsna Radhakrishnan And Others Birthday Wishes To Rimi Tomy


school കിഫ്ബി ധനസഹായത്തോടെ തീരദേശ മേഖലയിലെ 56 സർക്കാർ സ്കൂളുകൾക്ക് 65 കോടിയുടെ പശ്ചാത്തല സൗകര്യവികസന പദ്ധതിയുടെ സംസ്ഥാനതല ഉദ്ഘാടനം മുഖ്യമന്ത്രി പിണറായി വിജയൻ ജൂലൈ ഒമ്പതിന് നിർവഹിക്കും. വൈകിട്ട് മൂന്നിന് ഓൺലൈനായി നടക്കുന്ന ഉദ്ഘാടന ചടങ്ങിൽ ഫിഷറീസ് മന്ത്രി ജെ. മേഴ്സിക്കുട്ടി അമ്മ അധ്യക്ഷത വഹിക്കും.മന്ത്രിമാരായ ഡോ. ടി.എം.തോമസ് ഐസക്, പ്രൊഫ. സി. രവീന്ദ്രനാഥ് എന്നിവർ മുഖ്യാതിഥികളായിരിക്കും. School സംസ്ഥാനത്തെ തീരദേശ ജില്ലകളിലെ 56 വിദ്യാലയങ്ങളെ മികവിന്റെ കേന്ദ്രമാക്കാൻ ലക്ഷ്യമിട്ടാണ് കിഫ്ബിയിൽ ഉൾപ്പെടുത്തി 65 കോടി More


karipur airport Archives | Keralabhooshanam Daily\nന്യൂഡൽഹി: വിമാനാപകടത്തിനു പിന്നാലെ കരിപ്പൂരില് വലിയ വിമാനങ്ങൾക്ക് ഡയറക്ടര് ജനറല് ഓഫ് സിവില് ഏവിയേഷന് (ഡി.ജി.സി.എ) വിലക്കേര്‍പ്പെടുത്തി. വിലക്ക് മഴക്കാലത്തിനു ശേഷം പുനപരിശോധിക്കുമെന്നും ഡി.ജി.സി.എ വ്യക്തമാക്കി. എയര്‍ഇന്ത്യ…\nAdarsh Ravi August 8, 2020\nകരിപ്പൂര് വിമാനാപകടം: മരിച്ചവരുടെ കുടുംബത്തിന് 10 ലക്ഷം കേന്ദ്ര ധനസഹായം\nകോഴിക്കോട്: കരിപ്പൂര് വിമാനാപകടത്തില് മരിച്ചവരുടെ കുടുംബഗങ്ങള്‍ക്ക് 10 ലക്ഷം രൂപ വീതം അടിയന്തര നഷ്ടപരിഹാരം നല്‍കുമെന്ന് കേന്ദ്ര വ്യോമയാന മന്ത്രി ഹര്‍ദീപ് സിംഗ് പുരി. ഗുരുതരമായി പരിക്കേറ്റവര്‍ക്ക്…\nകരിപ്പൂര് വിമാനത്താവളത്തിലെ ജീവനക്കാരന് കോവിഡ് സ്ഥിരീകരിച്ചു. കോഴിക്കോട് നടുവണ്ണൂര് സ്വദേശിക്കാണ് രോഗം സ്ഥിരീകരിച്ചത്. രോഗി സന്ദര്‍ശിച്ച കടകളും നടുവണ്ണൂരിലെ പെട്രോള് പമ്പും അടച്ചിടും. ഈ മാസം പതിനാറിന്…\nകൊവിഡ് സുരക്ഷാവീഴ്ച, കരിപ്പൂർ വിമാനത്താവളത്തിൽ പിപിഇ കിറ്റുകൾ വലിച്ചെറിഞ്ഞ നിലയില്\nകോഴിക്കോട്: കരിപ്പൂർ വിമാനത്താവളത്തിൽ കൊവിഡ് സുരക്ഷയില് വീഴ്ച്ച. ഉപയോഗിച്ച പിപിഇ കിറ്റുകൾ വിമാനത്താവളത്തില് അലക്ഷ്യമായി വലിച്ചെറിഞ്ഞ നിലയില് കണ്ടെത്തി. വിമാനത്താവളത്തിലെ കാൻറീനു സമീപമത്താണ് കിറ്റുകള് ഉപേക്ഷിച്ച നിലയില്…\nകരിപ്പൂർ വിമാനത്താവളം അടച്ചിടില്ല. അണുവിമുക്തമാക്കിയ ശേഷം കർശന നിയന്ത്രണങ്ങളോടെ പ്രവർത്തിക്കാനാണ് തീരുമാനം. എയർ ഇന്ത്യ ജീവനക്കാരനും എയർപോർട്ട് ടെർമിനൽ മാനേജർക്കും കൊവിഡ് സ്ഥിരീകരിച്ചതിന് പിന്നാലെ വിമാനത്താവളത്തിന്റെ പ്രവർത്തനം…


» സത്യം അന്വേഷിച്ചു പോവുക; അതൊരിക്കലും നിങ്ങളെ തേടിവരികയില്ല\nസത്യം അന്വേഷിച്ചു പോവുക; അതൊരിക്കലും നിങ്ങളെ തേടിവരികയില്ല\nസംഘടനകളും വ്യക്തികളുമല്ല; സത്യമാണ് പിന്‍പറ്റാന് കൂടുതല് അര്‍ഹമായത്\nഎഴുതിയത്: അബ്ദുൽ മുഹ്സിൻ ഇബ്‌നു സയ്യിദ് അലി ഐദീദ് , പൊന്നാനി\nഎല്ലാ നമസ്കാരങ്ങളിലും നെഞ്ചത്ത് കൈ കെട്ടി ആത്മാര്‍ത്ഥതയോടെ “അല്ലാഹുവെ! എന്നെ നീ സ്വിറാത്തുല് മുസ്തഖീമിലേക്ക് നയിക്കണെ” എന്ന് അഞ്ച് നേരം പ്രാര്‍ഥിക്കുന്ന ഓരോ മുസല്‍മാനും സത്യത്തിലേക്കടുക്കാന് സാധിക്കാവുന്നതെല്ലാം താന് ചെയ്യുമെന്ന് സ്വയം ആ പ്രാര്‍ത്ഥനയിലൂടെ തന്നെ വീണ്ടും വീണ്ടും ഓര്‍മപ്പെടുത്തുക കൂടിയാണ് ചെയ്യുന്നത്. എന്നാല് പലപ്പോഴും ജനങ്ങളില് ബഹുഭൂരിപക്ഷത്തിലേക്ക് നോക്കിയാലും സത്യത്തോടുള്ള പ്രകൃതിപരമായ സ്നേഹം അവരില് കാണുന്നുണ്ടെങ്കിലും അതിന് വേണ്ടിയുള്ള പരിശ്രമം തങ്ങളുടെ അവകാശവാദങ്ങളെ സത്യപ്പെടുത്തുന്നില്ല എന്ന് പറയേണ്ടി വരും.\nസത്യം ഒന്നു മാത്രമേയുള്ളൂ എന്നെല്ലാവര്‍ക്കും അറിയാം.\nഎത്രയോ ആയത്തുകളില് അല്ലാഹു പറഞ്ഞു : “അന്ധകാരങ്ങളില് നിന്ന് പ്രകാശത്തിലേക്ക് “. എല്ലായിടത്തും പ്രകാശം എന്ന പദം ഏകവചനമാണ്. സത്യം ഒന്നാണെന്നും വഴികേടിന്‍റെ മാര്‍ഗങ്ങള് അനേകം ഉണ്ടെന്നും അതില് വ്യക്തമായ തെളിവുണ്ട്.\nസത്യം പിന്‍പറ്റുക എന്നത് അനിവാര്യമാണ്. അതിന് വേണ്ടിയാണ് നമ്മെ അല്ലാഹു സൃഷ്ടിച്ചിരിക്കുന്നത് തന്നെ. പക്ഷെ ജനങ്ങളെ സത്യത്തില് നിന്ന് അകറ്റുന്ന അനേകം കാര്യങ്ങളുണ്ട്. അവ തിരിച്ചറിയെണ്ടത് അനിവാര്യമാണ്. കാരണം പലപ്പോഴും ജനങ്ങളെ സത്യത്തില് നിന്ന് അകറ്റുന്നത് ഇത്തരം കാര്യങ്ങളാണ്.\nഅറിവില്ലായ്മ വഴികേടിനുള്ള പ്രധാനകാരണം\nഅറിവ് നേടുന്നതിന്‍റെ പ്രാധാന്യത്തെ കുറിച്ച് പല തവണ ഫേസ്ബുക്കിലെ എഴുത്തുകളിലൂടെയും മറ്റും സൂചിപ്പിച്ചത് ബഹുമാന്യ വായനക്കാര് ഓര്‍ക്കുന്നുണ്ടാകും. അറിവ് നേടുന്നതില് വരുത്തുന്ന പിഴവ് സ്വിറാത്തുല് മുസ്തഖീമില് നിന്ന് വഴിപിഴക്കാനുള്ള ഏറ്റവും പ്രധാനകാരണമാണ്.\nഇബ്നുല് ഖയ്യിം(റ) പറഞ്ഞു : “അല്ലാഹുവിങ്കല് ഏറ്റവും മ്ലേഛമായ വര്‍ഗം അറിവില്ലാത്തവരാണെന്ന് അവന് ഖുര്‍ആനില് അറിയിച്ചിരിക്കുന്നു. കഴുതകളും നായക്കളും പ്രാണികളും മറ്റെല്ലാ ജന്തുവര്‍ഗങ്ങളും അടങ്ങുന്ന ജീവലോകത്തിനിടയിലാണ് ഇതെന്ന കാര്യം ഓര്‍ക്കുക. അവര്‍ക്കിടയില് നിന്നെല്ലാം ഏററവും മ്ലേഛമായത് അറിവില്ലാത്തവരാണ്. പ്രവാചകന്മാരുടെ മതത്തെ അവരെക്കാള് ഉപദ്രവിച്ചവര് വേറെയില്ല. യഥാര്‍ത്ഥത്തില് പ്രവാചകന്മാരുടെ ശത്രുക്കള് അവരാണ്.” (മിഫ്താഹുദാരിസ്സആദ)\nകണ്ണു തുറക്കൂ; സത്യം കണ്ടെത്തുക എളുപ്പമാണ് …!!\nനബി-صلى الله عليه وسلم- പറഞ്ഞു : “പ്രകാശഭരിതമായ വഴിയിലാണ് ഞാന് നിങ്ങളെ വിട്ടുപോകുന്നത്. അതിലെ രാത്രികള് പോലും പകലുകള് പോലെയാണ്. സ്വയം നശിച്ചവനല്ലാതെ ആ വഴിയില് നിന്നും തെറ്റിപ്പോവുകയില്ല.”\nഇസ്ലാമിന്‍റെ ആദര്‍ശ തെളിമയെ കുറിച്ച് നബി-صلى الله عليه وسلم- അറിയിച്ച ഹദീസാണ് നാം മേലെ വായിച്ചത്. പക്ഷേ ചിലരുടെയെങ്കിലും സംസാരം കേട്ടാല് തോന്നുക ഇസ്ലാമിനോളം സത്യം കണ്ടെത്താന് പ്രയാസമുള്ള മതം വേറെയില്ലെന്നാണ്. ഈ കണ്ട അഭിപ്രായവ്യത്യാസങ്ങളെല്ലാം അവരെ പ്രയാസത്തിലാക്കിയിരിക്കുന്നു.\nഅല്ലാഹു നമ്മെ സൃഷ്ടിച്ചതിന് പിന്നിലുള്ള ലക്ഷ്യമെന്തെന്ന് മനസ്സിലാക്കിയ ഒരു വ്യക്തിയെ സംബന്ധിച്ചിടത്തോളം യഥാര്‍ഥത്തില് അഭിപ്രായവ്യത്യാസങ്ങളില് സത്യം കണ്ടെത്താന് ശ്രമിക്കുക എന്നത് ഒരു പ്രയാസമേ അല്ല.\nഅല്ലാഹു പറഞ്ഞു : “നിന്‍റെ രക്ഷിതാവ് ഉദ്ദേശിച്ചിരുന്നെങ്കില് മനുഷ്യരെ അവന് ഒരൊറ്റ സമുദായമാക്കുമായിരുന്നു. ( എന്നാല് ) അവര് ഭിന്നിച്ചു കൊണ്ടേയിരിക്കുന്നതാണ്. നിന്‍റെ രക്ഷിതാവ് കരുണ ചെയ്തവരൊഴികെ. അതിനു വേണ്ടിയാണ് അവന് അവരെ സൃഷ്ടിച്ചത്.” (സൂറ ഹൂദ്: )\nമേലെ കൊടുത്ത ആയത്തില് “അതിന് വേണ്ടിയാണ് അവരെ സൃഷ്ടിച്ചത്” എന്ന ഭാഗം വിശദീകരിക്കുന്നതില് പണ്ഡിതന്മാര്‍ക്ക് രണ്ട് അഭിപ്രായങ്ങളുണ്ട്.\nഒന്ന് : അഭിപ്രായങ്ങളില് പരസ്പരം ഭിന്നിച്ചു കൊണ്ടേയിരിക്കുക എന്ന പ്രാപഞ്ചിക നിയമം അല്ലാഹു മനുഷ്യരെ സൃഷ്ടിച്ചതിന് പിന്നിലുണ്ട്.\nരണ്ട് : അഭിപ്രായവ്യത്യാസങ്ങളുണ്ടായാല് സത്യം കണ്ടെത്തി അതില് ഒന്നിച്ച്, ഒരു സമുദായമാകുക എന്ന ലക്‌ഷ്യം പൂര്‍ത്തീകരിക്കുന്നതിനായാണ് അല്ലാഹു മനുഷ്യരെ സൃഷ്ടിച്ചത്.\nരണ്ടാണ് ഉദ്ദേശമെങ്കിലും മനുഷ്യ സൃഷ്ടിപ്പിന്‍റെ ഭാഗമാണ് അഭിപ്രായവ്യത്യാസങ്ങ ളുണ്ടാവുക എന്നതും, അതില് സത്യം അന്വേഷിച്ചു കണ്ടെത്തുക എന്നതാണ് അല്ലാഹു അവനെ ഏല്‍പ്പിച്ച ലക്ഷ്യമെന്നുമുള്ള കാര്യം ഈ ആയത്തില് നിന്ന് വ്യക്തമാകും.\nപക്ഷേ, അഭിപ്രായവ്യത്യാസങ്ങളില് പലപ്പോഴും പലരുടെയും നിലപാട് നിസ്സംഗതയും, ഇതൊന്നും എന്നെക്കൊണ്ട് അന്വേഷിച്ചു മനസ്സിലാക്കാന് പറ്റില്ലെന്നുമാണ്. അവര് അല്ലാഹു തങ്ങളെ ഏല്പ്പിച്ച ലക്‌ഷ്യം മറന്നു പോയിരിക്കുന്നു എന്ന് മാത്രമെ പറയാന് കഴിയൂ.\nഅതോടൊപ്പം കാലം കഴിയും തോറും സത്യം കണ്ടെത്താനുള്ള വഴികള് അല്ലാഹു എളുപ്പമാക്കി നല്‍കിയിരിക്കുകയാണ്. മതവിജ്ഞാനവുമായി -പ്രത്യേകിച്ചു ഹദീസ് വിജ്ഞാനം – ബന്ധപ്പെടുന്ന ഏവര്‍ക്കും അക്കാര്യം കൂടുതല് വ്യക്തമാകുമായിരിക്കും.\nപക്ഷേ അത്തരം എളുപ്പങ്ങള് നമ്മെ മടിയന്മാരാക്കിയിരിക്കുന്നു. നമ്മെ സംബന്ധിച്ചിടത്തോളം സത്യം കണ്ടെത്തല് ഇപ്പോഴും പ്രയാസം തന്നെ. സത്യത്തില് നിന്ന് മനുഷ്യരെ അകറ്റുന്ന ഒരു കാരണം അതാണ് .\nമറ്റുള്ളവരെ തിരുത്തുന്നതിന് മുന്‍പ് …\n“ഇവന് നാട്ടിലെ സാഹചര്യങ്ങള് മനസ്സിലായിട്ടില്ല.”\n“അറബി ശൈഖുമാരെ തഖ്‌ലീദു ചെയ്യുന്നവന്.”\n“സംഘടനാവാദി” … “സുബൈരി” … “ഹജൂരി”……\nഓരോരുത്തരെയും ആക്ഷേപിക്കാന് നമുക്ക് വാക്കുകളെറെയുണ്ട്. എന്നാല് നമ്മെക്കുറിച്ച് നമ്മുടെ സ്വയം വിധി എന്താണ് എന്നെപ്പോഴെങ്കിലും ചിന്തിച്ചിട്ടുണ്ടോ?\nസത്യത്തില് നിന്ന് ആളുകളെ വഴി തെറ്റിക്കുന്ന വളരെ ഗൌരവമേറിയ അസുഖമാണ് സത്യം പറയുന്നവനെ കള്ളനായും, തിരിച്ചും മനസ്സിലാക്കുക എന്നത്. നമ്മളും നമ്മുടെ കൂടെയുള്ളവരും മാത്രമാണ് സത്യത്തിലെന്നും, ബാക്കിയുള്ളവരെല്ലാം എന്തെല്ലാം നന്മകള് അവരിലുണ്ടായാലും അതെല്ലാം പരിഹാസ്യമാണെന്നും, എന്ത് ചെറിയ തിന്മ അവരില് കണ്ടാലും അതിനേക്കാള് വലിയ തിന്മ ലോകത്തിനിയുണ്ടാകാനില്ലെന്നുമുള്ള രൂപത്തിലുള്ള ചിന്ത സത്യത്തിലേക്ക് നയിക്കുന്നതിന് സഹായകമല്ല.\nഅല്ലാഹു പറഞ്ഞു : “പറയുക: കര്‍മങ്ങള് ഏറ്റവും നഷ്ടകരമായി തീര്‍ന്നവരെ സംബന്ധിച്ച് നാം നിങ്ങള്‍ക്ക് അറിയിച്ചു തരട്ടെയോ? ഐഹികജീവിതത്തിലെ തങ്ങളുടെ പ്രയന്തം പിഴച്ചു പോയവരത്രെ അവര്. തങ്ങള് നല്ല പ്രവര്‍ത്തനത്തിലാണെന്നാണ് അവര് കണക്കുകൂട്ടുന്നത്.” (അല് കഹ്ഫ്: 103, 104)\nഈ അവസ്ഥയിലേക്ക് നാം ആപതിക്കുന്നുണ്ടോ എന്ന് എല്ലാവരും പരിശോധിക്കേണ്ടതുണ്ട്. കാരണം ഈ ചിന്ത വന്നു കഴിഞ്ഞാല് സത്യം ഒരിക്കലും എന്‍റെയും എന്നോടൊപ്പമുള്ളവരുടെയും അടുത്തല്ലാതെ ഉണ്ടാവില്ലെന്ന ചിന്ത ഉണ്ടാകും. അതോടെ പിന്നെ അയാളുടെ സത്യാന്വേഷണം അവസാനിക്കുകയായി.\nതനിക്ക് സ്വര്‍ഗം ആഗ്രഹിക്കുന്നത് പോലെ മറ്റുള്ളവര്‍ക്കും ആഗ്രഹിക്കണം എന്നായിരുന്നു പണ്ടെല്ലാം പറഞ്ഞിരുന്നത്. എന്നാലിപ്പോള് മറ്റുള്ളവര്‍ക്ക് സ്വര്‍ഗം ആഗ്രഹിക്കുന്നത് പോലെ സ്വന്തത്തിനും അതാഗ്രഹിക്കുക എന്ന് തിരിത്തിപ്പറയേണ്ടി വന്നോ എന്നൊരു സംശയം!!\nഞങ്ങള് സത്യത്തിലാണെന്ന് ഉറച്ച് അവകാശപ്പെടുന്ന പലരോടും അത് കണ്ടെത്താന് നിങ്ങള് നടത്തിയ പരിശ്രമം ഒന്ന് പറയാന് ആവശ്യപ്പെട്ടാല് ചിലപ്പോള് ധാരാളമൊന്നുമുണ്ടായിക്കൊള്ളണമെന്നില്ല.\nപലരും സത്യത്തിലാണെന്ന് ഉറപ്പിച്ചു പറയുന്നത് എന്നോ കേട്ട ഒരു പ്രസംഗത്തിന്‍റെ അടിസ്ഥാനത്തിലോ, എപ്പോഴോ വായിച്ച ഒരു പുസ്തകത്തിന്‍റെ ചില്ലറ പേജുകളുടെയോ ബലത്തിലായിരിക്കും. കുറച്ചെന്തെങ്കിലും അറിവിനോട് ബന്ധമുള്ളവനാണെങ്കില് ഒരു തുണ്ടം ഫതവയോ മറ്റോ കാണിച്ചെക്കാം.\nപലപ്പോഴും സത്യത്തിന് നാം നല്‍കുന്ന വില ഗൂഗിളില് നടത്തുന്ന ബലമില്ലാത്ത ഒരു സെര്‍ച്ചിന്റെ വിലയാണ്. സത്യം അതിന് വില കല്‍പ്പിക്കുന്നവര്‍ക്ക് മാത്രമുള്ളതാണ്.\nസത്യം തേടിപ്പിടിക്കേണ്ടതിന്‍റെ ഗൌരവവും ആവശ്യകതയും വിശദമായി പ്രതിപാദിച്ച അധ്യായത്തിന്‍റെ വിവര്‍ത്തനമാണ് ഇതോടൊപ്പം നല്‍കിയിരിക്കുന്നത്.\nവായിക്കുക. പകര്‍ത്തുക. പ്രചരിപ്പിക്കുക.\nDownload Part4PDF\nDownload Part5PDF


കഴുത്തുവേദന നിസാരമായി കാണരുത്; ശ്രദ്ധിക്കാം ഇക്കാര്യങ്ങൾ -\nHome Gallery കഴുത്തുവേദന നിസാരമായി കാണരുത്; ശ്രദ്ധിക്കാം ഇക്കാര്യങ്ങൾ\nകഴുത്തുവേദന നിസാരമായി കാണരുത്; ശ്രദ്ധിക്കാം ഇക്കാര്യങ്ങൾ\nഇന്ന് പലരെയും അലട്ടുന്ന ഒരു പ്രശ്‌നമാണ് കഴുത്ത് വേദന. എന്നാല് കഴുത്തുവേദനയെ അത്ര നിസാരമായി കാണേണ്ട. നിത്യജീവിതത്തില് പലതരം കാരണങ്ങള് കൊണ്ടാണ് കഴുത്തുവേദന ഉണ്ടാകുന്നത്. കൂടുതല് കരുതലും ശ്രദ്ധയും നല്‍കിയാല് ഒരു പരിധിവരെ കഴുത്ത് വേദന പരിഹരിക്കാനാകും.\nഏറെ ശ്രദ്ധയോടെ പരിചരിക്കേണ്ടതുണ്ട് കഴുത്തിനെ. ഏഴ് കശേരുക്കളാണ് കഴുത്തില് തലയെ താങ്ങിനിര്‍ത്തുന്നത്. കഴുത്തിന്റെ എല്ലിന് തേയ്മാനം വന്നാല് കഠിനമായ കഴുത്ത് വേദന അനുഭവപ്പെടാം. കഴുത്തിലെ രക്തക്കുഴലുകള്‍ക്ക് ക്ഷതം സംഭവിച്ചാലും കഴുത്ത് വേദനിക്കാറുണ്ട്. തലയെ താങ്ങിനിര്‍ത്തുന്നത് കഴുത്ത് ആയതുകൊണ്ടുതന്നെ തലയിലോ കൈയിലോ അമിതമായി ഭാരം ചുമന്നാലും കഴുത്ത് വേദന അനുഭവപ്പെടാനുള്ള സാധ്യതയുണ്ട്.\nവിശ്രമമില്ലാതെ ജോലി ചെയ്യുന്നവര്‍ക്കും കഴുത്ത് വേദന ഉണ്ടാകാനുള്ള സാധ്യത കൂടുതലാണ്. ഇതുമാത്രമല്ല സ്ഥരിമായി ഓരേ ദിശയിലേക്ക് മാത്രം ശ്രദ്ധ ചെലുത്തിക്കൊണ്ടുള്ള ജോലി ചെയ്യുന്നവര്‍ക്കും കഴുത്ത് വേദന ഉണ്ടാകാനുളള സാധ്യത കൂടുതലാണ്. അമിതമായി തണുപ്പ് കഴുത്തില് ഏല്‍ക്കുന്നതും കഴുത്ത് വേദനയ്ക്ക് ഇടയാകും.\nസ്ഥിരമായി കഴുത്ത് വേദന അനുഭവിക്കുന്നവര് വൈദ്യപരിശോധനയിലൂടെ കഴുത്ത് വേദനയുടെ യഥാര്‍ത്ഥകാരണം കണ്ടെത്തേണ്ടത് അനിവാര്യമാണ്. കൃത്യസമയത്ത് ആവശ്യമായ ചികിത്സയും ശ്രദ്ധയും ലഭ്യമാക്കിയാല് കഴുത്തുവേദനയെ ഭയപ്പെടേണ്ടി വരില്ല.\nStory Highlights:Neck pain Symptoms and causes


'ദര്‍ബാര്' കളറാക്കാനൊരുങ്ങി ദളപതി; ഡബ്ബിംഗ് ആരംഭിച്ചു - Express Kerala\n‘ദര്‍ബാര്’ കളറാക്കാനൊരുങ്ങി ദളപതി; ഡബ്ബിംഗ് ആരംഭിച്ചു\nപ്രേക്ഷകർ ഏറെ ആകാംക്ഷയോടെ കാത്തിരുന്ന ‘ദര്‍ബാര്’ ചിത്രത്തിന്റെ ഡബ്ബിംഗ് ആരംഭിച്ച് ദളപതി. രജനികാന്ത് ഡബ്ബ് ചെയ്യുന്നതിന്റെ ഫോട്ടോകള് അണിയറ പ്രവര്‍ത്തകര് തന്നെയാണ് പുറത്ത് വിട്ടത്. തമിഴകത്തിന്റെ സംവിധായകന് എ ആര് മുരുഗദോസ് ഒരുക്കുന്ന ചിത്രമാണ് ദര്‍ബാര്.\nആദിത്യ അരുണാചലം എന്ന കഥാപാത്രമായിട്ടാണ് രജനികാന്ത് ചിത്രത്തില് എത്തുന്നത്. അടുത്തമാസം 7നാണ് ചിത്രത്തിന്റെ ഓഡിയോ ലോഞ്ച് നടക്കുക. അതിനു മുമ്പേ ചിത്രത്തിലെ ഒരു ഗാനം പുറത്തുവിട്ടേക്കുമെന്നും റിപ്പോര്‍ട്ടുണ്ട്. രജനി നായകനായി എത്തുന്ന അടുത്ത ചിത്രം സിരുത്തൈ ശിവ സംവിധാനം ചെയ്യന്നതാണ്.\nTweets by LycaProductions\nകൊറോണ മുന്‍കരുതല്; തമിഴ്‌നാട് സര്‍ക്കാരിന് അഭിനന്ദനവുമായി രജനികാന്ത്


അന്ധതയെ തോല്‍പിച്ച് അക്കങ്ങളുടെ രഹസ്യങ്ങള് കണ്ടെത്തുന്ന ബസവരാജ്\n02 Mar, 2018 at 10:31 PM\nകമ്പ്യൂട്ടറിനെ തോല്‍പിക്കുന്ന ബസവരാജിന്റെ ഗണിതവേഗത കയ്യടി നേടി\nകാഴ്ചയില്ലാത്തവരുടെ മുന്നേറ്റത്തിനായി ദുബൈ താമസ കുടിയേറ്റ വകുപ്പ് സംഘടിപ്പിച്ച പരിപാടിയില് താരമായത് ഇന്ത്യന് പ്രതിഭ. അന്ധതയെ തോല്‍പിച്ച് അക്കങ്ങളുടെ രഹസ്യങ്ങള് കണ്ടെത്തുന്ന ബസവരാജാണ് കയ്യടി നേടിയത്.\nകാഴ്ചയില്ലാത്തവരെ മുഖ്യധാരയിലെത്തിക്കാന് താമസകുടിയേറ്റ് വകുപ്പ് സംഘടിപ്പിക്കുന്ന വാര്‍ഷിക പരിപാടിയാണ് അല്‍മനാര് ഫോറം. അന്ധതയെ തോല്‍പിച്ച് മുന്നേറാന് മറ്റുള്ളവര്‍ക്ക് ആവേശം പകരാണ് ബസവരാജ് ശങ്കര് ഉംറാനി ഇന്ത്യയില് നിന്ന് എത്തിയത്. കമ്പ്യൂട്ടറിനെ തോല്‍പിക്കുന്ന ബസവരാജിന്റെ ഗണിതവേഗത കയ്യടി നേടി.\nബല്‍ഗാം സ്വദേശിയായി ബസവരാജ് ആദ്യമായാണ് വിദേശരാജ്യത്ത് എത്തുന്നത്. ദുബൈ ഇമിഗ്രേഷൻ ഡയറക് ടർ ജനറൽ മേജര് ജനറല് മുഹമ്മദ് അഹമ്മദ് റാശിദ് അല് മറി , ദുബൈ ഇന്ത്യൻ കോൺസുൽ ജനറൽ വിപുൽ എന്നിവർ ഈ 28 കാരനെ അഭിനന്ദിക്കാനെത്തി. ദുബൈ എമിഗ്രേഷനില് ഇപ്പോള് നിശ്ചയദാര്‍ഢ്യ വിഭാഗത്തില്‍പെട്ട 20 പേരാണ് ജോലി ചെയ്യുന്നത് ഇത് അന്‍പതായി വര്‍ധിപ്പിക്കുമെന്ന് അധികൃതര് പറഞ്ഞു.


രാജ്യത്ത് ആഭ്യന്തര വിമാന സർവീസുകൾ ഇന്ന് മുതൽ പുനഃരാരംഭിച്ചു\n62 ദിവസങ്ങൾക്ക് ശേഷം രാജ്യത്ത് ആഭ്യന്തര വിമാന സർവീസുകൾ ഇന്ന് മുതൽ പുനഃരാരംഭിച്ചു.\nഡൽഹിയിൽ നിന്ന് പൂനെയിലേക്കുള്ള ആദ്യവിമാനം പുലർച്ചെ 4.45 നും മുംബൈ- പട്ന വിമാനം രാവിലെ 6.45 നും പുറപ്പെട്ടു. കൊച്ചിയിൽ നിന്ന് 13 സർവീസുകളാണ് ഇന്നുള്ളത്. തിരുവനന്തപുരം-6, കോഴിക്കോട്-3, കണ്ണൂർ-1 എന്നിങ്ങനെയാണ് കേരളത്തിലെ മറ്റ് വിമാനത്താവളങ്ങളിൽ നിന്ന് ഇന്ന് നടത്തുന്ന സർവീസുകൾ.\nതിരുവനന്തപുരത്തേക്ക് മൂന്ന് വിമാന സർവീസുകളാണ് ഇന്ന് എത്തുക. കോഴിക്കോട് നിന്നും രണ്ട് വിമാനങ്ങളും ഡൽഹിയിൽ നിന്നും ഒരു വിമാനവുമാണ് തിരുവനന്തപുരത്ത് ഇന്ന് എത്തുന്നത്. കോഴിക്കോടേക്ക് രണ്ട്വിമാനങ്ങളും ഡൽഹിയിലേക്ക് ഒരു വിമാനവും ഇന്ന് യാത്ര തിരിക്കും. രാവിലെ 8.30ന് കോഴിക്കോട്ടേക്കാണ് തിരുവനന്തപുരത്ത് നിന്നുള്ള ആദ്യ വിമാനം പുറപ്പെട്ടത്.\nകേരളത്തിലെത്തുന്ന യാത്രക്കാർക്കായി സംസ്ഥാന സർക്കാർ പ്രത്യേക മാർഗനിർദേശങ്ങൾപുറപ്പെടുവിച്ചിട്ടുണ്ട്. യാത്രക്കാർ കൊവിഡ് ജാഗ്രത സൈറ്റിൽരജിസ്റ്റർ ചെയ്യണം. ഒന്നിലധികം പേർ ഒരു ടിക്കറ്റിൽ യാത്ര ചെയ്യുകയാണെങ്കിൽ എല്ലാവരുടേയും വിവരങ്ങൾ രജിസ്‌ട്രേഷനിൽ ഉൾപ്പെടുത്തണം. മൊബൈൽ നമ്പറിലേക്ക് ക്യുആർ കോഡ് അടങ്ങുന്ന യാത്ര പെർമിറ്റ് ലഭിച്ചശേഷം യാത്ര ആരംഭിക്കുക. ബോഡിംഗ് പാസ് നൽകുന്നതിന് മുൻപ് ജാഗ്രത പോർട്ടലിൽ രജിസ്റ്റർ ചെയ്തിട്ടുണ്ടെയെന്ന് എയർലൈൻ ജീവനക്കാർ പരിശോധിക്കണം. സംസ്ഥാനത്തെത്തുന്ന എല്ലാ യാത്രക്കാരും 14 ദിവസത്തെ ക്വറന്റീനിൽ കഴിയണം.\nStory highlight: Domestic flights started today\nRead more on: Domestic airline | start | today


സത്യം 'വിഴുങ്ങി'യത് മനോരമ തന്നെ; തൃശ്ശൂർ ലോ കോളേജ് വോട്ട് വാർത്ത നിഷേധിച്ച് അധികൃതർ | Kerala | Deshabhimani | Friday Sep 6, 2019\nതൃശ്ശൂർ > ലോ കോളേജ് തെരഞ്ഞെടുപ്പുമായി ബന്ധപ്പെട്ട് മലയാള മനോരമ പത്രം പ്രസിദ്ധീകരിച്ച വാർത്ത നിഷേധിച്ച് കോളേജ് അധികൃതർ. വോട്ടെണ്ണൽ സമയത്ത് എസ്‌എഫ്‌ഐയുടെ വോട്ടിങ് ഏജന്റ് വോട്ടുകൾ എടുത്ത് വിഴുങ്ങി എന്നായിരുന്നു മനോരമയുടെ വാർത്ത. കെഎസ്‌യു സ്ഥാനാർഥിയെ തോൽപ്പിക്കാനായിരുന്നു ഇതെന്നുമാണ് മനോരമ പറയുന്നത്.\nഎന്നാൽ വലിയ അബദ്ധമാണ് വാർത്തയിൽ ഉള്ളതെന്ന് ഒറ്റനോട്ടത്തിൽത്തന്നെ മനസ്സിലാകും. തെരഞ്ഞെടുപ്പുകളെക്കുറിച്ച് എന്തെങ്കിലും ധാരണയുള്ളവർക്ക് ഇത്തരത്തിൽ പറയാൻ കഴിയില്ല. അതുതന്നെയാണ് കോളേജ് അധികൃതരും പറയുന്നത്. പോൾ ചെയ്‌ത മുഴുവൻ വോട്ടുകളും എണ്ണുമ്പോൾ കണ്ടില്ലെങ്കിൽ ആ തെരഞ്ഞെടുപ്പ് അസാധുവാകും. ലോകത്ത് ഏത് തെരഞ്ഞെടുപ്പിലും അങ്ങനെതന്നെയാണ്. അങ്ങനെയുള്ളപ്പോഴാണ്4വോട്ടുകൾ വിഴുങ്ങി എന്നെല്ലാം മനോരമ അടിച്ചുവിടുന്നത്. ഒറ്റയൊരു ബാലറ്റ് നഷ്ടമായാൽ പോലും വോട്ടെണ്ണൽ നിർത്തിവയ്‌ക്കും. അത് സാമാന്യബോധമുള്ള ആർക്കും മനസ്സിലാകുന്ന കാര്യമാണ്. വാർത്ത വാസ്‌തവ വിരുദ്ധമാണെന്നും എല്ലാ ബാലറ്റ് പേപ്പറുകളും അനുബന്ധ രേഖകളും കോളേജിൽ ഭദ്രമാണെന്നും കോളേജ് ഔദ്യേഗിക കുറിപ്പിൽ അറിയിക്കുന്നു.\nലോ കോളേജിൽ ഒറ്റ സീറ്റിൽ ഒഴികെ മുഴുവൻ സീറ്റിലും എസ്‌എഫ്‌ഐ ആണ് വിജയിച്ചത്. കഴിഞ്ഞ തവണ നഷ്‌ടപ്പെട്ട ചെയർമാൻസ്ഥാനം തിരികെ പിടിക്കുകയും ചെയ്‌തു. തെരഞ്ഞെടുപ്പിൽ എസ്‌എഫ്‌ഐ ജയിച്ചത് സഹിക്കാനാകാതെ എഴുതിയ വാർത്തയാണെന്നും മനസ്സിലാക്കാം.\nതൃശൂര് ജില്ലയില് കഴിഞ്ഞ ദിവസം സംഘടനാ അടിസ്ഥാനത്തില് തെരഞ്ഞെടുപ്പ് നടന്ന 27 കോളേജില് 25 കോളേജിലും യൂണിയന് ഭരണം എസ്എഫ്ഐക്കാണ് ലഭിച്ചത്.


Rahul gandhi targets opposition leader's post, his outreach to non upa parties show congress strength | രാഹുലിന്റെ ലക്ഷ്യം പ്രതിപക്ഷ നേതൃസ്ഥാനം, മെഗാ യുപിഎ ടാര്‍ഗറ്റ്, ഒവൈസിക്ക് ഇടമില്ല - Malayalam Oneindia\n1 min ago 'ഈ __മാർ ഒന്നിച്ചിങ്ങു വന്നിരുന്നെങ്കിൽ ഒറ്റ ചവുട്ടിൽ നിർത്താമായിരുന്നു', മാത്യു ടി തോമസിന്റെ കുറിപ്പ്\n28 min ago സംസ്ഥാനത്ത് കൊവിഡ് വ്യാപനം കുറയുന്നു; ഇന്ന് 19325 പേർക്ക് രോഗം..27,266 പേർക്ക് രോഗമുക്തി\nUpdated: Mon, Aug 30, 2021, 10:53 [IST]\nദില്ലി: രാഹുല് ഗാന്ധിയുടെ പ്രതിപക്ഷ ഏകോപന ശ്രമത്തിന് പുതിയ മാനം. നേരിട്ടിറങ്ങുക മാത്രമല്ല, യുപിഎയ്ക്ക് പുറത്തേക്ക് കക്ഷികളെ തേടിയുള്ള ശ്രമമാണ് രാഹുല് നടത്തുന്നത്. എന്നാല് നിര്‍ണായകമായ ചില കക്ഷികളെ ഈ യോഗത്തില് നിന്ന് ഒഴിവാക്കിയിട്ടുണ്ട്. രാജ്യത്തെ മാറിയ സാഹചര്യത്തിനനുസരിച്ചുള്ള രാഷ്ട്രീയമാണ് ഇതിന് പിന്നില്.\nതീവ്ര മുസ്ലീം സംഘടനകളുമായി ബന്ധം ഒഴിവാക്കണമെന്ന നിര്‍ദേശം കോണ്‍ഗ്രസിനുള്ളില് നിന്നുണ്ട്. ബിജെപിക്ക് ആയുധം കൊടുക്കുന്ന നെഗറ്റീവായ യാതൊന്നും സഖ്യത്തിലുണ്ടാവില്ലെന്ന് രാഹുല് ഉറപ്പാക്കുന്നുണ്ട്.\nപ്രതിപക്ഷ കക്ഷികള്‍ക്കിടയില് പ്രതിച്ഛായ മിനുക്കാതെ ഇനി മുന്നോട്ട് പോകാനാവില്ലെന്നാണ് രാഹുല് കരുതുന്നത്. അതാണ് കഴിഞ്ഞ കണ്ടത്. നൂറിലധികം എംപിമാരാണ് രാഹുലിന്റെ ക്ഷണം സ്വീകരിച്ച് എത്തിയത്. കോണ്‍ഗ്രസിന് ആവേശത്തിനുള്ള അവസരം തന്നെ ഇതിലുണ്ട്. എഎപി വരാത്തതിന് കാരണം പഞ്ചാബില് കോണ്‍ഗ്രസിന്റെ മുഖ്യ എതിരാളി അവരായത് കൊണ്ടാണ്. രാഹുലിന്റെ നേതൃത്വത്തെ അംഗീകരിക്കാന് അവര്‍ക്ക് അതുകൊണ്ട് തന്നെ മടിയുണ്ട്. എഎപിയെ കുറിച്ചുള്ള അഭിപ്രായങ്ങളില് വിള്ളല് വീണിട്ടുണ്ട്. ഇനി കെജ്രിവാളിനെ സഖ്യവുമായി അടുപ്പിക്കുക കുറച്ച് ബുദ്ധിമുട്ടാണ്.\nവൈഎസ്ആര് കോണ്‍ഗ്രസ്, ടിഡിപി, ടിആര്‍എസ്, ബിജെഡി, അകാലിദള് എന്നീ കക്ഷികളും വിട്ടുനിന്നവരിലുണ്ട്. അകാലിദളിനെ സഖ്യത്തില് ചേര്‍ക്കണോ എന്ന് പരിശോധിച്ച് വരികയാണ്. വൈഎസ്ആര് കോണ്‍ഗ്രസും ടിഡിപിയും ടിആര്‍എസും ഒരു സഖ്യത്തില് വരാനുള്ള സാധ്യത കുറവാണ്. ഇവര് പരസ്പരം രാഷ്ട്രീയ എതിരാളികളാണ്. കോണ്‍ഗ്രസുമായി ചേരാന് ജഗനും ചന്ദ്രശേഖര റാവുവിനും എതിര്‍പ്പുണ്ട്. ടിഡിപി ഇനിയൊരു സഖ്യത്തിനേ ഇല്ലെന്ന നിലപാടിലാണ്. 2019ലെ തിരിച്ചടിയാണ് സഖ്യത്തിന്് മടിക്കുന്നതിന് കാരണം. സര്‍ക്കാരുണ്ടാക്കാന് സാധിച്ചാല് ഇവര് പിന്തുണ നല്‍കും.\nമെഗാ യുപിഎ എന്ന വിശാല തന്ത്രമാണ് രാഹുലിന് മുന്നിലുള്ളത്. സോണിയ ഗാന്ധി മുമ്പ് ഉണ്ടാക്കതിനേക്കാള് വലിയ സഖ്യമാണ് രാഹുല് ലക്ഷ്യമിടുന്നത്. പുതിയ പാര്‍ട്ടികളെ ആകര്‍ഷിക്കാനാണ് നേരിട്ടിറങ്ങിയത്. ലാലു പ്രസാദ് യാദവും തേജസ്വി യാദവും കോണ്‍ഗ്രസിനായി ക്യാമ്പയിന് നടത്തുന്നുമുണ്ട്. അഖിലേഷ് യാദവിനെ അടക്കം കണ്ടത് ഈ തന്ത്രത്തിന്റെ ഭാഗമാണ്. യുപിഎ കക്ഷികള് മാത്രം സഖ്യത്തില് പോര എന്നാണ് രാഹുല് കരുതുന്നത്. യുപിഎയ്ക്ക് പുറത്തേക്ക് രാഹുല് വലവീശുന്നത് ഇത് ആദ്യമായിട്ടാണ്. ഡിഎംകെ, ആര്‍ജെഡി, ജെഎംഎം എന്നിവരാണ് എല്ലാ രീതിയിലും രാഹുലിനെ ഇപ്പോള് വിശ്വസിക്കുന്നത്.\nരാഹുല് നടത്തുന്ന രണ്ടാമത്തെ വലിയ നീക്കമാണിത്. പക്ഷേ ആദ്യ നീക്കത്തില് രാഹുല് അധികം സംസാരിച്ചിരുന്നില്ല. പകരം മറ്റ് കക്ഷികള്‍ക്ക് സ്‌പേസ് നല്‍കി അവരെ കൊണ്ട് സംസാരിപ്പിക്കുന്ന രീതിയാണ് രാഹുലില് കണ്ടത്. ഇത് വലിയ വിജയമായി. എന്നാല് ഇന്നലെ രാഹുല് ഗിയര് മാറ്റുന്നതാണ് കണ്ടത്. രാഹുല് മുന്നില് നിന്ന് പ്രതിഷേധങ്ങളെ നയിക്കുന്നതും പ്രതിപക്ഷത്തെ ഒന്നിച്ച് ചേര്‍ത്ത് നിര്‍ത്തി മുന്നോട്ട് നയിക്കുന്നതും പ്രകടമായിരുന്നു. അതേസമയം അസാദുദ്ദീന് ഒവൈസിയെ പോലുള്ള നേതാക്കളെ രാഹുല് ക്ഷണിച്ചിരുന്നില്ല. അസമിലെ ബദറുദ്ദീന് അജ്മലുമായുള്ള സഖ്യവും കോണ്‍ഗ്രസ് ഉപേക്ഷിക്കും.\nഒവൈസിയെ കൂട്ടുപിടിച്ചാല് സഖ്യത്തിന് ക്രെഡിബിളിറ്റിയുണ്ടാവില്ലെന്ന നിലപാടിലാണ് കോണ്‍ഗ്രസ്. ബീഹാറും തെലങ്കാനയും അടക്കമുള്ള ഇടങ്ങളില് നിന്ന് ഒവൈസിയെ കോണ്‍ഗ്രസ് അകറ്റി നിര്‍ത്തിയിരുന്നു. മുസ്ലീം വോട്ടുകളെ ഭിന്നിക്കുകയും അവ ബിജെപിക്ക് അനുകൂലമാക്കുകയും ചെയ്യുന്ന നേതാവെന്ന ഇമേജാണ് പ്രതിപക്ഷ നിരയില് ഒവൈസിക്കുള്ളത്. മജ്‌ലിസ് പാര്‍ട്ടിയുമായി ചേര്‍ന്നാല് മുസ്ലീങ്ങളുടെ സഖ്യമാണെന്ന പ്രചാരണവും ബിജെപി കൊണ്ടുവരും. അത് ഹിന്ദു വോട്ടുകളെ ഒന്നിക്കാന് വഴിയൊരുക്കും. ഇത്തവണ അത്തരമൊരു സാധ്യതകളൊന്നും നല്‍കാന് രാ ഹുല് തയ്യാറല്ല. അസമിലും ബംഗാളിലും തീവ്ര മുസ്ലീം കക്ഷികളുമായി ചേരില്ലെന്ന് രാഹുല് തീരുമാനിച്ചിട്ടുണ്ട്.\nപെഗാസസ് വിഷയമാണ് പ്രതിപക്ഷത്തെ ഒന്നിപ്പിച്ചെങ്കിലും കളത്തില് നേര് വിപരീതമായ കാര്യങ്ങളാണ് രാഹുല് അവതരിപ്പിച്ചത്. വിലക്കയറ്റം, കാര്‍ഷിക നിയമത്തിനെതിരെ പ്രതിഷേധം എന്നിവയാണ് പ്രാക്ടിക്കല് രാഷ്ട്രീയത്തിനായി രാഹുല് ഉപയോഗിച്ചിരിക്കുന്നത്. പെഗാസസ് വിഷയം ജനങ്ങള് കാര്യമായിട്ട് എടുക്കാത്തതാണെന്ന് നേരത്തെ ശശി തരൂര് പറഞ്ഞിരുന്നു. റാഫേല് വിഷയം പോലെ ഇത് ഏറ്റുപിടിക്കാന് രാഹുല് തയ്യാറല്ല. പാര്‍ലമെന്റില് പെഗാസസ് ഉന്നയിക്കാനാണ് തീരുമാനം. ഇത് പാര്‍ലമെന്റില് പ്രതിപക്ഷത്തെ നയിക്കാനുള്ള രാഹുലിന്റെ ഏറ്റവും വലിയ തന്ത്രമാണ്.\nപ്രശാന്ത് കിഷോറിന്റെ തന്ത്രങ്ങളാണ് ഈ മേക്കോവറിന് കാരണമെന്ന് വ്യക്തമാണ്. പക്ഷേ കിഷോറിന് എന്ത് റോള് കോണ്‍ഗ്രസില് നല്‍കുമെന്നാണ് രാഹുല് സീനിയര് നേതാക്കളുമായി ചര്‍ച്ച നടത്തി കൊണ്ടിരിക്കുന്നത്. ഇലക്ഷന് സ്ട്രാറ്റജിയുടെ ജനറല് സെക്രട്ടറി പദം കിഷോറിന് നല്‍കിയേക്കും. കോണ്‍ഗ്രസില് ചേരാനാണ് കിഷോറിനുള്ള നിര്‍ദേശം. ദേശീയ റോളാണ് കിഷോറിന് നല്‍കുന്നത്. പ്രത്യേക അഡൈ്വസറി കമ്മിറ്റി രൂപീകരിക്കാന് ഹൈക്കമാന്‍ഡിനോട് നിര്‍ദേശിച്ചിരിക്കുകയാണ്. സോണിയയുടെ അധ്യക്ഷതയിലായിരിക്കണം ഈ കമ്മിറ്റിയെന്നും നിര്‍ദേശിച്ചിട്ടുണ്ട്. എല്ലാ രാഷ്ട്രീയ നീക്കങ്ങളും തീരുമാനിക്കുന്ന സമിതിയായിരിക്കും ഇതെന്നാണ് സൂചന.\nഏതൊക്കെ സഖ്യം ഏതൊക്കെ സംസ്ഥാനത്ത് വര്‍ക്ക് ഔട്ടാവുമെന്നാണ് ഇപ്പോള് കിഷോര് പരിശോധിക്കുന്നത്. ഇതിന് ശേഷം ഹൈക്കമാന്‍ഡിന് മുന്നില് ഇവ അറിയിക്കും. വര്‍ക്കിംഗ് കമ്മിറ്റിക്കായിരിക്കും ഇതിന് അനുമതി നല്‍കേണ്ട ചുമതല. ചില നേതാക്കള്‍ക്ക് ഈ കമ്മിറ്റിയില് ചുമതലയുണ്ടാവും. എഐസിസി ജനറല് സെക്രട്ടറി എന്ന സാധാരണ പദം വേണ്ടെന്നാണ് കിഷോര് അറിയിച്ചിരിക്കുന്നത്. പകരം മുകള് തട്ടില് നിയന്ത്രണങ്ങളുള്ള പൊസിഷനാണ് ആവശ്യപ്പെട്ടിരിക്കുന്നത്. പുതിയ നിയമനങ്ങള് അടുത്ത മാസങ്ങളിലായി നടക്കും. അതേസമയം ബംഗാളിലെ തൃണമൂലിനെ മുഖം മാറ്റിയത് പോലെയായിരിക്കും കോണ്‍ഗ്രസിനും വരുന്ന മാറ്റം.\nകമല്‍നാഥും അമരീന്ദര് സിംഗും അടക്കമുള്ള നേതാക്കള് കിഷോര് വരണമെന്ന ആവശ്യത്തിലാണ്. നിബന്ധനകളൊന്നും ഇല്ലാതെ പ്രശാന്തിന് കോണ്‍ഗ്രസിലേക്ക് വരാന് സാധിക്കും. പ്രശാന്തിനൊപ്പം നേരത്തെ പ്രവര്‍ത്തിച്ചവരും കോണ്‍ഗ്രസിലുണ്ട്. ഇവര് പികെയുടെ മാനേജ്‌മെന്റ് മികവിനെ അംഗീകരിക്കുന്നുണ്ട്. അതേസമയം കഴിഞ്ഞ ദിവസം പ്രതിപക്ഷ കൂടിച്ചേരലിന് 2024ലേക്കുള്ള ട്രെയിലറായി കോണ്‍ഗ്രസ് വിശേഷിപ്പിച്ച് കഴിഞ്ഞു. രാജ്യത്തെ 60 ശതമാനത്തിന്റെ ശബ്ദം നമ്മള് ഒന്നിച്ചാല് പുറത്തുവരുമെന്ന് രാഹുല് പ്രതിപക്ഷത്തോട് പറഞ്ഞ് കഴിഞ്ഞു. അതേസമയം മാധ്യമങ്ങളിലെ തന്റെ ഇമേജ് മാറ്റുക കൂടി രാഹുലിന്റെ ടാര്‍ഗറ്റിന്റെ ഭാഗമാണ്.\nrahul gandhi congress priyanka gandhi bjp രാഹുല് ഗാന്ധി പ്രശാന്ത് കിഷോര് കോണ്‍ഗ്രസ് പ്രിയങ്ക ഗാന്ധി ബിജെപി politics\nrahul gandhi targets opposition leader's post, his outreach to non upa parties show congress strength


| മഹാവിഷ്ണുവിനെ പ്രീതിപ്പെടുത്താന് ഒരു വഴിയേയുള്ളൂ... സുബാഹു രാജാവിന്റെ സങ്കടം കണ്ട് തത്ത പറഞ്ഞുനല്‍കിയ മാര്‍ഗം ഇതായിരുന്നു | Mangalam\nSaturday, May 19, 2018 Last Updated 18 Min 32 Sec ago English Edition\nപുരാണപരമ്പര - മനുപ്രതാപ്\nTuesday 05 Sep 2017 01.44 PM\nമഹാവിഷ്ണുവിനെ പ്രീതിപ്പെടുത്താന് ഒരു വഴിയേയുള്ളൂ... സുബാഹു രാജാവിന്റെ സങ്കടം കണ്ട് തത്ത പറഞ്ഞുനല്‍കിയ മാര്‍ഗം ഇതായിരുന്നു\n''മോനേ... വിഷ്ണുഭഗവാനെ പ്രീതിപ്പെടുത്താന് ഒരു വഴിയേയുള്ളൂ. നല്ല കീര്‍ത്തനങ്ങള് പാടി അദ്ദേഹത്തെ സ്തുതിക്കുക.''\nചേദിയിലെ രാജാവായിരുന്നു സുബാഹു. മഹാവിഷ്ണുവിന്റെ പരമ ഭക്തനായിരുന്നു അദ്ദേഹം. എന്നാല് പല യാഗങ്ങളും പ്രാര്‍ഥനകളും നടത്തിയിട്ടും അദ്ദേഹത്തിന് മഹാവിഷ്ണുവിനെ ദര്‍ശിക്കാന് കഴിഞ്ഞിരുന്നില്ല. അതില് വല്ലാതെ ദു:ഖിതനായിരുന്നു അദ്ദേഹം.\nഎന്നിട്ടും ആഗ്രഹം സാധിക്കുന്നതിനായി പല പല ക്ഷേത്രങ്ങള് കയറിയിറങ്ങുന്നത് അദ്ദേഹവും ഭാര്യയും പതിവാക്കി. ഒരിക്കല് ക്ഷേത്രദര്‍ശനത്തിനെത്തിയ സുബാഹുവിനേയും ഭാര്യയേയും കണ്ട് ഒരു മഹര്‍ഷി അവരെ ആശ്വസിപ്പിക്കാനെത്തി. സുബാഹൂ.. നിങ്ങള് മഹാവിഷ്ണുവിന്റെ പരമ ഭക്തനാണ്.\nഅതിനാല് അധികനാള് നിങ്ങളെ പരീക്ഷിക്കാന് ഭഗവാന് കഴിയില്ല. ഒരു കാര്യം ചെയ്യൂ.. നിങ്ങള് ഭാര്യയോടൊപ്പം തെക്കന്‍ദേശത്തേയ്ക്ക് ഒരു യാത്ര പോവുക. അവിടെ ഒരു കാട്ടില് മഹാജ്ഞാനികളായ സന്യാസിവര്യന്‍മാര് തപസുചെയ്യുന്നുണ്ട്. തീര്‍ച്ചയായും അവര്‍ക്ക് നിങ്ങളെ അനുഗ്രഹിക്കാന് കഴിയും.\nഅതുകേട്ടതോടെ സുബാഹുവിന് സന്തോഷമായി.തീര്‍ച്ചയായും മഹര്‍ഷേ.. ഞങ്ങള് എത്രയും വേഗം തെക്കന്‍ദേശത്തേയ്ക്ക് യാത്ര ആരംഭിക്കുകയാണ്. സുബാഹുവും ഭാര്യയും മഹര്‍ഷിയുടെ അനുഗ്രഹം വാങ്ങിയശേഷം തെക്കന്‍ദേശത്തേയ്ക്ക് നീങ്ങി. വളരെദൂരം സഞ്ചരിച്ച് അവര് മുനിമാര് തപസനുഷ്ഠിക്കുന്ന കാട്ടിലെത്തി.\nഎന്നാല് സുബാഹുവിനെ സഹായിക്കാന് മുനിമാര്‍ക്കും കഴിഞ്ഞില്ല. സങ്കടത്തോടെ അവര് മടങ്ങുന്നത് അതിനടുത്തായുള്ള മരത്തില് താമസിച്ചിരുന്ന തത്തകള് കണ്ടു. അതില് ഒരു തത്തയുടെ പേര് കുഞ്ജലന് എന്നായിരുന്നു. കുഞ്ജലനോട് മകനായ വിജ്വലന് ചോദിച്ചു.\nനോക്കൂ.. അച്ഛാ.. എത്ര കഷ്ടപ്പെട്ടാണ് അദ്ദേഹവും ഭാര്യയും ഇവിടെയെത്തിയത്. ദീര്‍ഘനാളായി അവര് മഹാവിഷ്ണുദര്‍ശനത്തിനായി കൊതിക്കുകയാണെന്ന് അവരുടെ സംസാരത്തില് നിന്നും മനസിലായി. എന്നിട്ടും എന്താണ് ഭഗവാന് അവരോട് കരുണ കാട്ടാത്തത്.\nഎന്തുകൊണ്ടാണ് അവരെ അദ്ദേഹം അനുഗ്രഹിക്കാത്തത്..?എല്ലാം കേട്ടശേഷം കുഞ്ജലന് പറഞ്ഞു. മോനേ.. വിഷ്ണുഭഗവാനെ പ്രീതിപ്പെടുത്താന് ഒരു വഴിയേയുള്ളൂ.. നല്ല കീര്‍ത്തനങ്ങള് പാടി അദ്ദേഹത്തെ സ്തുതിക്കുക.. വിഷ്ണുസ്തുതി കേട്ടാല് അദ്ദേഹത്തിന് പ്രത്യക്ഷപ്പെടാതിരിക്കാന് കഴിയില്ല..\nഅപ്പോള് വിജ്വലന് ഒരാഗ്രഹം.ഓഹോ.. എങ്കില് എനിക്കും വിഷ്ണു സ്തുതികള് പാടിത്തരാമോ..? അതുകേട്ട് കുഞ്ജലന് സന്തോഷത്തോടെ വിഷ്ണു സ്തുതികള് പാടാന് തുടങ്ങി. വിജ്വലനും അതേറ്റുപാടി. വിഷ്ണുസ്തുതികള് കേട്ട് സന്തോഷവാനായ സുബാഹുവും ഭാര്യയും അവരോടൊപ്പം പാടി.\nഇതെല്ലാം മഹാവിഷ്ണു കാണുന്നുണ്ടായിരുന്നു. ഇനിയും ഇവരുടെ ഭക്തി കണ്ടില്ലെന്നു നടിക്കാന് കഴിയില്ല. അവരെ അനുഗ്രഹിച്ചേ തീരൂ.. മഹാവിഷ്ണു സുബാഹുവിനു മുന്നില് പ്രത്യക്ഷപ്പെട്ടു. സുബാഹൂ.. താങ്കളുടെ മനോഹര സ്തുതികള് എന്നെ സന്തോഷിപ്പിക്കുന്നു.\nഅതിനാല് നിങ്ങളെ ഞാന് സ്വര്‍ഗലോകത്തിലേക്ക് കൊണ്ടുപോവുകയാണ്. അപ്പോഴാണ് അദ്ദേഹം തത്തകളെ കണ്ടത്. അവരെയും അനുഗ്രഹിച്ചു. എന്നെ സ്തുതിച്ച ഓമനകളായ പറവകളേ.. നിങ്ങള് എല്ലാവര്‍ക്കും പ്രിയപ്പെട്ടവരായി മാറും. തത്തകള് പിന്നീട് എല്ലാവരുടേയും ഓമനകളായി മാറി.\nദശരഥ പുത്രന്മാര്‍ക്ക് വനത്തില് സദ്യയൊരുക്കിയ ഭരദ്വാജ മുനിയും വിരുന്നിനെത്തിയ ദേവഗണവും\nശിവപാര്‍വതിമാരുടെ മധുവിധു ആഘോഷം നടന്ന കാടിന് ഇളാവൃതം എന്ന് പേരുവീണത് ഇങ്ങനെയാണ്..\nനൂറു ഭാര്യമാരുണ്ടായിട്ടും കുഞ്ഞിനെ കിട്ടാന് യുവനാശ്വന് രാജാവ് പ്രസവിച്ചു; കുട്ടിയെ പാലൂട്ടാന് ദേവേന്ദ്രന് കണ്ടെത്തിയ മാര്‍ഗം\nപരിശുദ്ധ ദിദിമോസ് ബാവയുടെ ഓര്‍മ്മപ്പെരുന്നാള് 20 മുതല് 26 വരെ\nമഹത്തുക്കളിലേക്ക് എത്താന് ഈ റമദാന്\nവി വി ഐ പിയെ കണ്ട് ക്ഷേത്ര ഭാരവാഹികള് ഞെട്ടി, പിന്നെ വാട്ട്‌സാപ്പിലും മെസഞ്ചറിലും സന്ദേശങ്ങള് പറന്നു, നിമിഷം നേരം കൊണ്ട് ക്ഷേത്രപരിസരം ആള്‍ക്കൂട്ടമായി... 15 വര്‍ഷത്തിനു ശേഷം മോഹന്‍ലാല് എത്തി ആന്റണി പെരുമ്പാവൂരിനൊപ്പം..\nശബരിമല പ്രസാദനിര്‍മാണം മൈസൂരിലെ ഫുഡ് ട്രെയിനിങ് റിസര്‍ച്ച് ഇന്‍സ്‌റ്റിറ്റ്യൂട്ടിന്\nശബരിമലയില് അഷ്‌ടമംഗലദേവപ്രശ്‌നം 17 മുതല്


‘കോഹ്ലിയെ കൊണ്ട് ഒന്നിനും കൊള്ളില്ല, രോഹിതിനെ നായകനാക്കൂ‘\nചൊവ്വ, 14 മെയ് 2019 (14:36 IST)\nഐ പി എല്ലിൽ ഇത് നാലാം തവണയാണ് മുംബൈ ഇന്ത്യൻസ് കിരീടത്തിൽ മുത്തമിടുന്നത്. ഏറ്റവും കൂടുതൽ തവണ ഐ പി എൽ കിരീടം സ്വന്തമാക്കിയ ടീമും മുംബൈ തന്നെ. ഈ സീസണിലെ മികച്ച ടീമും നായകനും ആരെന്ന ചോദ്യത്തിന് രോഹിത് ശർമയെന്നാകും ഉത്തരം.\n2013ലായിരുന്നു രോഹിത് ശര്‍മയ്ക്ക് കീഴില് മുംബൈ ഇന്ത്യന്‍സ് ആദ്യ കിരീടം നേടുന്നത്. 2015ലും 2017ലും അതാവര്‍ത്തിച്ചു. ഇപ്പോഴിതാ ചെന്നൈ സൂപ്പര് കിങ്സിനെ തോല്‍പ്പിച്ച് നാലാമതും. രോഹിത് നായകനായി ഇരിക്കുമ്പോഴാണ് മുംബൈ നാല് തവണയും മുംബൈയ്ക്കായി കിരീടം നേടിയെടുത്തതെന്നതും ശ്രദ്ധേയമാണ്.\nഅതേസമയം ഇന്ത്യന് ക്യാപ്റ്റന് വിരാട് കോഹ്ലി നയിച്ച റോയല് ചലഞ്ചേഴ്സ് ബാംഗ്ലൂര് പോയിന്റ് പട്ടികയില് അവസാന സ്ഥാനത്താണ് അവസാനിച്ചത്. ബംഗളൂരുവിന് ഇതുവരെ ഐപിഎല് കിരീടം സ്വന്തമാക്കാനായിട്ടില്ല. ഇന്ത്യൻ ടീമിനെ നയിക്കുന്ന ക്യാപ്റ്റന് ഐ പി എല്ലിൽ തന്റെ ടീമിനെ ഒരു മികച്ച ടീമാക്കാൻ പോലും സാധിക്കാത്തത് വമ്പൻ വിമർശനത്തിനു കാരണമായിട്ടുണ്ട്.\nഇവിടെയാണ് ആരാധകർ രോഹിതിനേയും കോഹ്ലിയേയും താരതമ്യം ചെയ്തു തുടങ്ങിയത്. ഇന്ത്യൻ ടീമിന്റെ നായകനെന്ന സ്ഥാനത്ത് നിന്നും കോഹ്ലിയെ പുറത്താക്കിയിട്ട് രോഹിതിനെ നായകനാക്കൂ എന്നാണ് ആരാധകർ മുറവിളി കൂട്ടുന്നത്. നിരവധി പോസ്റ്റുകളാണ് ഈ ആവശ്യം ഉന്നയിച്ച് സോഷ്യല് മീഡിയയില് നിറയുന്നത്.\nപുതിയ കരാര്, ‘കൂറ്റന്’ പ്രതിഫലം; വാൻഡൈക്ക് 2025വരെ ലിവർപൂളില്\nരോഹിത് സെഞ്ചുറി നേടിയപ്പോള് ഞെട്ടിപ്പിക്കുന്ന റെക്കോര്‍ഡ് നേട്ടവുമായി ധോണി\nചെന്നൈയെ ചൊറിഞ്ഞു, അശ്വിന് അടപടലം പണി കൊടുത്ത് സി എസ് കെ ആരാധകർ!\nഡെഡിക്കേഷൻ ലെവൽ; ചോരയൊലിപ്പിച്ച് വാട്‌സൺ, സല്യൂട്ട് ചെയ്ത് ക്രിക്കറ്റ് പ്രേമികൾ\n‘പ്രശ്നക്കാരൻ വാട്സൺ ആയിരുന്നില്ല, ധോണിയായിരുന്നു’ - സച്ചിന്റെ വെളിപ്പെടുത്തൽ\nഇയാളെന്തൊരു മനുഷ്യനാണ്? ആ തീരുമാനം ശരിയായിരുന്നു- ഇക്കാര്യത്തിൽ പുലിയാണ് ധോണി!\nപന്ത് വന്നാല് ടീം സെറ്റാകുമോ ?, കോഹ്‌ലി ലോകകപ്പ് ഉയര്‍ത്തുമോ ? - വിരാടിന്റെ ‘തലപുകയും’!\nഅടുത്ത ലേഖനം ചെന്നൈയെ ചൊറിഞ്ഞു, അശ്വിന് അടപടലം പണി കൊടുത്ത് സി എസ് കെ ആരാധകർ!


ആളുകള് പിരിഞ്ഞുപോയി, രാഹുല് ഗാന്ധി പ്രസംഗം വെട്ടിച്ചുരുക്കി\nആദ്യ 24 മണിക്കൂറിനുള്ളില് വിറ്റഴിച്ചത് 10 ലക്ഷം യൂണിറ്റ് പ്ലേസ്റ്റേഷന് 4\nMonday 18th November 2013 11:58am\nMonday 18th November 2013 11:36am\nന്യൂദല്‍ഹി: ദല്‍ഹിയില് നടന്ന കോണ്‍ഗ്രസിന്റെ തിരഞ്ഞെടുപ്പ് റാലിയില് ജനപങ്കാളിത്തം കുറഞ്ഞതിനെ തുടര്‍ന്ന് പാര്‍ട്ടിയിലെ രണ്ടാമനായ രാഹുല് ഗാന്ധിയ്ക്ക് പ്രസംഗം വെട്ടിച്ചുരുക്കേണ്ടി വന്നു.\nശക്തിപ്രകടനമായി കണക്കാക്കുന്ന റാലിയില് വെറും ഏഴ് മിനിറ്റ് മാത്രമാണ് രാഹുല് ഗാന്ധി പ്രസംഗിച്ചത്.\nപാര്‍ട്ടിയുടെ ശക്തികേന്ദ്രമായ ദല്‍ഹി ദക്ഷിണ്‍പുരിയില് നടന്ന സമ്മേളനത്തിലേയ്ക്ക് ജനങ്ങളെ ആകര്‍ഷിക്കാനും സംഘാടകര്‍ക്കായില്ല. മൂന്ന് മണിക്കൂര് വൈകിയാണ് രാഹുല് ഗാന്ധി സമ്മേളനത്തിനെത്തിയത് എന്നതും ആളുകള് പിരിഞ്ഞു പോകാനിടയാക്കി.\nപാര്‍ട്ടി നടത്തിയ പത്രസമ്മേളനത്തിലെ കാര്യങ്ങള് റാലിയില് മുങ്ങിപ്പോകാതിരിക്കാനാണ് അദ്ദേഹം താമസിച്ചെത്തിയതെന്ന് വ്യക്തമായിരുന്നു.\nഷീല ദീക്ഷിത് സര്‍ക്കാരിന്റെ വികസനപ്രവര്‍ത്തനങ്ങളാണ് അദ്ദേഹം കൂടുതലായി പരാമര്‍ശിച്ചത്. പതിവ് പോലെ ബി.ജെ.പിയെ കടന്നാക്രമിക്കുകയും ചെയ്തു. എന്നാല് ഇതില് താല്‍പര്യം കാണിക്കാതിരുന്ന കാണികള് മടങ്ങാന് ആരംഭിച്ചു.\nരാഹുലിന്റെ പ്രസംഗം കേള്‍ക്കാന് ക്ഷമ കാണിക്കണമെന്ന് ദല്‍ഹി മുഖ്യമന്ത്രി ഷീല ദീക്ഷിത് അഭ്യര്‍ത്ഥിച്ചെങ്കിലും ഫലമുണ്ടായില്ല.\nദക്ഷിണ്‍പുരിയില് ഭൂരിഭാഗവും സാധാരണക്കാരും കുടിയേറിപ്പാര്‍ത്തവരുമാണ്.ഇവരുടെ പിന്തുണയോടെ അധികാരം നിലനിര്‍ത്താന് ശ്രമിക്കുന്ന പാര്‍ട്ടിയ്ക്ക് ഈ സംഭവം വലിയ തിരിച്ചടിയായി.\nജനപങ്കാളിത്തം കുറയാനുണ്ടായ കാരണങ്ങളെ കുറിച്ച് സംഘാടകര് അടുത്തുതന്നെ വിശദീകരണം നല്‍കേണ്ടി വരും.\nസമ്മേളനത്തില് പ്രസംഗിച്ച മറ്റു നേതാക്കള് ആം ആദ്മി പാര്‍ട്ടിയെ ലക്ഷ്യമാക്കിയപ്പോള് ദല്‍ഹിയിലെ കോണ്‍ഗ്രസ് സര്‍ക്കാരിന്റെ പ്രകടനമാണ് രാഹുല് ഗാന്ധി ആയുധമാക്കിയത്. ഭരണകാര്യങ്ങളിലും തീരുമാനങ്ങളെടുക്കുന്നതിലും സാധാരണക്കാരും പങ്കെടുക്കുന്നുണ്ടെന്ന് ഉറപ്പ് വരുത്തിയത് കോണ്‍ഗ്രസാണെന്ന് അദ്ദേഹം പറഞ്ഞു.\nദല്‍ഹിയെ കുടിയേറ്റക്കാരുടെ നഗരം എന്ന് വിശേഷിപ്പിച്ചാണ് അദ്ദേഹം പ്രസംഗം ആരംഭിച്ചത്.\n‘ദല്‍ഹി ഇന്ത്യയുടെ ഒരു ചെറുപതിപ്പ് തന്നെയാണ്. എല്ലാ ഭാഗത്ത് നിന്നുള്ള ജനങ്ങളും ഇവിടെയുണ്ട്. ഉത്തര്‍പ്രദേശില് നിന്നും ദല്‍ഹിയിലേയ്ക്ക് കുടിയേറിയയാളാണ് മുഖ്യമന്ത്രി ഷീലാ ദീക്ഷിത്.\nഇവിടെയെത്തുന്ന എല്ലാവരെയും ഈ നഗരം സ്വാഗതം ചെയ്യുകയും അവസരങ്ങള് നല്‍കുകയും ചെയ്യുന്നു.’ കേള്‍വിക്കാരിലെ ഭൂരിഭാഗം വരുന്ന കുടിയേറ്റക്കാരെ സ്വാധീനിക്കാനായി രാഹുല് ഗാന്ധി പറഞ്ഞു.\nഎതിര്‍പാര്‍ട്ടികളുടെയൊന്നും പേരെടുത്ത പറയാതെയായിരുന്നു പ്രസംഗം. കര്‍ണാടക, മഹാരാഷ്ട്ര എന്നിവിടങ്ങളില് നിന്നു വിരുദ്ധമായി ദല്‍ഹിയില് കുടിയേറ്റക്കാര്‍ക്കെതിരെ അക്രമങ്ങളൊന്നും നടക്കുന്നില്ലെന്ന് അദ്ദേഹം ചൂണ്ടിക്കാട്ടി.\nനിലവില് ഇരു സംസ്ഥാനങ്ങളിലും കോണ്‍ഗ്രസാണ് ഭരണത്തില് എന്നതിനാല് മുന് സര്‍ക്കാരിനെയാണ് രാഹുല് ഗാന്ധി ഉദ്ദേശിച്ചതെന്ന് കരുതാം.\n‘പൊതുജനങ്ങളെയും രാജ്യത്താകെയുള്ള സ്ത്രീകളെയും ശക്തിപ്പെടുത്താന് കോണ്‍ഗ്രസ് സര്‍ക്കാര് ഒട്ടേറെ കാര്യങ്ങല് ചെയ്തിട്ടുണ്ട്. അഴിമതിയ്‌ക്കെതിരെ പോരാടാനുള്ള വിവരാവകാശ നിയമം രാജ്യത്തിന് നല്‍കിയത് ഞങ്ങളാണ്.’ അദ്ദേഹം പറഞ്ഞു.


ജില്ലയില് 104 ഓണസമൃദ്ധി പച്ചക്കറി സ്റ്റാളുകള് തുറക്കും • Suprabhaatham\nജില്ലയില് 104 ഓണസമൃദ്ധി പച്ചക്കറി സ്റ്റാളുകള് തുറക്കും\nകോഴിക്കോട്: കാര്‍ഷിക വികസന കര്‍ഷകക്ഷേമ വകുപ്പിന്റെ ആഭിമുഖ്യത്തില് ഓണക്കാലത്ത് ജില്ലയില് 104 പച്ചക്കറി വിപണന സ്റ്റാളുകള് തുറക്കാന് ജില്ലാ പഞ്ചായത്ത് പ്രസിഡന്റ് ബാബു പറശ്ശേരിയുടെ അധ്യക്ഷതയില് ചേര്‍ന്ന ജില്ലാതല വിപണന മോണിറ്ററിങ് കമ്മിറ്റി യോഗം തീരുമാനിച്ചു. ഒന്‍പത് മുതല് 13 വരെയാണ് ഓണച്ചന്തകള് പ്രവര്‍ത്തിക്കുക. ഒന്‍പതിന് ഉച്ചയ്ക്കു ശേഷം ജില്ലയിലെ എല്ലാ പഞ്ചായത്തുകളിലും മുനിസിപ്പാലിറ്റികളിലും കോര്‍പറേഷനുകളിലും ഓണച്ചന്തകളുടെ ഉദ്ഘാടനം നടക്കും.\nരാവിലെ ഒന്‍പതു മുതല് വൈകിട്ട് ആറു വരെ സ്റ്റാളുകള് പ്രവര്‍ത്തിക്കും. ഇവിടങ്ങളില് വിപണി വിലയേക്കാള് 30 ശതമാനം വിലക്കുറവില് പച്ചക്കറികള് ലഭ്യമാകും. പ്രിന്‍സിപ്പല് കൃഷി ഓഫിസര് സി. ഹരിദാസന് പദ്ധതി വിശദീകരിച്ചു. കുടുംബശ്രീ മിഷന് ജില്ലാ അസി. കോഡിനേറ്റര്, ഹോര്‍ട്ടികോര്‍പ് ജില്ലാ മാനേജര്, ജില്ലാ ലേബര് ഓഫിസര്, മാര്‍ക്കറ്റിങ് അസി. ഡയറക്ടര് പങ്കെടുത്തു.


July 25, 2020 – Utharadesam\nകാസര്‍കോട്: ജില്ലയില് ഇന്ന് 105 പേര്‍ക്ക് കൂടി കോവിഡ് 19 സ്ഥിരീകരിച്ചു. ഉറവിടമറിയാത്ത 14 പേര് ഉള്‍പ്പെടെ 88 പേര്‍ക്ക് സമ്പര്‍ക്കത്തിലൂടെയാണ് കോവിഡ് സ്ഥിരീകരിച്ചത്. ഏഴ് പേര് ...\nമുളിയാര്: ടി.എം. ചാരിറ്റബിള് ട്രസ്റ്റ് നടത്തുന്ന കാരുണ്യ സേവനങ്ങള് മാനവീകതയെ പ്രോജ്ജ്വലമാക്കുന്ന നന്മയാണെന്ന് ആദൂര് എസ്.ഐ. രത്‌നാകരന് പറഞ്ഞു. നിരാലംബര്‍ക്ക് കൈത്താങ്ങും പ്രയാസ ഘട്ടങ്ങളില് സാന്ത്വനവുമാകാന് കഴിയുന്നതും ...\nപടുപ്പ്: ഗ്രാമ പഞ്ചായത്തംഗം നേരിട്ടിറങ്ങി മഴയില് തകര്‍ന്ന തോടിന്റെ സംരക്ഷണഭിത്തി പുനര്‍നിര്‍മ്മിച്ചു. ഉത്തരവാദിത്വമുള്ള ഗ്രാമ പഞ്ചായത്തംഗമെന്ന നാട്ടുകാരുടെ കൈയ്യടിയും നേടി. കുറ്റിക്കോല് പഞ്ചായത്തിലെ പടുപ്പ് പുതിയപറമ്പിലാണ് തോടിന്റെ ...\nബേപ്പൂര് സുല്‍ത്താന്: മരിക്കാത്ത ഓര്‍മ്മകളുടെ ഉറവിടം\nമലയാള നോവലിസ്റ്റും കഥാകൃത്തും സ്വാതന്ത്ര്യസമര പോരാളിയുമായിരുന്ന ബേപ്പൂര് സുല്‍ത്താന് എന്ന അപരനാമത്തില് അറിയപ്പെടുന്ന വൈക്കം മുഹമ്മദ് ബഷീറിന്റെ ഓര്‍മ്മ ദിനമായിരുന്നു ജൂലൈ 5. 1908 ജനുവരി 21ന് ...\nരാഷ്ട്രീയത്തില് വിശുദ്ധിയും നന്മയും ഇക്കാലത്ത് വെറും കടം കഥകളാണ്. അപൂര്‍വ്വം ചിലര് എവിടെയെങ്കിലും പേരും പ്രശസ്തിയും കാംക്ഷിക്കാതെ ആരാലുമറിയാതെ കഴിയുന്നുണ്ടാവാം... പക്ഷേ; കാസര്‍കോടിനെ സംബന്ധിച്ചിടത്തോളം നന്മയുടെ പ്രതീകങ്ങളായ ...\nസംസ്ഥാനത്ത് 1103 പേര്‍ക്ക് കൂടി കോവിഡ്; ഇന്നും മൂന്നക്കം കടന്ന് കാസര്‍കോട്\nതിരുവനന്തപുരം: സംസ്ഥാനത്ത് ഇന്ന് 1103 പേര്‍ക്ക് കൂടി കോവിഡ് സ്ഥിരീകരിച്ചു. ഇന്നും മൂന്നക്കം കടന്ന് കാസര്‍കോട്. കാസര്‍കോട്ട് 105 പേര്‍ക്കാണ് ഇന്ന് കോവിഡ് സ്ഥിരീകരിച്ചത്. തിരുവനന്തപുരം ജില്ലയില് ...\nകോവിഡ് പ്രതിരോധ പ്രവര്‍ത്തനത്തിന് കൈത്താങ്ങായി ഇന്ദിരാജി കള്‍ച്ചറല് ഫോറം\nകാസര്‍കോട്: കോവിഡ് രോഗ പശ്ചാത്തലത്തില് പല വ്യക്തികളും രക്തദാനം ചെയ്യാന് വിഷമിക്കുന്ന സമയത്ത് ജനറല് ആസ്പത്രിയിലെ ബ്ലഡ് ബാങ്കില് ചില രക്ത ഗ്രൂപ്പുകളുടെ കുറവുകള് മനസിലാക്കിയ ഇന്ദിരാജി ...\nചെങ്കള പഞ്ചായത്തില് വിവാഹചടങ്ങില് പങ്കെടുത്ത 43 പേര്‍ക്ക് കോവിഡ്; പങ്കെടുത്ത എല്ലാവരും ക്വാറന്റൈനില് പോകാന് ജില്ലാ കലക്ടറുടെ നിര്‍ദേശം\nകാസര്‍കോട്: ചെങ്കള പഞ്ചായത്തിലെ നാലാം വാര്‍ഡില് താമസിക്കുന്ന വ്യക്തിയുടെ വീട്ടില് ജൂലൈ 17ന് നടന്ന വിവാഹ ചടങ്ങില് പങ്കെടുത്ത 43 പേര്‍ക്ക് ഇതിനോടകം കോവിഡ്-19 സ്ഥിരീകരിച്ചിട്ടുണ്ട്. ഈ ...\nഅടിമത്വത്തിലും അസ്വാതന്ത്ര്യത്തിലും ആണ്ടുകിടന്ന ഒരു പ്രദേശത്തിന്റെ ഉയര്‍ത്തെഴുന്നേല്‍പ്പിന്റെ കഥ മുളിയാര് പഞ്ചായത്തിന് എന്നും ഉണര്‍വ്വേകുന്നതാണ്. ദേശീയപ്രസ്ഥാനങ്ങളും കര്‍ഷകപ്രസ്ഥാനങ്ങളും നല്‍കിയ സംഭാവനകള് തുലോം വലുതാണ്. കാസര്‍കോട് താലൂക്കിലെ ഒരു ...\nഇങ്ങനെയൊരാള് ഇവിടെ ജീവിച്ചിരിപ്പുണ്ടായിട്ടും ജീവിതത്തിരക്കിനിടയില് പലരും മറന്നു. ഒരിക്കല് ഇദ്ദേഹത്തെക്കുറിച്ചൊരു സ്റ്റോറി ഉത്തരദേശത്തില് പ്രസിദ്ധീകരിച്ചിരുന്നു. തലയിലൊരു തൊപ്പി, പുള്ളിമുണ്ട്, ചിലപ്പോള് ഷര്‍ട്ട് അല്ലെങ്കില് ടീ ഷര്‍ട്ട്. നെല്ലിക്കുന്നിലെ ...


എന്‍റെ ഗുരുനാഥന്...: ദിവ്യദേശങ്ങള് - 2. തിരുവട്ടാര് ആദികേശവ ക്ഷേത്രം\nPosted by എന്‍റെ ഗുരുനാഥന് at 5:20 AM\nതിരുവനന്തപുരം-നാഗര്‍കോവില് റൂട്ടില് തൊടുവെട്ടിയില് നിന്നു ആറ് മൈല് അകലത്തില് സ്ഥിതിചെയ്യുന്ന ഒരു പ്രശാന്ത സുന്ദര പ്രദേശമാണ് തിരുവട്ടാര്. അവിടെയാണ് ആദികേശവപ്പെരുമാളിന്‍റെ വാസസ്ഥാനം.\nതിരുവനന്തപുരം - നാഗര്‍കോവില് റൂട്ടിലെ ഈ പുണ്യപുരാതന സ്ഥലത്തേയും ക്ഷേത്രത്തേയും കൂടുതലറിയാന് കഴിഞ്ഞതില് സന്തോഷമുണ്ട്. (ഒരു പക്ഷെ, ഈ വഴി ജീവിതത്തിലെ ഒരു വഴിത്തിരിവായതിനാലാവാം)\n4:31 AM, April 10, 2007\nഏറനാടന് ജി: ഈ താളിലേയ്ക്ക് വന്നതിന് നന്ദിയുണ്ട്.\n4:54 AM, April 10, 2007\nനല്ല വിവരണം ഗുരുനാഥാ...\nഐതിഹ്യമാലയെ അനുസ്മരിപ്പിക്കുന്ന വിവരണം. ഈ ക്ഷേത്രത്തിന്റെ ഉല്‍പ്പത്തിയെപ്പറ്റി ഒന്നും പറഞ്ഞില്ലല്ലോ?\n5:10 AM, April 10, 2007\nഅപ്പു ജി: നന്ദിയ്ണ്ട്......ലഭ്യത അനുസരിച്ച് ഉല്പത്തിയും ഉള്‍പ്പെടുത്താം\n5:18 AM, April 10, 2007\nu could include more pictures